
Revista Apostrof este onorată să publice discursurile rostite 
în Aula Magna a Universității „Babeș-Bolyai“ din Cluj, în ziua de 12 octombrie a.c., 
cu ocazia decernării titlului de doctor honoris causa 


doamnei dr. ANGELA MERKEL, 


cancelarul federal al Republicii Federale Germania, 
pentru merite istorice în configurarea unui nou fel de a face politică, 
în abordarea inovativă a problemelor contemporane şi în consolidarea unității eur. pene. 


Cuvântul rectorului 


EREMONIA DE astăzi este consacrată 

decernării titlului de doctor honoris 
causa al Universităţii „Babeş-Bolyai“ doam- 
nei dr. Angela Merkel. Conform Cartei 
(2003), cel mai înalt titlu academic se 
acordă unor personalităţi cu realizări de 
vârf în ştiinţa, tehnologia, filosofia, arta, 
literatura, viaţa publică şi teologia mon- 
dială, care au sprijinit activităţi din insti- 
tuția noastră. 

Ca urmare a standardului înalt, Univer- 
sitatea „Babeş-Bolyai“ a acordat acest titlu 
unor personalităţi de prim rang, încât ne 
mândrim să putem spune că în clubul doc- 
torilor honoris causa al universităţii noastre 
intrarea este selectă. Suntem onoraţi să-i 
putem astăzi socoti parte a istoriei acestei 
universităţi: pe cardinalul Joseph Ratzin- 
ger, actualul papă Benedict al xvI-lea, pe 
patriarhul ecumenic al Constantinopolului 
Bartolomeu I, pe Renc€-Samuel Sirat, 
marele-rabin al Franţei, şi pe alţi teologi 
de înalt prestigiu; pe laureaţii Premiului 
Nobel, Richard Ernst (Zürich), Günter 
Blobel (New York), Ahmed Zewail (Ca- 
lifornia Institute of Technology) şi Jean- 
Marie Lehn (College de France); pe cei 
mai mari istorici ai Evului Mediu, Jacques 
Le Goff (Paris) şi Harald Zimmermann 
(Tübingen); pe creatorul psihologiei cogni- 
tive, Ulrich Neisser (Atlanta), pe filoso- 
fii Paul Ricoeur (Paris), Richard Rorty 
(Stanford), Manfred Riedel (Erlangen), 
Manfred Frank (Tübingen) şi Eveline 
Goodman-Thau (Ierusalim); pe sociologii 
Raymond Boudon (Paris) şi Georg We- 
ber (Miinster), pe economişti ca Leszek 
Balcerowicz (Varşovia) şi Lajos Andrâs 
Bokros (Budapesta), istorici precum Carol 
Iancu (Montpellier), Robert S. Wistrich 
(Ierusalim) şi Ferenc Glatz (Budapesta), 
pe politologi ca Shlomo Avineri (Ierusa- 
lim) şi Bronislaw Geremek (Varșovia), 
Hans-Gert Pöttering (Osnabrück), pe 
principali specialişti de astăzi în istoria reli- 
giilor, precum Moshe Idel (Ierusalim), li- 
deri academici internaționali precum Theo- 
dor Berchem (Bonn), Hans van Ginkel 
(Utrecht), Joseph Bricall (Barcelona), 
Georg Winckler (Viena), Jan Sadlak (Pa- 
ris), David Ward (Washington, D.C.), per- 
sonalități istorice precum regele Mihai I al 
României, personalități transilvane, aşa 
cum sunt mitropolitul ortodox Bartolo- 
meu Anania, arhiepiscopul catolic György 
Jakubinyi, pastorul protestant Paul Phi- 
lippi şi mulţi alţii. 


Onorată asistenţă, 

A UNIVERSITATEA „Babeş-Bolyai“ 
acordă cel mai înalt titlu academic 

doamnei ANGELA MERKEL, doctor în ştiin- 

te, cancelarul federal al Germaniei, pentru 
merite istorice în configurarea unui nou fel 
de a face politică, în abordarea inovativă a 
problemelor contemporane şi în consolida- 
rea unităţii europene. Argumentele majore 
ale deciziei Senatului instituţiei noastre pot 
fi rezumate după cum urmează. 

În primul vând, doamna Angela Merkel, 
după o carieră foarte apreciată ca ministru 
federal şi preşedinte al partidului din care 
face parte, a câştigat alegerile parlamenta- 
re din 2005. Cu perspicacitate şi exemplară 
devoțiune faţă de Germania, Domnia Sa 
a chemat rivalii tradiționali, CDU şi SPD, cu 
inflexibilă onestitate şi francheţe, să coope- 
reze la guvernare în interesul germanilor. 
Formulei lui Willy Brandt „mehr Demo- 
kratie wagen!“ doamna Angela Merkel i-a 
adăugat deviza „mehr Freiheit wagen!“ şi a 
spus: „oferim tuturor grupurilor societăţii 
noastre — economice, sindicate, biserici, 
comunități religioase, ştiinţă, cultură — o 
cooperare corectă şi plină de încredere, căci 
noi suntem convinşi că merită să lucrăm 
pentru Germania. Merită, căci aici sunt pa- 
tria noastră şi viitorul nostru!“ (apud 
Robin Mishra, ed., Angela Merkel Macht 
Worte: Die Standpunkte der Kanzlerin, Frei- 
burg in Breisgau: Herder, 2010, p. 50). 
Aceste cuvinte nu au rămas declaraţii de 
ocazie, ci au fost, invariabil, linia de con- 
duită a cancelarei germane. S-a spus, pe 
drept, că doamna Angela Merkel „a inau- 
gurat modelul politicii ce vine“; aş spune, 
modelul politicii marilor coaliții, dar şi al 
politicii în slujba unor valori comune, Lă- 
murite şi respectate de politicieni compe- 


tenţi şi cu simţ al răspunderii pentru co- 
munitate. 

In al doilea vând, doamna Angela Mer- 
kel a intervenit cu soluţii inovative la pro- 
bleme stringente ale societății moderne târ- 
zii. Am în vedere, spre exemplu, ceea ce s-a 
petrecut în după-amiaza zilei de 10 octom- 
brie 2008, când sistemul financiar mondial 
se afla în fața pericolului prăbuşirii. Atunci, 
cancelara federală Angela Merkel a luat de- 
cizia istorică: intervenţia guvernamentală 
cu 480 de miliarde de euro în sprijinul băn- 
cilor. Câteva ore mai târziu, preşedintele 
SUA avea să anunţe intervenţia guvernului 
american cu 700 de miliarde de dolari. 
Ideea celebrului „Konjunkturpaket“ a făcut 
epocă. Doamna Angela Merkel a transfor- 
mat, cu pricepere, clarviziune şi curaj, cli- 
pele vecine unei prăbuşiri financiare a lumii 
civilizate într-un succes. „Economia mon- 
dială — spunea Domnia Sa în acel moment 
— trăieşte în aceste săptămâni cea mai gravă 
criză din ultimii douăzeci de ani ai ultimu- 
lui secol. În ultima săptămână, pieţele ho- 
tărâtoare ale sistemului nostru economic, 
pieţele monetare, au devenit practic inca- 
pabile de funcţionare“ (apud Robin Mish- 
ra, cp. cit., p. 51). Concluzia pe care doam- 
na Angela Merkel a tras-o a rămas, de 
asemenea, de importanţă istorică: „Avem 
de a face cu excese ale pieţelor. Sarcina sta- 
tului într-o economie de piaţă socială este 
controlul. Statul este păzitorul ordinii“ (żbi- 
dem, p. 54). Iar cine cunoaşte evoluţia ulte- 
rioară a dezbaterilor internaţionale despre 
criza financiară izbucnită în 2008 ştie că 
tocmai această concluzie s-a confirmat. 


* Doamna cancelar dr. Angela Merkel în mijlocul conducerii Universităţii „Babeş-Bolyai“. Foto: loan Felecan, O uBB 


Am în vedere, ca un alt exemplu, faptul 
că doamna Angela Merkel a apărat, în ma- 
niera cea mai convingătoare, printre liderii 
politici ai timpului nostru, responsabilita- 
tea politicianului pentru ceea ce se petrece 
în societate. Intr-o epocă în care răspunde- 
rea politicienilor dispare în spatele proce- 
durilor sau în dosul pretextelor şi diver- 
siunilor, în care, altfel spus, indiferența 
reprezentanţilor publici creşte, Angela 
Merkel a spus cât se poate de limpede: „imi 
asum explicit coresponsabilitatea politicii 
pentru conştiinţa din comunitate în ceea ce 
priveşte normele, ideile şi atitudinile. Efor- 
tul etic este o problemă de supravieţuire a 
statului modern” (ibidem, p. 108). 

Am în vedere, ca al treilea exemplu, fap- 
tul că, la rândul ei, cancelara federală a Ger- 
maniei a arătat, pe drept — la distanţă de 
indiferentismul care se creează aproape ine- 
vitabil prin postularea neintervenției viziu- 
nilor în treburile statului —, că „politica nu 
dă rezultate fără un fundament care se află 
dincolo de treburile curente“. Domnia Sa 
a dat glas convingerii profunde după care 

„creştinismul nu este nepolitic şi a determi- 
nat hotărâtor rădăcinile Europei“ (ibidem, 
p. 108). Între implicarea bisericilor în poli- 
tica curentă şi sterila abstinență politică, 
doamna Angela Merkel reprezintă o conce- 
pere profundă a politicii împreună cu fun- 
damente care vin din marea tradiție iudeo- 
creştină a Europei. Ea a argumentat cât se 
poate de limpede că „din imaginea creștină 
a omului nu se lasă derivate indicații con- 
crete de acțiune în toate problemele politi- 
ce ale zilei pentru partide şi parlamente. 
Voința decizională şi credinţa — sunt două 
lumi diferite. Ştim însă de asemenea: ima- 
ginea creştină a omului nu este vreo for- 
mulă abstractă, politic fără obligaţii; ea es- 
te mai mult decât atât. Ea oferă orientare 


şi linie de conduită” (p. 109-110). 


Am în vedere, ca al patrulea exemplu, 
împrejurarea că doamna Angela Merkel a 
pus mereu accentul, în deciziile pe care 
le-a luat, pe acea „educaţie“ (Bildung) care 
a făcut gloria şcolilor germane. Domnia Sa 
a reformulat într-un mod clarvăzător devi- 
za lui Ludwig Erhard, care-şi propunea 
„Bunăstare pentru toţi!“, în deviza „Edu- 
caţie pentru toţi!“, argumentând că „bună- 
stare pentru toţi înseamnă astăzi şi mâine 
educaţie pentru toţi“ (ibidem, p. 87). Dom- 
nia Sa a argumentat cu deplină limpezime 
că „puterea libertăţii, ţara ideilor, răspun- 
derea în lume — acestea au făcut Germania 
puternică [...] şi o fac şi astăzi“ (ibidem, p. 
149). Cancelara federală a Germaniei a ară- 
tat, chiar în dezbaterile asupra bugetului: 
„ştim că creativitatea oamenilor este cea 
mai importantă forţă productivă pe care o 
avem. De aceea domeniul educaţiei se află 
în centrul investiţiilor: pentru acesta se pun 
la depoziţie două treimi din investiţiile ac- 
tivate, împreună, de federaţie şi de lan- 
duri“ (ibidem, p. 60). Politica germană a 
educaţiei este astăzi, din nou, ca urmare a 
acestei optici a guvernului federal, una din- 
tre cele mai inovative în zilele noastre. 

În al treilea rând, angajamentul paneu- 
ropean al Germanici postbelice a aflat în 
doamna Angela Merkel o reprezentare lu- 
cidă şi impunătoare. Domnia Sa a arătat 
foarte limpede: „dacă Europa noastră va 
fi de succes, nu este încă stabilit, astăzi. Dar 
este datoria noastră să luptăm pentru aceas- 
ta; faptul este pentru mine neîndoielnic“ 
(ibidem, p. 179). La distanţă de fatalisme- 
le şi oportunismele vremii noastre, cance- 
lara federală a Germaniei a argumentat că 
„globalizarea nu este ceva de felul unui des- 
tin. Nu, noi avem şansa şi avem datoria de 
a lua sub control globalizarea. În acest sens 
trebuie să punem în mişcare forțele noastre 
politice. Numai aşa modelul nostru de eco- 


nomie Şi societate europeană se vor susți- 
ne şi în timpurile globalizării” (ibidem, p. 
178). În reflecţiile asupra Europei unite, 
doamna Angela Merkel a dat impulsuri noi 
şi fecunde. 

Astăzi, sub numele doamnei Angela 
Merkel se adună intervenţii energice, de 
importanță crucială pentru orientările Ger- 
manici, ale Uniunii Europene şi ale lumii 
de astăzi. Sintagmele ce-i rezumă vederile 
— „Fără libertate nu există nimic“, „Liber- 
tate în răspundere“, „Educaţie pentru toţi“, 
„Ştiinţa autentică nu poate fi separată de 
etică“, „Trebuie să devenim mai luptători“, 
„Germania poate mai mult“, „Acolo unde 
suntem noi, este centrul“, „Să înaintăm în 
deschidere“, „Să nu aplicăm şabloane în 
privinţa fostei RDG“, „Să recunoaştem sin- 
gularitatea Holocaustului“, „Germania nu 
va lăsa niciodată singur Israelul“, „Europa 
este unică“ şi altele —, aceste sintagme, aşa- 
dar, sunt grăitoare prin ele însele şi i-au 
procurat prestigiu. Actualul cancelar ger- 
man, doamna Angela Merkel, marchează, 
prin deciziile şi acţiunile Domniei Sale, în 
mod benefic, istoria germanilor de astăzi şi 
a devenit reper pentru acţiune în Europa şi 
în lume. 


U ACESTE cuvinte introductive, declar 
deschisă ceremonia de acordare a titlu- 
lui de doctor honoris causa al Universităţii 
„Babeş-Bolyai“ doamnei doctor Angela 
Merkel şi-l invit pe domnul Ladislau Gyé- 
mánt, decanul Facultăţii de Studii Euro- 
pene, să prezinte Laudatio pentru Angela 
Merkel. 
E 

Laudatio pentru 
doamna dr. ANGELA MERKEL 


NIVERSITATEA 

„BABEŞ-BOLYAI“ 
din Cluj, cea mai ve- 
che universitate a 
României şi toto- 
dată una dintre ce- 
le mai inovative din 
aria central-est-euro- 
peană, are astăzi de- 
osebita onoare de a 
conferi cea mai înal- 
tă distincţie academică — cea de doctor 
honoris causa — doamnei cancelar federal al 
Germaniei, Angela Merkel, personalitate 
politică de anvergură deopotrivă naţiona- 
lă, europeană şi universală. 

Destinul personal al dnei Angela Merkel 
simbolizează destinul unei ţări care şi-a rea- 
lizat, după patru decenii, într-un cadru eu- 
ropean, refacerea unităţii sale sub semnul 
triumfului democrației şi statului de drept 
pe întregul său teritoriu. Într-adevăr, năs- 
cută în partea de vest a ţării, dna Angela 
Merkel s-a mutat împreună cu familia ei în 
1954 în Germania Răsăriteană de atunci, 
unde s-a desfăşurat formaţia ei şcolară, aca- 
demică şi intelectuală. Originară dintr-o 
familie de pastor protestant, ea s-a orientat 
spre ştiinţele naturii, obținând o licenţă în 
fizică la Leipzig, în 1978 şi doctoratul în 
1986. Specializându-se apoi în chimie teo- 
retică şi analitică, a devenit o cercetătoare 
în cadrul unui Institut al Academiei de 
Ştiinţe, publicând timp de peste un dece- 
niu lucrări în cele mai prestigioase reviste 
din domeniu. 

Căderea Zidului Berlinului în toamna 
anului 1989 a însemnat o cotitură radicală 
şi în viaţa dnei Angela Merkel. Ieşind din 
turnul de fildeş în care o sechestraseră deo- 
potrivă propriile înclinații spre ştiinţă şi cer- 
cetare, dar şi limitările impuse de un regim 
politic opresiv, se angajează acum cu ho- 
tărâre şi o nebănuită până atunci capacita- 

te politică în vâltoarea luptei pentru de- 
mocratizare şi reunificare. Ín echipa de con- 
ducere a unei organizații a tranziției politi- 
ce — Demokratischer Aufbruch —, apoi 
purtătoarea de cuvânt adjunctă a primului 
guvern democratic din RDG, condus de 
Lothar de Maizière, dna Angela Merkel de- 
vine, după realizarea reunificării, ca mem- 
bră a partidului de guvernământ, CDU, 
deputat în Bundestag, ministru pentru 
femei şi tineret, apoi ministru al mediului 
în cabinetul cancelarului Helmut Kohl. 
După trecerea în opoziţie a CDU în 
1998, se dedică reorganizării partidului în 
calitate de secretar general şi apoi preşedin- 
te federal, funcţie în care a fost realeasă de 
trei ori cu mare majoritate de voturi. Din 
anul 2002, a devenit lidera fracțiunii parla- 
mentare a CDU-CSU, militând cu hotărâre 
pentru un program de reformare de o nece- 
sitate imperioasă pentru țară. În anul 2005, 
reuşeşte câştigarea alegerilor şi obţinerea 
primului mandat de cancelar federal în 
fruntea unei mari coaliții conservator-so- 
cial-democrate, pe care o dirijează cu deo- 
sebită fermitate şi capacitate de decizie, 
inclusiv în condiţiile dificile ale crizei eco- 
nomico-financiare intervenite în 2008, spre 
luarea deciziilor deloc uşoare pentru salv- 
gardarea realizărilor unei societăţi pildu- 
itoare şi de primă însemnătate pentru 
Europa unită şi pentru întreaga lume. 
Drept urmare, alegerile din toamna anu- 
lui 2009 îi aduc un al doilea mandat de 
cancelar federal, de-această dată în fruntea 
unei coaliţii de centru-dreapta, conserva- 
tor-liberale, cu misiunea de a consolida re- 
zultatele dobândite în restabilirea norma- 
lităţii economico-financiare şi în luarea 
măsurilor care să permită evitarea pe viitor 
a repetării unor astfel de zguduiri nefaste. 
Se pune cu îndreptăţire întrebarea: care 
ar fi explicaţia acestui cursus honorum de 
excepţie parcurs în două decenii de o bo- 


găţie rară în realizări deosebite? Cu atât mai 
mult cu cât formaţia dnei Angela Merkel 
nu prevestea capacitatea decizională atât de 
clar demonstrată în situaţii de o gravitate 
rar întâlnită în perioada postbelică. După 
propria-i mărturisire la o întrebare primită 
în acest sens, esenţial pentru un conducă- 
tor politic aflat în poziţia ei este nu com- 
petenţa de specialitate într-un domeniu izo- 
lat sau altul (economie, finanţe, securitate 
etc.), ci capacitatea de a formula o viziu- 
ne de sinteză și perspectivă, mobilizând 
apoi forțele intelectuale şi politice capabi- 
le a realiza obiectivele specifice fiecărui do- 
meniu pentru a obţine rezultatele dorite. 

În opinia noastră, ceea ce conferă soli- 
ditate, forţă şi capacitate de atracţie progra- 
mului politic propus şi susţinut de dna can- 
celar federal este aliajul, rar întâlnit şi cu 
atât mai preţios, între ataşamentul faţă de 
valori fundamentale, fermitatea principii- 
lor, respectiv pragmatismul raţional şi lucid, 
capacitatea deosebită de a realiza deciziile 
de compromis care să permită transpune- 
rea lor în viaţă, într-o formulă posibilă şi 
necesară. Aceste valori pot fi sintetizate în 
conceptele-cheie de /ibertate, responsabilita- 
te, solidaritate, respect necondiționat al drep- 
turilor şi demnității umane. 

Libertatea, în viziunea dnei Angela 
Merkel, este, în primul rând, o problemă 
de curaj, care începe cu necesitatea impe- 
rioasă de a depăşi limitele proprii şi pentru 
care trebuie luptat în fiecare zi a vieții noas- 
tre. Libertatea proprie este strâns legată de 
libertatea celorlalți şi de aceea există o legă- 
tură intrinsecă indestructibilă între liber- 
tate şi re:ponsabilitate. Libertatea economică 
şi socială presupune asigurarea unui câmp 
neîngrădit de manifestare tuturor membri- 
lor societăţii — întreprinzători sau angajaţi 
— pentru a-şi aduce plenar contribuţia la 
binele general, în măsura capacităţii lor. 
Această manifestare a valenţelor creatoare 
trebuie însă să se încadreze în normele ge- 
nerate de responsabilitatea care nu permi- 
te promovarea excesivă a intereselor proprii 
în dauna celorlalți. Necesitatea acestui aliaj 
rațional a fost evidenţiată cu claritate de 
geneza, desfăşurarea şi învățămintele crizei 
recente, iar cadrul instituţional adecvat pen- 
tru realizarea lui se dovedeşte a fi, în lumi- 
na experienţei societăţii germane postbeli- 
ce, economia socială de piață, ca mijloc de 
aducere în concordanţă a intereselor mun- 
cii şi capitalului, a aspirațiilor individuale 
cu cele generale, sub controlul necesar şi 
indispensabil al unui cadru statal adecvat. 

Solidaritatea este premisa esenţială a 
coeziunii societăţii şi a progresului social, 
conceput, într-o perspectivă pe care am de- 
fini-o ca un „conservatorism luminat“, 
drept păstrarea a tot ceea ce e valoros şi 
şi-a dovedit viabilitatea în societate, dar fără 
a da înapoi în faţa schimbării necesare, rea- 
lizate rațional şi cu măsură. Principalul in- 
dicator al progresului în lumea de astăzi 
este, în viziunea dnei Angela Merkel, dez- 

voltarea sustenabilă, pe care a definit-o încă 
în 1998 ca o reconciliere necesară a dez- 
voltării, a indispensabilului efort de com- 
batere a sărăciei, cu protecția mediului, prin 
utilizarea raţională a resurselor doar în mă- 
sura capacităţii de regenerare a lor. În ulti- 
mii ani, dna Angela Merkel şi-a concretizat 
acest program prin susţinerea cu consec- 
venţă a necesităţii combaterii cu forţe unite 
a efectelor schimbărilor climatice, ca şi a 
păstrării cu orice preţ a biodiversităţii ca 
bază naturală a vieţii, adevărat scut al sănă- 
tăţii întregii umanităţi. Conferinţa de la 
Copenhaga din decembrie 2009 asupra cli- 
mei, anul 2010 ca an internaţional al bio- 
diversităţii i-au prilejuit dnei cancelar sus- 
ţinerea neobosită a acestor cauze vitale 
pentru omenire, nedescurajată de dificul- 
tățile de înţelegere întâmpinate. 

Un element esenţial al dezvoltării suste- 
nabile este considerată apoi resursa umană, 
pentru a cărei protecţie şi pregătire adec- 
vată, în condiţiile actuale ale modificărilor 
în structura demografică, un rol central re- 
vine educaţiei. Departe de a privi sistemul 
educaţional ca o primă victimă a crizei (cum 
se procedează. din păcate, în alte părți), 
dna Angela Merkel susține o educaţie care 
să ofere şanse egale tuturor, finanțată co- 
respunzător, care să aibă drept criteriu 
director primordialitatea calităţii. Eforturi- 
le statului în această direcţie, corelate cu 
cele privind sprijinirea necondiționată şi efi- 
cientă a cercetării ca sursă a inovației, tre- 
buie corelate organic cu rolul familiei, a 
cărei contribuţie la implementarea unor va- 
lori ca ataşamentul reciproc, responsabili- 
tatea şi solidaritatea este de neînlocuit. 

Respectarea neabătută a demnităţii şi 
drepturilor omului este a treia piatră unghiu- 
lară a unei concepţii unitare şi raţionale 
asupra lumii. La temelia ei se află ideea de 
toleranţă faţă de alteritate, care presupune 


cu necesitate cunoaşterea şi înţelegerea bi- 
nevoitoare a celuilalt, cu deosebire sub 
aspectele specificităţii sale culturale. Aşa 
cum subliniază însă cu tărie dna Angela 
Merkel, toleranța este o monedă cu două 
fațete, o virtute pretențioasă care solicită 
deopotrivă i inima şi mintea. Toleranţă nu 
înseamnă renunțare la principiile proprii, 
nici îngăduinţă faţă de intoleranţa altora, 
faţă de extremismul de orice natură sau 
fundamentalismul religios. Libertatea reli- 
gioasă nu înseamnă libertatea încălcării ca- 
drului legal constituit. Toleranţa nu inclu- 
de posibilitatea constituirii unor societăţi 
paralele în aceeaşi ţară, în locul integrării 
fireşti a tuturor celor ce se bucură de bene- 
ficiile ei. Combaterea cu toate mijloacele 
a rasismului, antisemitismului, xenofobiei 
sunt pentru dna cancelar Angela Merkel 
priorităţi absolute, iar decernarea recentă 
pentru Domnia Sa, la New York, a meda- 
liei memoriale Leo Baeck se constituie în- 
tr-o evidentă recunoaştere a acestor nea- 
bătute eforturi. 

Intr-o lume globalizată, problemele 
sunt de anvergură universală şi soluţiile nu 
pot fi obţinute decât prin participarea și 
efortul tuturor. În acest spirit, dna Angela 
Merkel este o convinsă şi fermă promotoa- 
re a integrării europene, considerând Euro- 
pa unită cea mai importantă realizare a pe- 
rioadei postbelice pe continentul nostru, 
garanţia păcii şi viitorului pentru toţi locui- 
torii săi. Aceasta însă presupune adoptarea, 
prin dezbateri deschise asupra diferențe- 
lor de opinii, a unor norme generale de 
adâncire a integrării, bazate pe convingerea 
că nu există opţiune alternativă raţională la 
unitatea europeană. 

Europa poate oferi un model din acest 
punct de vedere pentru soluţionarea pro- 
blemelor globale ale prevenirii unei noi 
crize mondiale, ale protecţiei mediului, ale 


dezvoltării sustenabile, ale securității gene- 
rale şi combaterii terorismului. Într-o lume 
multipolară, în care revoluţia informaţio- 
nală a eliminat limitările spaţiale, proble- 
mele globale impun soluţii globale. O nouă 
arhitectură mondială a finanţelor, un sistem 
al pieţelor globale guvernat de norme gene- 
ral acceptate şi aplicate, o politică de dez- 
voltare bazată pe parteneriatul responsabil 
al tuturor actorilor internaţionali implicați, 
o extindere a rolului unor organizații inter- 
naționale înzestrate cu atribuţii, resurse și 
instrumentele necesare — iată soluţii avan- 
sate de laureata de astăzi, vădind o evidentă 
anvergură universală a viziunii sale asupra 
lumii noastre. 

Valenţele creatoare, originale, ale unei 
concepţii politice aplicate cu consecvență şi 
luciditate, rezultatele strălucite aduse prin 
aceasta ţării sale, Europei unite şi întregii 
lumi, şi-au găsit recunoaşterea în cele mai 
înalte distincţii conferite dnei Angela 
Merkel de Germania şi de ţări de pe patru 
continente. Lumea academică a fost și ea 
sensibilă la fenomenul Merkel, prin docto- 
rate de onoare conferite la Ierusalim şi 
Berna, la Leipzig sau Breslau. Suntem 
mândri că în această zi fastă Universitatea 
„Babeş-Bolyai” din Cluj se înscrie în rân- 
dul instituţiilor academice care numără 
între membrii de onoare ai corpului lor 
didactic pe dna Angela Merkel. 

Să-i urăm laureatei din inimă: Per aspe- 
ra ad astra, vivat, crescat, floreat! 

ÂE 

Discursul cancelarului federal 
Cr. ANGELA MERKEL 


Mult Stimate Domnule Rector Marga, 
mult stimate Domnule Profesor Gyemânt, 
mult stimaţi membri ai Universitaţii 
„Babeş-Bolyai“, 

Doamnelor şi Domnilor, 


por SĂ vă mulțumesc din inimă pen- 
tru cuyintele deosebit de prietenoase, 
pentru studierea intensivă a celor spuse şi 
făcute de mine, dar şi pentru cuvintele de 
bun-venit adresate nouă, celor care am ve- 
nit astăzi aici. Este o onoare deosebită pen- 
tru mine să primesc titlul de doctor hono- 
ris causa al Universităţii din Cluj, incluzând 
astfel în viaţa mea o mică parte a unei noi 
patrii. 

Universitatea din Cluj este un exemplu 
excelent pentru ceea ce urmărim să creăm 
în Europa: o conviețuire a popoarelor, a 
culturilor şi a limbilor, indiferent de ori- 
gini şi confesiuni. Aici, într-una dintre cele 
mai vechi instituţii academice din Româ- 
nia, se predă şi se învaţă în limbile română, 
maghiară şi germană. Înțelegerea mani- 
festată faţă de alte culturi şi ideea unei Eu- 
rope fondate pe toleranţă sunt trăite aici, in 
Cluj, în viaţa de zi cu zi. Astfel, Universi- 
tatea din Cluj aduce o contribuţie impor- 
tantă la aprofundarea şi răspândirea ideii 
unității europene. Această idee trebuie 
permanent răspândită și, înainte de toate, 
trebuie transmisă mai departe generaţiilor 
viitoare. 

Credoul unificării europene este „unita- 
tea în diversitate“. Aceasta din urmă poate 
fi trăită cu atât mai convingător cu cât dife- 
ritele culturi europene şi elementele care ne 
leagă pe noi, europenii, sunt cunoscute mai 
bine. Unde s-ar putea preda şi invăţa acest 
lucru mai bine decât într-o universitate tri- 
lingvă şi într-o regiune marcată timp de se- 
cole de trei culturi diferite? 

Cifrele care atestă caracterul european 
al Universităţii „Babeş-Bolyai“ sunt impre- 
sionante: 17 dintre cele 21 de facultăţi ale 
universităţii oferă cursuri în limbile română 
şi maghiară, iar 11 facultăți au ca limbă 
de predare şi limba germană. În plus, 
există şi cursuri în limbile italiană, franceză 
şi ucraineană. Caracterul tricultural al uni- 
versităţii este — lucru unic în România — 
ancorat în Statutul universităţii. Astfel, ce- 
le trei popoare care au marcat împreună 
ultimul mileniu din istoria Transilvaniei 
se întâlnesc astăzi, pe o platformă comună, 
în domeniul educaţiei academice. 

Aici, în Transilvania, românii, maghia- 
rii şi germanii convieţuiesc în mod paşnic 
învățând unii de la alții şi unii despre alții. 
Astfel au dezvoltat în decursul multor ani 
un spaţiu al convieţuirii în trei culturi dife- 
rite şi un spaţiu al multiconfesionalităţii 
care poate servi ca exemplu altor regiuni 
din Europa — şi poate nu doar din Europa. 
Nu pot să vin în România şi mai ales în 
Transilvania în calitatea mea de cancelar 
federal al Germaniei şi să nu mă refer la 
istoria germanilor din această regiune. În 
Cluj ne aflăm în cel mai mare oraş al aces- 
tei frumoase regiuni. Mi-aş fi dorit ca după 
sejurul meu de aici, din Cluj, să călătoresc 
mai departe, la Sibiu, în centrul minorităţii 

gemane din Transilvania — am promis să 
merg acolo la următoarea vizită. Din moti- 
ve de timp, trebuie din păcate să amân 
acest lucru. Am vorbit însă astăzi pe larg cu 
reprezentanţii minorității germane. 

Încă de la început, minoritatea germană 
a îmbogăţit din punct de vedere cultural şi 
economic acest spaţiu. Ea a fost şi este în 
acelaşi timp foarte bine integrată în socie- 
tatea românească. Minoritatea are rădaăci- 
ni în cele trei culturi: cea română, cea ma- 
ghiară şi, înainte de toate, desigur, cea 
germană. lar membrii minorităţii se simt 
acasă în toate aceste limbi şi reprezintă ast- 
fel o verigă de legătură între ţările noastre. 

O altă verigă importantă este tineretul. 
Spre exemplu, există între studenți, în mod 
special între studenţii acestei universităţi, 
mulţi care arată un interes considerabil faţă 
de limba, cultura şi ştiinţa germană. Con- 
ducerii universităţii, şi în special Dumnea- 
voastră, mult stimate Domnule Profesor 
Marga, vi se cuvin mulțumiri vii pentru 
susţinerea necontenită pe care o acordaţi 
liniei germane de studii şi, de asemenea, 
pentru deosebitul sprijin pe care îl acordaţi 
de mulți ani încoace Centrului Cultural 
German, găzduindu-l în spaţiile univer- 
sității. 

Guvernul Federal a sprijinit permanent 
în anii trecuți dezvoltarea învățământului 
în limba germană, fie financiar, fie prin sus- 
ţinerea directă a şcolilor în care se învaţă 
limba germană ca limbă maternă sau ca 
limbă străină — cu reprezentanţii minorităţii 
germane am discutat astăzi despre impor- 
tanţa predării limbii germane ca limbă ma- 
ternă. Guvernul Federal va fi şi pe viitor un 
partener de nădejde al României în ceea ce 
priveşte aceste probleme. 

Consider că trebuie să fim mândri îm- 
preună de faptul că în România există şcoli 
şi universităţi cu ofertă de studii în limba 
germană, care, ca aici la Cluj, formează ti- 
neri într-un spirit ce uneşte ţările noastre, 
făcându-le partenere în Europa. Germanii 
din România reprezintă, exact ca şi aceas- 
tă universitate, constructori de punți între 
cele două ţări şi contribuie hotărâtor la dez- 
voltarea relaţiile multilaterale, încărcate de 
tradiție, dintre România şi Germania. 

Germania şi România întreţin relaţii 
prieteneşti şi de încredere şi la nivel politic 
— acest lucru s-a confirmat și astăzi la Bu- 
cureşti în cadrul convorbirilor politice. Dar 
ele pot fi intensificate, fapt valabil şi pen- 
tru cooperarea economică. Din punct de 
vedere economic, întrepătrunderile sunt 
multiple şi strânse, Germania investind ca- 
pital în peste 17.000 de întreprinderi româ- 
neşti. Germania este partenerul comercial 
numărul 1l al României şi în același timp al 
treilea investitor major. În mod evident, 
ştim că revenirea producţiei româneşti de- 
pinde în mod decisiv şi de succesul eco- 
nomiei noastre din Germania. 

Din punct de vedere cultural există o 
reţea densă de instituţii culturale şi de în- 
văţământ care oferă aici, în România, mul- 
tiple posibilităţi pentru întâlnirea celor do- 
uă culturi şi care contribuie la îmbogățirea 
acestora. România și Germania au o lungă 


tradiţie de gândire şi cercetare comună. 
Această relaţie strânsă dintre popoarele 
noastre se reflectă şi în opera, scrisă în 
limba germană, a deţinătoarei Premiului 
Nobel, Herta Müller, operă în care ea se 
confruntă în mod critic cu istoria României 
comuniste. 

Tocmai aceste puncte comune pe care 
le-am numit, precum şi lunga noastră isto- 
rie comună au atribuit ţărilor noastre rolul 
pe care marele istoric şi scriitor român Ni- 
colae Iorga îl definea astfel: „Ambele cul- 
turi sunt destinate să medieze între Est şi 
Vest“. Cu acordarea titlului de doctor ho- 
noris causa de către o universitate incon- 
testabil europeană mi se confirmă faptul că 
Germania şi România vor reprezenta în 
continuare valori europene de bază şi că 
sunt şi vor fi mediatori într-o Europă 
comună. 

De la ultima mea vizită în România au 
trecut între timp doi ani. La acea vreme, în 
2008, la un an după aderarea României 
la UE, am putut simţi aici un puternic opti- 
mism şi o mare dorinţă de schimbare. 
Acest fapt m-a bucurat atunci foarte mult, 
deoarece drumul României spre UE a fost 
lung, iar Germania a însoţit-o activ. Româă- 
nia şi-a propus să parcurgă cu cea mai mare 
rapiditate ultimii paşi rămași pentru o inte- 
grare europeană completă. Pentru aceasta 
— lucru pe care l-am menționat deja astăzi 
în convorbirile mele politice — ea are între- 
gul sprijin al Republicii Federale Germania. 

Doamnelor şi domnilor, România şi 
Germania au un mare interes în a sprijini 
şi întări UE ca pe o comuniune a destinelor 
lor. Datorită crizei economice şi financia- 
re din anul trecut, criză despre care a fost 
deja vorba aici, acest lucru este o provo- 
care pe care am abordat-o cu hotărâre, care 
însă ne va mai costa mult efort. 

Strânsa interdependenţă a statelor mem- 
bre ale UE pe piaţa comună este din punct 
de vedere politic și economic un succes. 
Ştim că Europa nu poate face față provocă- 
rilor globale decât unită. Acest lucru este 
uneori destul de greoi şi presupune dispo- 
nibilitatea spre compromis, este însă cel 
mai bun drum pentru noi toţi. 

Strânsele legături cu partenerii noştri 
din UE înseamnă însă şi că greşelile făcute 
de unele state în politica lor economică pot 
provoca probleme în întreaga UE. Acest 
fapt l-am şi trăit, din păcate, în ultimul 
timp. De aceea trebuie acum să ne pregă- 
tim pentru ca o asemenea criză să nu se 
mai repete. Pentru a întări Europa pe ter- 
men lung, avem nevoie de o nouă arhitec- 
tură a uniunii economice şi monetare. Des- 
pre aceste lucruri discută în momentul de 
față statele membre ale UE într-unul din- 
tre grupurile de lucru ale preşedintelui Co- 
misiei Europene. Primele rezultate le vom 
afla în aproximativ două săptămâni. 

Vreau să spun foarte deschis: adesea, 
aceste discuţii nu sunt simple. Am însă pro- 
funda convingere că ele trebuie purtate 
onest. Aceasta deoarece în momentul de 
faţă păşim pe un teren nou în ceea ce 
priveşte dezvoltarea UE. Atunci când se 
întâmplă acest lucru, trebuie să aibă loc şi 


dezbateri. Nu fiecare dezbatere este o cear- 
tă, însă câteodată o soluţie corectă nu poate 
fi găsită decât în urma confruntării. Sper că 
aceste cuvinte reprezintă viaţa cotidiană a 
unei universităţi. Totuşi, în percepţia opi- 
niei publice, cearta este câteodată cuvân- 
tul cu care se descrie totul. 

Guvernul Federal şi eu personal vrem 
să realizăm multe. În primul rând, trebuie 
să transformăm Pactul de stabilitate şi de 
creştere economică într-un instrument cu 
adevărat eficient împotriva unei politici de 
îndatorare iresponsabile. De aceea, avem 
nevoie pe viitor de sancţiuni eficiente îm- 
potriva celor care nu respectă regulile ge- 
nerale. 

În al doilea rând, trebuie să îmbună- 
tățim supravegherea şi coordonarea poli- 
tico-economică între statele noastre mem- 
bre pentru a putea recunoaşte şi combate 
din timp dezvoltările greşite. Acest lucru 
necesită şi o nouă dimensiune a deschide- 
rii. Prin ajutorul acordat Greciei şi prin 
decizia de înfiinţare a unui fond de salva- 
re a euro, am reuşit să asigurăm pe termen 
scurt şi mediu stabilitatea zonei euro — şi în 
interesul stabilităţii economice a întregii 
Europe. Aceste instrumente sunt însă limi- 
tate temporal. 

In al treilea rând, pe termen lung, tre- 
buie să ne preocupe posibilitatea creării 
unui cadru de management al crizelor, care 
să provoace statele membre la o politică 
financiară solidă şi care să asigure îndeo- 
sebi o participare adecvată a creditorilor 
privaţi. Aceste măsuri nu trebuie limitate 
doar la zona euro. Mai degrabă trebuie ca 
toate cele 27 de state membre să se angaje- 
ze într-o politică cu mai multă creştere şi 
mai multă concurență, deoarece avem ne- 
voie de o creştere sustenabilă, şi nu de una 
care se bazează pe datorii. Pentru aceasta, 
şefii de state şi de guverne ai UE îşi vor 
asuma, mai mult decât până acum, condu- 
cerea politică. 

Doamnelor şi domnilor, criza datoriilor 
din spaţiul euro ne-a arătat din nou extre- 
ma importanţă a unor finanţe de stat sănă- 
toase şi necesitatea consolidării bugetelor 
publice. Ştiu că în România aceasta este o 
temă importantă, cu consecințe puternice 
pentru mulți oameni. Şi guvernul german 
a decis la 1 septembrie importante măsuri 
de economisire. Şi la noi există discuţii ase- 
mănătoare, chiar dacă unele lucruri nu sunt 
pentru noi chiar atât de dificile. Măsurile 
dureroase de astăzi sunt însă întotdeauna 
mai bune decât consecinţele importante pe 
termen mediu şi lung. Atunci când vorbim 
despre sustenabilitate, despre corectitudi- 
nea faţă de generaţiile viitoare, despre poli- 
tica pentru copiii şi nepoţii noştri, punctul 
de plecare trebuie să fie finanţele publice 
solide. 

Doamnelor şi domnilor, lăsaţi-mă să 
mai accentuez încă o dată aici: în Europa, 
România este un partener corect şi de în- 
credere, cu care împărtăşim multe obiecti- 
ve. Unul dintre ele este interesul pentru o 
învecinare stabilă şi de încredere spre est a 
UE. Aici intră şi faptul că, după 20 de ani 
de la sfârşitul sciziunii continentului nostru, 
abordăm cu un nou elan conflictele încă 
existente. Cred că întreaga lume este în- 
dreptăţită în aşteptarea ei ca problemele 
încă existente în Europa — indiferent că ele 
sunt în zona vestică a Balcanilor sau între 
Moldova şi Transnistria — să fie rezolvate în 


lo mie raires ihes- Bali 


+ 
Cli Wapas d 


ARIRE 


* Doamna cancelar dr. Angela Merkel, doctor honoris causa al Universităţii „Babeş-Bolyai“. Foto: loan Felecan, 


© UBB 


Principal de noi, europenii, împreună. Pur- 
tăm întreaga răspundere atunci când este 
vorba despre întâmpinarea neîncrederii încă 
existente şi crearea premiselor pentru depă- 
Şirea a ceea ce ne separă. Împreună cu UE 
ŞI alți parteneri, am putea de exemplu să 
rezolvăm conflictul Moldova — Transnistria. 
Cred că, prin strategia spaţiului danubian, 
a cooperării Mării Negre, a parteneriatului 
Balcanilor de Vest sau de Est, avem la dis- 
poziţie instrumente în care tocmai Româ- 
nia poate aduce, prin experienţele ei mul- 
tilaterale, multe idei şi multă creativitate. 

Doamnelor şi domnilor, România şi 
Germania îşi dovedesc din nou şi din nou 
parteneriatul şi apropierea lor prin relaţiile 

litice, economice şi culturale. Bineînţeles 
că, la 130 de ani de la instituirea relaţiilor 
diplomatice între ţările noastre, acest lucru 
este evident. Apropierea dintre țările noas- 
tre merge mult dincolo de apropierea ofi- 
cială a şefilor de guvern, a guvernelor şi 
parlamentelor. Insă ceea ce eu am prezen- 
tat ca fiind fondul de gândire european 
poate fi trăit doar dacă este întotdeauna 
transmis şi tinerei generaţii. 


Cred că studenţii care se pregătesc aici, 
la Cluj-Napoca, pot trăi din ceea ce le trans- 
miteţi dumneavoastră, profesorii acestei 
universităţi, profunde valori trăite, alimen- 
tate din experienţa istorică a acestei regi- 
uni, valori folosite permanent în partene- 
riatul popoarelor noastre europene. Doar 
auzindu-l pe rectorul dumneavoastră, cu 
privire la experienţa pe care o are şi în 
domeniul ţării mele natale, Germania, con- 
stat că aceasta este o extraordinară îmbogă- 
ţire a experienţei noastre europene. De 
aceea mulțumesc, împreună cu studenții, 
tuturor acelora care predau la această uni- 
versitate, căci ei contribuie prin munca lor 
zilnică, desfăşurată cu siguranţă câteodată 
în condiţii nu foarte simple, la faptul că 
Europa nu este doar o piaţă comună, un 
continent pacificat, ci şi un continent al 
valorilor trăite. 

Vă mulţumesc din inimă pentru onoa- 
rea care mi-a fost conferită astăzi! 

E 
În româneşte de RALUCA DINICĂ 
şi Siviu REGMAN 

Cuvânt de încheiere al 


Quasi 


Doamnă Cancelar Federal Angela Merkel, 


SS; ÎN asentimentul întregii audiențe 
mulțumindu-vă din toată inima pentru 
discursul inaugural pe care l-aţi rostit în 
Aula Magna a acestei universităţi. Primul 
meu gând este să vă mărturisesc că, în mă- 
sura în care Universitatea „Babeş-Bolyai“ 
omagiază și onorează personalitatea şi con- 
tribuţiile Dumneavoastră de pondere isto- 
rică, în aceeaşi măsură universitatea noastră 
se simte onorată să vă poată considera de 
acum înainte parte a istoriei ei. 

Ştim prea bine că, între îndatoririle po- 
liticianului de anvergură, ca şi ale profeso- 
rului și cercetătorului de calibru, se află 
aceea de a da impulsuri. Discursul Dum- 
neavoastră a dat, cu siguranţă, impulsuri 
decisive în multiple direcţii. Studenţii, pro- 
fesorii Şi cercetătorii se simt mai încurajați 
să-şi apropie limba germană şi fertila cul- 
tură de limbă germană. Întreprinzătorii au 

putut găsi noi imbolduri să investească şi 
să se desfăşoare în Transilvania. Studenţii 
şi-au putut da seama de importanţa crucială 
a proiectului european pentru noile gene- 
raţii şi se simt încurajați, prin autorizata 
Dumneavoastră voce, să lucreze în perspec- 
tiva unei Europe a performanţelor compe- 
titive. Profesorii şi-au putut da seama de 
profunzimea angajamentului Dumneavoas- 
tră şi al autorităţilor germane în favoarea 
educaţiei. Dumneavoastră aţi pus, Doamnă 
Cancelar Federal, educaţia în prim-planul 
programului guvernului pe care îl condu- 
ceţi. Putem spune, ca profesori responsa- 
bili, că România, la rândul ei, este sustena- 
bilă numai ca ţară a culturii, a inovației şi 
reformelor competente, conduse de poli- 
ticieni Oneşti, care părăseşte poziţia de 
coadă a Europei. În discursul Dumnea- 
voastră, orice cetăţean român găseşte un 
stimulent la reflecţie şi acţiune luminată. 
Fiecare universitate din jurul nostru, şi 


rectorului 


Moe 


poate din Europa, găseşte în discursul 
Dumneavoastră, ca exponent de prim-plan 
al politicii Germaniei şi Uniunii Europene, 
o confirmare şi un stimulent puternic la 
reforme şi înnoire, pentru a câştiga în com- 
petiţiile timpului nostru. 

Nietzsche a spus: „Speranţa este un 
mult mai mare stimulent al vieţii decât un 
noroc oarecare“. Pot să vă confirm, Doam- 
nă Cancelar Federal, că prezența Dumnea- 
voastră aici şi acum, discursul Dumnea- 
voastră au deşteptat o mare speranţă. 

Ne despărţim greu de aceste clipe isto- 
rice pentru Universitatea „Babeş-Bolyai“. 
Mulţumindu-vă, încă o dată, din toată 
inima şi în numele celor de față, exprim 
speranța, Doamnă Cancelar al Germaniei, 
Angela Merkel, că acest discurs va fi doar 
primul aici, într-o serie ce va continua. 


Vă mulţumesc! 
E 


1. Aula Magna în timpul ceremoniei. Foto: loan 
Felecan, © uBB 


2. Inaugurarea Institutului de Studii Germane. Foto: 
loan Felecan, © uBB 


3. Imagine de la recepţia dată în cinstea doamnei 
cancelar dr. Angela Merkel, Casa Universitarilor. 
Foto: loan Felecan, © uBB 

lectrii 


Curajos şi 
impresionant, 
despre naştere... 


lon Bogdan Lefter 


Mihaela Miroiu, Otilia Dragomir (coord.), 
Naşterea: Istorii trăite, laşi: Editura Po- 
lirom, Colecția „ecografii“, 2010, 376 p.; 
autoarele textelor din carte: Emilia Bîrsan, 
Cornelia Grünberg, Ana Maria Sandi, 
Grete Tartler Tăbăraşi, Sofia Văcărescu, 
Mihaela Miroiu, Otilia David, Aida Ferat 
Postolache, Cornelia Păsculie, Mihaela 
Vlăsceanu, Laura Grünberg, Cristina 
Ştefan, Ştefania Miclea, Claudia Miroiu, 
Otilia Dragomir, Maria Bucur, Ana Bulai, 
Ramona Păunescu, Daniela Palade 
Teodorescu, Mia Gorea. 


O e . 
teribilă, entuzias- 
mantă apariție editorială: 
Naşterea: Istorii trăite, 
culegere de mărturii 
semnate de douăzeci de 
doamne despre momen- 
tele în care şi-au adus pe 
lume copiii. Cele două 
coordonatoare ale cărţii, 
Mihaela Miroiu şi Otilia Dragomir, explică 
în prefaţă proiectul ca depăşire a unei barie- 
re: căci, cu toate cîştigurile ultimei sute 
de ani în materie de „emancipare a femei- 
lor“, „experienţele lor umane cele mai pro- 
funde, modul în care le trăiesc şi se rapor- 
tează la ele rămîn încă încuiate în gineceu, 
continuind să fie un tabu pentru discursul 
public românesc“ (Cuvint-inainte, p. 10); 
„Despre lucrurile acestea nu se vorbește, iar 
dacă se vorbeşte, nu se scrie, iar dacă, totuşi, 
se scrie, măcar nu se publică“ (p. 12). Pe de 
altă parte, din perspectiva complementară 
a copiilor, deci... a tuturor oamenilor, „sta- 
rea de sarcină“ şi naşterea ţin de „experiența 
primordială a fiecăruia dintre noi“ (ibid.; 
Cuvintul-înainte începe cu splendide fraze 
despre „cofiinţare“ — cf. p. 7). 

Tema este — deci — în sine excepţiona- 
lă, ca şi gestul atacării ei detabuizante, aici 
şi acum, într-un context socio-cultural încă 
pudic în materie. Nicio inhibiţie — însă — 
din partea celor douăzeci de autoare, care, 
odată ce şi-au asumat proiectul, nu mai dau 
înapoi şi-şi povestesc experienţele materne 
cu curaj şi cu lux de amănunte. Dacă 
privim lista, nu e deloc de mirare: marea 
majoritate sînt colaboratoare cunoscute ale 
Mihaelei Miroiu, fondatoarea studiilor 
feministe în România postcomunistă, 
venind pînă la o serie de tinere doctorande 
în domeniu, iar pe celelalte, fără multă 
detectivistică, doar sesizînd raporturile 
onomastice, le descoperim ca apropiate ale 


NASTEREA 
Irii tralie 


lor (mame, alte rude, colege). Vasăzică, so- 
ciologic vorbind, avem de-a face cu un 
„eşantion“ reprezentativ doar pentru un 
anumit cîmp profesional şi de mentalitate. 
Probabil că ar fi fost greu altfel, înainte ca 
bariera să se ridice pentru prima oară. 
Avantajul e că mai toate autoarele de acum 
îşi pot formula relatările din perspectiva 
unor serioase competenţe socio-umane şi 
de gen (în sensul respectivelor discipline 
ştiinţifice şi academice). Nu explicit, ci în 
subsidiar, textele neavînd aspect de studii, 
ci de mărturii directe, preponderent na- 
rative, ceea ce nu exclude reflecţiile analiti- 
ce sau generalizatoare, presărate sistematic 
pe parcurs. 

După paginile introductive, cartea se 
deschide cu o listă de prezentare a autoare- 
lor: nu ca şir de c.v.-uri standard, seci, ci 
sub forma unor prezentări la persoana I, cu 
cîte o primă propoziţie tip „Am născut-o/ 
L-am născut pe... în... la...“ (nume, da- 
tă, localitate), urmată de un paragraf de 
autodefinire foarte pe scurt, nu rareori 
glumeaţă sau autoironică, uneori cu note 
amare, şi de schiţă a raporturilor cu copiii, 
de-atunci, de la naştere, şi pînă azi. Tuşan- 
te toate. Iată-le drept exemple pe primele 
două (însă ar merita citate oricare): 


1. Emilia Birsan// Am născut-o pe Mihaela 
în 10 martie 1955, la Sîncrai, Hunedoara.// 
Am şaptezeci şi şase de ani şi încerc să mă 
bucur de viaţă atit cît se poate. Am fost 
treizeci şi opt de ani învăţătoare şi mi-am 
iubit din suflet profesia. Mi-e drag să îmi 
revăd elevii. De treizeci de ani sînt şi bunică, 
nu doar mamă, şi asta m-a făcut să descopăr 
o altă formă de dragoste, totală şi necon- 
diţionată. În ultimii nouă ani mă împart 
între Bucureşti şi Hunedoara, între fiica mea 
şi locurile natale. Fetiţa de atunci este o fe- 
meie aşa cum am visat să fie. 


2. Cornelia Griinberg// Am adus-o pe 
lume pe fata mea în 31 ianuarie 1961, la 
Bucureşti.// Copilul meu este mîndria mea. 
O fiinţă inteligentă, sensibilă, loială, deschisă 
la tot ce este omenesc. Ce îşi poate dori mai 
mult o mamă? În rest, o viaţă de speranţe 
trăită „sub vremuri“ (p. 13). 


Textele din carte vor fi ordonate crono- 
logic, după datele de naştere ale odraslelor, 
de unde şi un efect de oglindire a istoriei 
mari. Poveştile personale acumulează detalii 
despre situaţia familială, socială, materială 
a mamelor în perioada de început a perioa- 
dei comuniste, apoi în celelalte etape ale 
regimului, pentru ca ultimele nouă să trea- 
că dincoace de 1989, în alte vremuri, cu 
alte condiţii, din ce în ce mai bune, inclusiv 
pe alte meleaguri, în virtutea noii libertăți 
de a călători (apariţia scutecelor absorbante 
tip Pampers pe meleagurile noastre, respec- 
tiv lipsa lor înainte, e o temă recurentă...). 
La fel, sint descrise atitudinile din epocă 
faţă de naştere, condiţiile medicale, pregă- 
tirea doctorilor, uneori precară, situaţia spi- 
talelor, cu cîteva istorii „de groază“ ş.a.m.d. 
Rezultanta e un soi de studiu istoric şi de 
mentalități alcătuit din piesele de puzzle ale 
cazurilor individuale. Punctajul din micul 
ghid de orientare transmis de coordonatoa- 
rele volumului către autoarele invitate, re- 
produs în anexă, explică deopotrivă aspec- 
tul sistematic al informaţiilor şi asumarea 
confesivă a trecutului („Scrieţi cu suflet, 
complet lipsit de neutralitate, nu faceţi un 
raport, ci încercaţi să retrăiţi în scris acel 
moment din viaţa voastră“ — p. 367). 


Eveniment 


nisa prräbäiis . - e 


e Andrei Şerban la Opera Garnier din Paris, unde 
montează Italianca în Alger, de Gioachino Rossini. 
Foto: Eugenia Sarvari 


Zis şi făcut! Autoarele care au acceptat 
invitaţia oferă relatări cuceritoare, fie alerte, 
de o vervă colosală, fie cald-melancolice, 
înclinate către sentimentalisme autentice, 
vibrante. Nicio notă falsă, niciun dubiu 
cum că mamele nu şi-ar iubi profund, total 
şi definitiv copiii. Drept care cartea întreagă 
e nu doar interesantă, ci şi pasionantă la 
lectură, foarte amuzantă ici-colo, atunci 
cînd ironia şi autoironia sînt la ele acasă, 
impresionantă peste tot, uneori profund 
emoţionantă. Nu puţine sînt paginile de 
literatură de cea mai bună calitate. Fiindcă, 
dincolo de proiectul de cercetare socio- 
umană de la care operaţiunea a pornit, 
avem de-a face — nu-i aşa? — cu o scriere 
memorialistică tematică, tematizată. Grete 
Tartler e chiar scriitoare de carieră, Mihaela 
Miroiu a mai scris eseistică personală, au- 
tobiografică (în R-Estul și Vestul, Editura 
Polirom, 2005, între altele), Laura Griin- 
berg a semnat o carte jucăuşă pentru copii 
(Istorie cu ccpii și pârș, mátă, frunză de gu- 
tuie, Editura Compania, 2007) şi a predat 
spre publicare o a doua etc. Splendid scriu 
şi celelalte colege din volumul despre naş- 
tere. Talentul scriitoricesc nu pare să le fie 
interzis mamelor de orice formaţie profe- 
sională!... 

EI 

Text publicat iniţial on-line, 

în revista virtuală 
AriActMagazine/www.artactmagazine.ro, 
nr. 67, 12 mai 2010. 

Un autor în dezbatere 


Goetheanism şi excelență 


O» ÎN cultura română goetheanis- 
mul a părut cantonat numai în sfera 
criticii. Faptul s-a datorat scrisului maiores- 
cian, dincolo de stilul atic al căruia se citea 
cu uşurinţă un olimpianism deocamdată 
neegalat. Cu o similară răceală şi o echiva- 
lentă decantare a expresiei a înscris o pagină 
culturală de acelaşi tip şi E. Lovinescu în 
istoria unui posibil clasicism românesc. 
Distanţare obiectivantă şi glosare înaltă în 
maniera unui echilibru al frazării şi a unei 
serenităţi a gândului, toate păreau rezer- 
vate prin excelenţă domeniului criticii. 
Printr-o ciudată întorsătură a jocurilor tim- 
pului s-a ajuns astfel ca primele romane de 
marcă elaborate de pe poziţii estetice simi- 
lare să apară la noi imediat după căderea 
comunismului. Luntrea lui Caron, romanul 
lui Lucian Blaga (intitulat, de fapt, cu totul 
altfel, de autor, dar botezat astfel de Mircea 
Zaciu), ca şi narațiunea memorialistică din 
Caietul albastru de Nicolae Balotă se înscriu 
într-o linie care, prin multiple moduri de a 
se constitui, puneri în scenă, gânduri şi alu- 
zii culturale, amintesc de paginile străluci- 
te din Poezie și adevăr, conturând — cu întâr- 
ziere? — o limbă de pământ din care ar 
putea creşte cu timpul un adevărat ostrov 
sau chiar continent. Încet-încet, eliberarea 
de diversele constrângeri extraliterare, de la 
cele ideologice comuniste la cele ale mode- 
lor intelectuale ori ale opresivei economii, 
permite temperamentelor calme să regă- 
sească o cadență scriitoricească pe care al- 
te determinări ale răgazului interior al fie- 
căruia nu o îngăduiau. 

Şi iată că, publicând, într-un excelent 
tempo în ultimii ani, carte după carte 
(Caietele lui Ozias, 2004; Vasiliu, foi volante, 
2006; Paramnezii, 2005; Blestem și bine- 
cuvântare, 2007; Invest: gatti mateine, 2008; 
Necredinciosul, 2008; Exercitiu de sinceritate, 
2009), Ion Vianu se alătură decis tendinței 
amintite într-un emoţionant şi solemn ro- 
man nonfictiv, didactic, intitulat Amor 
intellectualis: Romaul unei educații (laşi: Ed. 
Polirom, 2010, 406 p.). Roman al forma- 
ţiei, bildungsroman, cum se spune, noul 
volum continuă — de astă dată pe cont 
propriu, dintr-un alt unghi — vizitarea 
„locurilor memoriei“ iniţiată împreună cu 
regretatul Matei Călinescu în memoriile 
Amintiri în diag (ed. I: 1994; ed. a Il-a: 
1997; ed. a III-a: 2005). Naraţiunile pa- 
ralele și împletite de acolo, receptate bine 
de public, au părut să inspire (nedeclarat şi, 
poate, iluzoriu) şi alte aventuri similare, 
cum ar fi cea la patru mâini, datorată lui 
Paul Cernat, Ion Stanomir, Ion Manolescu 
şi lui Angelo Mitchievici, care rememorau 
tinereţea în vremuri comuniste — dar, de 
astă dată, ale celui de-al doilea comunism: 
cel ceauşist — mânaţi de aceeaşi detaşare 
de politic şi cu un similar interes pentru 
fructificarea detaliului de atmosferă (Explo- 
tări în comunismul românesc, vol. I: 2004, 
vol. II: 2005, vol. III: 2008). 

Ovidiu Pecican 


Sursa predilectă a scrisului literar al lui 
Ion Vianu este, mereu, memoria și analiza 
memoriei. Încă în Paramnezii — „închipuiri 
luate drept amintiri; amestec de închipuiri 
cu amintiri“, explică autorul chiar sub epi- 
graful din Baudelaire care întreabă, pe un 
ton villonesc, „Unde ne sunt prietenii 
morţi?“ —, continuarea filonului din Amin- 
tiri în dialug, precedate de dedicaţia către 
prietenul defunct Miron Chiraleu, devine 
evidentă. De-acum teritoriul predilect al 
acţiunii prozastice a autorului şi-a precizat 
coordonatele. Pe drumul către trecut, psi- 
hanalistul de formaţie recurge la instrumen- 
te ale meseriei, naraţiunea şi analiza... 
Numai că, oricât de viu în spaţiul memo- 
riei, trecutul nu este scutit de alunecarea 
lui firească în spaţiul umbrelor, drept care 
frecventarea lui ajunge uneori să însemne 
şi coborâre în Hades, demers orfic de adu- 
cere la suprafaţă a sufletelor demult pleca- 
te, eternă reîntoarcere și revizitare a acelo- 
rași mitologii personale: teritorii biografice, 
dar şi teritorii culturale devenite parte or- 
ganică a primelor, ca urmare a profundei 
lor asimilări şi continuei frecventări. Apelul 
la anamneză în meseria profesată vreme de 
decenii se oferă acum ca de la sine celui ce 
a îmbrăcat toga romancierului. Memoria 
completată — în limite selective şi foarte 
precise — prin reconstituiri şi interpretări 
ale unor fapte strict documentabile face 
joncţiunea cu rama unei concepţii despre 
educaţie şi cultură pe care autorul le-a de- 
prins ucenicind în proximitatea tatălui, es- 
teticianul şi criticul literar Tudor Vianu. 
L-am omis anume, până în acest moment, 
din galeria goetheenilor din cultura noastră, 
pentru că tocmai umbra lui tutelară se în- 
tinde peste Amor intellectualis. Lucrare de 
calitate excepţională animată de un etos al 
clasicităţii propulsabilă în primul raft al 


literaturii noastre actuale prin joncțiunea 
dintre viziunea auctorială de o mare şi 
senină încredere în idealul paideic şi în calea 
regală a culturii cu arta poetică originală 
situată la intersecţia dintre memorialistică 
şi ficțiunea beletristică. 

În ce priveşte prima componentă a 
ecuaţiei care articulează aşezarea roman- 
cierului în faţa sarcinii pe care liber o asu- 
mă, Ion Vianu clarifică, într-un interviu 
recent, cu precizie unde se situează: 


Azi, valorile umaniste bat peste tot în re- 
tragere. Este convingerea mea că trebuie 
salvată cultura, cultura noastră, naţională şi 
europeană. Fără ea cădem în barbarie. A 
investi în cultura umanistă înseamnă a 
investi în creiere. Cine este mai cult este şi 
mai eficient. Cine este mai cult are o şansă 
în plus să fie mai puţin cinic, fiindcă își dez- 
voltă simţul valorilor morale. Totuşi, aşa 
cum s-a văzut şi în generaţiile anterioare, 
despre care povestesc, valorile umaniste sunt 
prea fragile pentru a supravieţui singure. 
Trebuie promovată solidaritatea, combătut 
cinismul dominant. Religiozitatea pompoasă 
şi pur verbală nu serveşte la nimic, este 
demagogie. Trebuie să crească „omul lăun- 
tric“ şi cultura este o cale regală către el. 
(Simona Chiţan, „Alcoolul este complicele 
regimurilor comuniste“, in Adevărul literar 
şi artistic, marţi, 10 iulie 2010) 


Cât despre cea de a doua, ea se găseşte 
rezumată în finalul unui paragraf de artă 
poetică din chiar romanul adus în discuţie, 
şi ea sună astfel: „sunt un romancier ca- 
re-şi trădează secretele de atelier sau un me- 
morialist care alege crâmpeie din trecutul 
său, creând un montaj“ (p. 147). 

O poetică brechtiană, a dezvăluirii me- 
canismelor de generare a prozei, aşadar — 
amintire, selecţie, dispunere de accente, 
conducerea evenimentelor către conturarea 
unui sens şi chiar o morală finală —, dar nu 
mai puţin o adeziune naturală şi conştientă 
la bildungsromanul clasicităţii şi la idealul 
căutării unei anumite exemplarităţi. Ce 
anume poate scăpa de tezism un asemenea 
roman aplicat anilor stalinismului româ- 
nesc, roman adecvat mai curând denunță- 
rii abuzurilor, aşa cum s-a înfiripat el sub 
condeiul febril al lui Paul Goma, de pildă? 
Mutarea accentului de pe intenţia docu- 
mentară pe celebrarea fastului tinereţii şi a 
aventurilor ei în companii alese, cu pro- 
iectul evidenţierii în interiorul propriei 
biografii a celor mai înalte idealuri, toate 
slujite de un stil ales, calofil, însă limpede, 
în acelaşi timp, fără căutarea culorii locale 
(neaoşisme, arhaisme, regionalisme care nu 
lipseau din paleta „balcanicilor“ de felul 
lui Mateiu Caragiale sau, în poezie, Ion 
Barbu), asigură romanului Amor intel- 
lectualis un destin privilegiat în parcursul 
literar al vremurilor care abia încep. 

E 


educţia trecutului 


MOR INTELLECTUALIS (cu subtitlul Ro- 

manul unei educații), Editura Polirom, 
2010, de Ion Vianu debutează cu câteva 
dense, chiar dacă sumare, notații despre 
tectonica primelor amintiri: 


Amintirile din prima copilărie sunt arareori 
altceva decât icoane, imagini unice, foarte 
scurte fragmente de acţiune, secunde de 
film. Restul e reconstituire. Memoria cade, 
imaginaţia i se substituie. Limitele sunt 
neprecise. Aceste amintiri au calitatea visu- 
lui, şi numai anumite circumstanţe, recon- 
stituite, pot să deosebească între ceea ce 
s-a petrecut realmente şi ce a fost vis. 


Cartea lui Ion Vianu e cronica maturizării 
intelectuale şi afective a autorului, proiec- 
tată pe fundalul unei epoci malefice, cea 
a instaurării şi consolidării regimului co- 
munist. 

Memorialistul plasează accentul epic 
asupra momentelor de iniţiere în sfera vie- 
ţii intelectuale şi afective, restaurând anam- 
netic avatarurile vârstei adolescentine, cu 
experienţe ale erosului, cu căutări şi dileme 
existenţiale, cu o întreagă galerie de perso- 
naje, prieteni, discipoli, apropiaţi ai lui 
Tudor Vianu, legaţi de acesta prin amor in- 
tellectualis magistri. Istoria personală şi 
istoria epocii se întrepătrund adesea, ge- 
nerând o ambivalenţă narativă şi o am- 
bianţă a povestirii din care nu lipsesc cu- 
lorile sau accentele tragice. 

Situate la limita fragilă dintre memorie 
şi imaginaţie, amintirile lui Ion Vianu îşi 
relevă, aproape programatic, propensiunea 
spre ficționalitate, supunându-se tentaţiei 
unui „joc al intelectului“ care suplineşte 
golurile memoriei prin inserţii ale imagi- 
narului: 


Povestirea mea nu ar fi cu putinţă dacă nu 
mi-aş permite îndrăzneala de-a proceda la 
astfel de reconstituiri. Ele sunt posibile atâta 
vreme cât i-ai cunoscut bine pe actorii 
dramelor la care nu ai asistat. Punând în 
lumină, la unul, la celălalt, poziţiile lor tari, 
punctele asupra cărora nu erau sub nicio 
formă dispuşi să cedeze, dar şi slăbiciunile, 
micile sau marile fisuri ale caracterului lor, 
devine un soi de joc al intelectului faptul de 
a-i confrunta în imaginaţie aşa cum au stat 
şi s-au înfruntat şi în realitate. [...] Tocmai 
de aceea nu pot vorbi aici de amintiri, ci mai 
degrabă de un soi de ficţiune romanescă. 


Cartea lui Ion Vianu abundă în fapte, 
evenimente, întâmplări, detalii şi gesturi 
care configurează o întreagă lume, dimi- 
nuată sub presiunea timpului. Episoade 
din copilărie, ambianța casei părinteşti, 
figura paternă reconstituită în culorile 
afectivității, etapele formaţiei şcolare şi 
universitare, toate acestea sunt reprezen- 
tate prin intermediul unei scriituri febrile, 
deloc afectate, care întreprinde exercițiul 
spiritual dificil al căutării de sine într-un 
mod cât se poate de natural. Căutarea de 
sine e cea care îl conduce pe memorialist la 
trăsătura dominantă definitorie, şi anume 
la „pulsiunea de a fi liber“: 


lulian Boldea 


e [Ion Vianu, la Facultatea de Litere a Universităţii 
„Babeş-Bolyai“, 2002 


Există, spune Freud, tot felul de pulsiuni 
primare, nu numai cea alimentară sau cea 
sexuală. De pildă, pulsiunea de-a privi. „De 
ce nu ar exista, mi-am spus, şi pulsiunea 
de-a fi liber?“ O pornire care protestează îm- 
potriva oricărei limitări a mişcărilor, care 
maximizează plăcerea musculară (şi mai 
târziu morală) de-a folosi mişcarea în toate 
direcţiile spaţiului, iar apoi mişcarea liberă, 
voioasă, năbădăioasă a gândirii (în care 
disciplina este autoimpusă). „Nu cumva“, 
am gândit, „asta este pulsiunea care te do- 
mină cel mai tare pe tine?“ Şi cred că aveam 
dreptate. Multe hotărâri ale vieţii mele au 
fost dominate de această dorinţă nelimitată 
de-a fi liber. Aş putea să o atribui unei reacţii 
faţă de lumea constrânsă în care trăiam. Dar, 
sincer vorbind, nu cred că un asemenea tip 
de constrângere poate să determine o astfel 
de alegere, fundamentală. Ea vine din impe- 
rative mult mai arhaice, nu se poate explica 
decât prin evenimente de la începutul în- 
ceputurilor vieţii. 


Relevante sunt rememorările figurii pa- 
terne. Chipul lui Tudor Vianu, desluşit 
cu minuţie şi fineţe psihologică, trădează 
aceeaşi efigie de homo duplex care a mai 
fost, de altfel, remarcată de exegeză: 


Mic fiind, m-am confruntat cu fragilitatea şi 
melancolia lui T., cu primejdia ca fiinţa lui 
plină de sensibilitate să se scufunde. Apoi, 
am avut de-a face cu nevroza mamei mele 
[...] dorinţa mea de a le fi vindecător avea 
de-a face şi cu felul în care ei se încredeau în 
mine. Cu acel subînţeles neîntrerupt că eu îi 
puteam salva — dacă nu de la moarte, cel 
puţin de la disperare — prin prezenţa mea 
alături de ei, dar şi prin însuşirile mele bune. 


Demne de interes sunt şi portretele, unele 
sumare, altele dezvoltate, ale prietenilor şi 
discipolilor lui Tudor Vianu (I. Negoiţescu, 
Ion Frunzetti, Edgar Papu, Constantin 
Noica), în care memorialistul pune vervă 


descriptivă, acuitate a surprinderii nuan- 
ţelor sufleteşti, dinamism caracterologic. 
Remarcabile sunt nucleele epice prin ca- 
re sunt reconstituite figuri ale culturii 
româneşti postbelice aşezate sub semnul 
tutelar al lui Amor intellectualis: figura lui 
Matei Călinescu (Geamănul), a lui Edgar 
Papu (cel care aprindea steaua din vîrful 
bradului de Crăciun în copilăria autorului), 
figura tragică a lui Vladimir Ghika, destinul 
dramatic al lui Miron Chiraleu („Cel ce nu 
s-a predat“) sau al lui Mitia Peristeri. 

Martor credibil al unei epoci revolute, 
în care burghezia românească reprimată îşi 
căuta modalităţi mai mult sau mai puţin 
subversive de supravieţuire şi de adapta- 
re, Ion Vianu surprinde medii sociale 
diferite, cu relieful lor particular, cu figuri 
umane emblematice, desenate cu vervă 
epică şi fidelitate descriptivă. Relevanţa 
cărții lui Ion Vianu rezidă însă nu doar din 
amprenta documentară, din efortul de a 
reînvia o epocă revolută, de a-i reda un 
contur deloc utopic sau idilic, dimpotrivă, 
mai degrabă unul crispat şi tragic, în 
concordanţă cu relieful acelei lumi exas- 
perante. Există aici şi o asumată nevoie de 
clarificare interioară, de decantare etică a 
propriilor trăiri şi a gesturilor şi vorbelor 
celorlalți, desfiinţaţi, cel mai adesea, de 
mecanismele terifiante ale ideologiei co- 
muniste: 


Mai sunt şi alte lucruri de povestit despre 
acei frumoşi şi virtuoşi tineri, mai vârstnici 
decât mine sau de o vârstă cu mine, oamenii 
care mi-au slujit de exemplu, apărătorii 
culturii şi virtuţilor în vremuri de restrişte. 
Mulţi au fost prinşi în menghinele maşinii 
de zdrobit oameni. Au rămas întregi, 
aparent. Au rodit, fiecare după măsura şi 
după stilul lui. Unii au cedat moral, iar 
unitatea platoniciană a Binelui, Adevărului 
şi Frumosului s-a spart. Precum un parfum 
rar care te îmbată, dar se risipeşte la prima 
adiere, „fragranţa zeilor“ de care vorbeşte 
Ovidiu, amor intellectualis în care au crezut 
T. şi tinerii săi amici s-a dovedit o esenţă 
mult prea subtilă, prea fragilă pentru acea 
vreme a ruinei cetăților. 


Bildungsroman de o calitate neindoielnică, 
cronică de familie şi operă memorialistică 
de amplă rezonanţă etică şi estetică, Amor 
intellectualis reprezintă una dintre apariții- 
le remarcabile ale anului 2010. 

Un autor în dezbatere 


ANDREI MARGA despre 
JOSEPH RATZINGER 


ISCURSUL FILOSOFIC rafinat cu care 

ne-a obişnuit Andrei Marga se îmbină 
din nou cu propensiunea sa spre cultura 
teologică şi cu extensiile ei în orizontul ci- 
vilizaţiei actuale în Absolutul astăzi: Ttolo- 
gia și filoscfia lui Joseph Ratzinger, volum 
apărut în acest an la Editura Eikon din 
Cluj-Napoca. Mai mult decât bine-venită, 
fiindcă umple un gol în exegeza noastră, 
această carte oferă o imagine totalizantă a 
personalității şi gândirii filosofice şi teolo- 
gice a cardinalului Joseph Ratzinger (papa 
Benedict al XVI-lea), compensând prezenţa 
redusă a operei teologului german în spa- 
ţiul cultural şi editorial românesc, carență 
corectată, de-a lungul ultimilor ani, tot prin 
eforturile profesorului Andrei Marga şi ale 
soţiei sale Delia, traducătoarea unor texte 
de referinţă. 

Asumată conștient de către autor, pro- 
vocarea unei tradiții care se sustrage 
prescriptiv interferenţelor dintre filosofie şi 
teologie plasează Absolutul astăzi: Teokgia 
și filos fia lui Joseph Ratzinger — concepută, 
în mod programatic, ca scrutare a operei 
unui teolog prin lentila unui filosof — sub 
semnul rarităţii, al dificultății exegetice ine- 
rente şi al ineditului intelectual. Ieşirea din 
sfera autosuficientă a filosofiei devine cu 
atât mai necesară în demersul profesorului 
Marga, cu cât obiectul analizei sale demon- 
strează, la rândul său, depăşirea voluntară a 
la fel de autosuficientului domeniu teo- 
logic, în încercarea constantă de a găsi răs- 
punsuri de ordin general şi teoretic la pro- 
blemele umanității. Grație acestor atitudini 
complementare, prin care dialogul se în- 
cheagă firesc, întâlnirea culturală dintre fi- 
losoful cu deschidere teologică Andrei 
Marga şi teologul-filosof Joseph Ratzinger 
are loc la un nivel nuclear, atât autorul mo- 
nografiei, cât şi protagonistul ei evoluând 
oarecum ex-centric în raport cu norma 
acreditată, amândoi dovedindu-se „conser- 
vatori“ acolo unde norma ar impune re- 
lativisme şi originali, liberali chiar, acolo 
unde norma prevede, dimpotrivă, repliere 
şi închidere. 

Exercițiul intelectual transgresiv al au- 
torului nu este incompatibil cu admirația 
față de personalitatea lui Joseph Ratzinger, 
apreciat drept „unul dintre cei mai inovativi 
şi prolifici teologi din modernitatea târzie“, 
cu certe contribuții filosofice, datorate mai 
cu seamă conceptualizării condiției umane 
de astăzi. In Absolutul astăzi..., Andrei 
Marga analizează cu precădere „perspecti- 
vele noi şi inițiativele de gândire datorate 
lui Joseph Ratzinger“, rezultatul fiind o 
monografie suplă, profundă, structurată pe 
temele majore ale operei teologului ger- 
man. Pivotul întregului discurs îl reprezintă 
Absolutul, readus în prim-planul dezbate- 

rilor teologice şi filosofice de către Joseph 
Ratzinger însuși, în plină epocă a rela- 
tivismelor culturale şi teologice de tot felul. 
Astfel, în termenii gândirii Cardinalului, 
creştinismul nu poate accepta relativismul, 
ci trebuie să-şi afirme la tot pasul propen- 
siunea către Absolut, derivată din univer- 
salismul moştenit din religia iudaică. Ea 
trebuie, arată teologul, dusă până la capăt, 
în direcţia desprinderii de orice particula- 
rism naţional, ceea ce face din raportarea la 
Om o finalitate privilegiată. 

Preferinţa acordată Absolutului și pro- 
povăduirea unor valori ferme într-o lume 
relativizantă, intrată în criză prelungită, 
sunt responsabile de eticheta de „conserva- 
tor“ de care Joseph Ratzinger se bucură în 
lumea Bisericii (variantă sft, dacă ne gân- 
dim la apelative jurnalistice alternative, 
precum „Panzerkardinal“ sau „Rottweilerul 
lui Dumnezu“), etichetarea dovedindu-se 
facilă în lipsa aprofundării relaţiei sale cu 
tradiţia şi a ignorării întregii biografii cul- 
turale a Papei. Opunându-se unor ase- 
menea reducţii clişeizante, Andrei Marga 
precizează: 


Teza mea — formată parcurgând scrierile lui 
Joseph Ratzinger şi monografii ce i s-au 
dedicat — este că opţiunea pentru valori 
ferme, desfăşurată dinăuntrul unei concepţii 
teologice şi filosofice sprijinită pe Augustin 
şi într-o lume provocativă la adresa tradiţiei, 
este centrul de coagulare al personalităţii 
teologice şi filosofice cu o pondere inte- 
lectuală şi un rol atât de covârşitor astăzi a 
lui Joseph Ratzinger. 


Pentru a demonstra acest lucru — teză 
fundamentală, de altfel, a monografiei sale 
—, Andrei Marga urmăreşte hermeneutic 
fiecare etapă bibliografică şi tematică a 
evoluţiei gândirii lui Joseph Ratzinger: 
începuturile edificării concepţiei teologice 
şi filosofice în lucrarea de doctorat despre 
Augustin şi în scrierea de habilitare despre 
Bonaventura, concepţia despre aggiorna- 
mento (cu atât mai interesantă, cu cât 
Joseph Ratzinger a participat la sesiunile 
Conciliului Vatican 1n), fraternitatea creş- 
tină (într-un context comparativ, care ilus- 
trează amplitudinea culturală majoră a 
Cardinalului), specificarea creştinismului, 
conceptul de revelaţie, interpretarea Scrip- 
turilor, asumarea ascendenţei iudaice a 
creştinismului, structurarea Bisericii, rela- 
ţia dintre religie şi politică, raporturile 
dintre teologie şi filosofie, criza morală, 
sursele şi şansele Europei, criza valorilor 
sau concepţia asupra raţiunii. 

Joseph Ratzinger — arată profesorul 
Marga — afirmă în mod constant realitatea 
divinității, libertatea şi răspunderea omului 
în faţa lui Dumnezeu, însă, bine ancorat în 
istoria fenomenelor culturale şi sensibil la 
dilemele timpului în care trăieşte, demon- 
strează un „progresism“ aparte, care armo- 
nizează idealul revenirii la sursele biblice 
şi patristice ale creştinismului cu dorința 
de schimbare în Biserică, restaurarea uni- 
tăţii creştinilor — cu recunoașterea impo- 
sibilităţii realizării unei reunificări efective 
în contextul tendinței de fragmentare din 
interiorul diferitelor biserici —, critica rela- 
tivismului cu valorificarea, prin compen- 
saţie, a tradiţiei Bisericii, consolidarea 
componentei ecleziale a creştinismului cu 
întărirea „colegialităţii“ în dauna puterii 
papale, „convorbirea“ dintre Biserică şi 
oamenii epocii cu responsabilitatea ei 
socială, restabilirea orientării cristocentrice 
cu interpretarea dezvoltării postbelice a 
cercetării istorice a ceea ce s-a petrecut 
în Țara Sfântă înainte de naşterea lui Iisus, 
în timpul vieţii Sale pământeşti şi după 
răstignire, clarificând astfel relaţia dintre 
„lisus escatologic“ şi „Iisus istoric“. 

Sensibilitatea filosofului-teolog faţă de 
situaţia actuală a umanităţii duce la consta- 
tarea faptului că „maladia propriu-zisă a 
lumii modene este deficitul moral“. In mod 
simetric, soluţia este dată de teologul- 
filosof, ea neputând fi alta decât credinţa în 
Dumnezeu. De altfel, Absolutul astăzi: Teo- 
kgia şi filoscfia lui Joseph Ratzinger insistă 
asupra acuităţii diagnostice a lui Joseph 
Ratzinger, Andrei Marga considerând că 
„scrierile sale pot fi citite cu folos ca diag- 
noze ale stării spirituale a timpului“. Un 

Creştinism şi iudaism 


OLUMUL FRAȚII mai 

mari: Întâlniri cu iu- 
daismul, semnat de pro- | 
fesorul Andrei Marga şi | 
publicat de Editura Ha- | 
sefer din Bucureşti, cu 
un cuvânt-înainte al dr. 
Aurel Vainer, preşedin- 
tele Federaţiei Comu- 
nităţilor Evreieşti din 
România, reprezintă o sinteză solidă şi im- 
presionantă a lucrărilor dedicate de autor 
civilizaţiei şi culturii iudaice. Volumul reu- 
neşte câteva studii care fixează, în analize 
memorabile, etapele fundamentale ale isto- 
riei intelectuale a reprezentărilor pe care 
cultura europeană şi le-a format despre 
iudaism, împreună cu o responsabilă şi 
continuă reflecţie filosofică, istorică şi 
morală asupra condiţiilor în care geneza şi 
evoluţia antisemitismului european s-au 
împletit cu cele mai frământate etape ale 
istoriei europenităţii înseşi. Volumul este, 
dincolo de diversitatea abordărilor, expre- 
sia unui respect avizat şi a unei profunde 
înţelegeri a cauzelor care explică raporturi- 
le culturale şi politice care au angajat creş- 
tinismul şi iudaismul de-a lungul întregii 
lor istorii. În acelaşi timp, volumul strălu- 
ceşte printr-o eleganță compoziţională, pri- 
vilegiind, la începutul şi finalul său, două 
figuri feminine de prim rang ale culturii 
iudaice, întrucât debutul volumului îl con- 
stituie un studiu-monografie dedicat filo- 
sofiei Hannei Arendt şi se încheie printr-un 
dialog între profesorul Andrei Marga şi 
doamna rabin dr. Eveline Goodmann-Thau. 

Unitatea volumului se sprijină pe patru 
piloni principali, care rezultă din meditaţia 
profesorului Andrei Marga asupra istoriei 
iudaice şi a problemelor modernităţii euro- 
pene, o meditaţie trecută printr-o biblio- 
grafie imensă, care înregistrează cu o forţă 
intelectuală unificatoare cele mai sem- 
nificative momente ale manifestării spi- 
rituale a iudaismului pe parcursul întregii 
sale istorii, împreună cu ambientul cel mai 
divers de receptare continentală a lui. Un 
prim pilon este cel al dialogului con- 
fesional: el constă în valorificarea atitudinii 
catolicismului contemporan de după Con- 
ciliul Vatican II, atitudine pentru care 
celebra sintagmă adresată de papa Ioan Paul 
al II-lea evreilor, numiţi prin ea „frați mai 
mari“, este emblematică. Ea înseamnă, pen- 
tru profesorul Andrei Marga, descoperirea 
unui areal generos de cercetare teologică, 
în care creştinismul îşi poate sonda fun- 
damentele vetero-testamentare pentru a-şi 
înţelege profunda apropiere şi tematizare 
comună a naturii divine cu spiritualitatea 
iudaică. Pledoaria, pe acest prim pilon al 
cărţii, pentru dialogul confesional şi pentru 
descoperirea comună a soluţiilor ardente la 
problemele politice şi spirituale ale lumii 
contemporane este o evidenţă. 

Al doilea pilon al studiilor reunite în 
acest volum este teza (argumentată irefu- 
tabil prin invocarea surselor istorice de au- 

toritate şi a exegezei contemporane autori- 
zate a problemei, de la arheologie la critica 
textuală şi de la istoria doctrinară la filosofia 
religiei) conform căreia revenirea cu date 
precise la personalitatea originară a lui lisus 
ca la un izvor autentic de sens atât pentru 
creştinism, cât şi pentru iudaism poate oferi 
exemplul solid al întâlnirii spirituale auten- 
tice a celor două mari religii monoteiste. 
Din această perspectivă, teologia lui Hans 
Kiing şi celebra lucrare a teologului german 
Das Judentum (2001) reprezintă pentru 
profesorul Andrei Marga unul dintre ce- 
le mai importante repere ale gândirii 
teologice contemporane şi o sursă redu- 
tabilă de argumente în vederea descoperirii 
sursei originare a culturilor monoteiste 
supuse analizei. 


e Andrei Marga. Foto: M. P. 


Al treilea pilon este orizontul strict fi- 
losofic angajat în analiză, care transpare 
discret la fiecare rând al cărții şi care devine 
evident şi este rostit explicit în numeroase 
pasaje: primatul filosofic al paradigmei co- 
municaţionale iniţiate de Jürgen Habermas. 
Acest aspect este completat de faptul că 
această paradigmă a comunicării civice se 
naşte pe solul fecund al analizelor politice 
ale modernităţii semnate de H. Arendt, dar 
şi de faptul că unul dintre cele mai celebre 
exponente culturale ale ei este bine-cu- 
noscutul dialog al filosofului german cu 
fostul cardinal Joseph Ratzinger, actualul 
papă Benedict al xvI-lea. Tema fundamen- 
tală angajată în acest „pilon“ al cărții ţine 
de conceperea societăţii în contextul 
practicii unei comunicări nedistorsionate, 
care poate conduce la eliberarea de ideo- 
logii şi de încheierea definitivă a expe- 
rienţelor catastrofale din punct de vedere 
uman, religios şi moral ale primei jumătăți 
a secolului XX. O asemenea temă conduce 
limpede la legarea paradigmei comuni- 


caţionale de un nou şi generos mod de 
raportare a credinţei la rațiune, un mod în 
care tema subordonărilor din oricare sens 
ale celor doi termeni reprezintă numai un 
fapt al memoriei culturale. 

Al patrulea pilon îl reprezintă recon- 
strucţia istoriei intelectuale, strâns împleti- 
tă de fiecare dată cu un rechizitoriu moral 
ferm la adresa celor mai variate manifestări 
ale antisemitismului european al ultimelor 
veacuri. Reconstrucţia intelectuală pe care 
o practică profesorul Andrei Marga are mai 
multe accepţii în acest volum: într-un sens, 
este vorba despre o erudită reconstrucție a 
conceptului Kabbalei, valorificată ca o im- 
portantă tradiţie contributoare la ansamblul 
cultural european şi la dezbaterile intelec- 
tuale a diferite secole (medievale sau mo- 
derne); în alt sens, este vorba despre evo- 
carea captivantă a figurii lui Maimonide 
în contextul ascensiunii aristotelismului 
arabizant şi neoplatonizant al Evului Me- 
diu latin; în alt sens, mai strict, este vorba 
despre reconstrucţia temei hegeliene a 
statului teleologic, dar şi despre înțelege- 
rea profundă a consecinţelor istorice grave 
ale ascensiunii naţional-socialismului ger- 
man, reconstrucție dublată de expunerea te- 
meiurilor justificate ale adoptării modelului 
social al „conştiinţei posibilităţii“ comuni- 
caţionale, în contrapondere cu tema hege- 
liană pomenită. Pledoaria în favoarea so- 
cietăţii comunicaţionale se află, în acest 
volum, în strânsă corelaţie cu câteva rechi- 
zitorii morale ferme ale Holocaustului 
(„Laboratorul destrucţiei“, „Despre crimele 
secolului“). 

Am îndrăzni să spunem că aceşti patru 
piloni argumentativi se regăsesc în formule 
diferite şi captivante de-a lungul studiilor 
prezente în volum. Fie că este vorba despre 
o seducătoare analiză succintă a operei 
Hannei Arendt („Hannah Arendt şi is- 
toria“) sau de istoriografia cristică („Iisus 
în noile abordări creştine şi iudaice“), sau 
de evidenţierea modului în care Franz 
Rosenzweig iniţiază etica existenţială a 
conştientizării orizontului morții în cultu- 
ra europeană, temele de meditaţie ale pro- 
fesorului Andrei Marga se împletesc ar- 
monios, erudit şi convingător în fiecare 
dintre aceste subiecte abordate. Construcția 
instituţională care este intim legată de con- 
cepţiile autorului este ilustrată prin pu- 
blicarea, la finele volumului, a unor docu- 
mente iniţiate de rectorul şi ministrul 
Andrei Marga privind susţinerea studiilor 
iudaice şi a întâlnirilor româno-israeliene. 
Volumul reprezintă, din această perspecti- 
vă, o pledoarie unitară în favoarea unei 
abordări multiculturale a dialogului istoric 
şi actual dintre iudaism şi creştinism. 

Conferinţele 
MONICA LOVINESCU 


| Octombrie-noiembrie 2010 
IDAN 
CORDOȘ Joi, 14 octombrie, ora 17.30 
p:e: DR. AUGUSTIN IOAN (Universitatea de Arhitec- 
oeie tură şi Urbanism „Ion Mincu“ din Bucureşti) — 
PIEVI 


Mormânt, monument, memorial: Arhitectura pentru isto- 
rii controversate. 


Marţi, 26 octombrie, ora 17.30 


ONE. DR. SANDA CORDOŞ (Universitatea „Babeş- 

ANDREI MARGA despre 
JOSEPH RATZINGER 


(Urmare din p. 12) 


exemplu în acest sens îl reprezintă anun- 
ţarea cu francheţe a crizei Europei de după 
anii '90, în ciuda multor curente optimiste. 
În aceeaşi ordine de idei se înscrie teza po- 
trivit căreia democraţia nu oferă, de la sine, 
o chezăşie de permanenţă, ea fiind peri- 
clitată prin degradarea valorilor imponde- 
rabile (culturale, filosofice, sufleteşti), ceea 
ce impune în mod necesar o asumare ine- 
vitabilă a conţinuturilor spirituale, sinoni- 
me, în tradiţia europeană, cu creştinismul. 

Preocuparea constantă a lui Joseph 
Ratzinger de a contracara ostilitatea celor 
care consideră că teologia şi filosofia sunt 
discipline disparate şi de a restabili co- 
municarea lor ţine seama de tripla relaţie 
dintre cele două domenii, de faptul că 
amândouă abordează întrebările originare 
ale omului, amândouă ajung la abordări 
ontologice şi amândouă rămân solidare cu 
raţiunea. În gândirea lui Joseph Ratzinger, 
apelul la rațiune este chemat să corecteze 
derapajele modernităţii şi să lanseze o 
schimbare culturală pe scară mare, în care 
— demonstrează profesorul Marga — un rol 
important este jucat de universitate, înţe- 
leasă ca „universitas“, instituţie răspun- 
zătoare de redescoperirea unităţii cunoaş- 

terii şi de contracararea tendinţelor de 
fragmentare şi de absenţă a comunica- 
bilităţii, promovând în consecinţă un nou 
umanism. 

Volumul lui Andrei Marga radiografiază 
avizat şi profund opera şi ideile lui Joseph 
Ratzinger, apelând chiar la secvenţe bio- 
grafice atunci când autorul consideră ne- 
cesară sublinierea unor elemente ale per- 
sonalităţii Cardinalului sau lămurirea unor 
zvonuri care-l au drept protagonist. Un 
astfel de caz este „divergenţa istorică“ 
dintre Joseph Ratzinger şi controversatul 
teolog elveţian Hans Kiing, căreia exege- 
tul îi acordă un spaţiu de lucru generos şi 
lămuritor. 


Există oameni — notează Andrei Marga — şi 
chiar Oameni, mai mult sau mai puţin 
cunoscuţi, chiar dacă voinţa de discreţie es- 
te uneori caracteristică. Este însă recon- 
fortant să observi, printre mulţii indivizi 
volatili, dar zgomotoși, din societăţile mo- 
dernităţii târzii, Oameni ce se înalţă cu dis- 
creţie şi fermitate, în pofida curentelor, şi 
care constituie repere. Un astfel de Om este 
Joseph Ratzinger, actualul Papa Benedict 
al XVI-lea. 


Pasajul de mai sus reafirmă şi justifică 
admiraţia deschisă a autorului pentru 
Joseph Ratzinger, însă atitudinea sa elo- 
gioasă n-ar putea fi completă fără dimen- 
siunea intelectuală a subiectului pe care şi 
l-a propus spre cercetare: 


Opera de până acum a lui Joseph Ratzinger 
a contribuit mai mult decât opera oricărui 
alt teolog; de astăzi la a modifica scena in- 
telectuală a lumii într-o direcţie precisă: 
reintegrarea teologiei, alături de filosofie, 
ştiinţă, artă, printre formele spiritului care 
dau sintezele orientatoare pentru oamenii 
de astăzi. 


Fără a ignora omul şi biografia sa, Andrei 
Marga urmăreşte cu precădere evoluţia 
intelectuală a lui Joseph Ratzinger, re- 
curenţele, cristalizările şi solidificarea idei- 
lor sale în timp, ajungând la concluzia că 
acesta „a folosit, cu vastă cultură şi cu 
perspicacitate hermeneutică, evoluţia ştiin- 
ţelor naturii şi a filosofiei ca argument 
sistematic pentru a întemeia interpretarea 
creştină şi a o relansa printre interpretările 
filosofice de referinţă ale timpului nostru“. 
Fie că are în vedere viziunea de an- 
samblu a gândirii lui Joseph Ratzinger, fie 
că îşi focalizează atenția asupra unor nuanţe 
filosofice şi teologice subtile din opera 
acestuia, discursul lui Andrei Marga con- 
struieşte exemplar şi original imaginea unui 
teolog şi filosof de mare anvergură, care 
conceptualizează în mod responsabil 
condiţia umană în epoca relativismelor 
modernităţii târzii, aducând-o mai aproa- 
pe de un spaţiu de excelenţă esenţialist, în 
care filosofia şi teologia îşi dau mâna, dia- 

In laboratorul minotaurului 


U SE luminase încă de ziuă, când am 

ieşit în strada înzăpezită. Incetase să 
ningă. Era liniştea aceea vătuită ce se lasă 
după o ninsoare îmbelşugată în care nu-ți 
auzi nici paşii, de parcă urechile ţi-ar fi în- 
fundate. Trecători mai matinal chiar decât 
mine tăiaseră deja o pârtie incertă prin 
zăpada afânată. Călcam în urmele adâncite 
ale călcăturii lor. La lumina felinarului din 
colț am văzut aburii ce-mi ieșeau din gură 
şi suflarea aceasta vizibilă mi-a reamintit 
deodată visul din care mă trezisem. Eram 
într-o gară, pe peron, în apropierea liniei, 
când deodată apărea o locomotivă. Uriaşă, 
neagră, cu o roată enormă la capătul unei 
biele lucioase, lunecoase, cu o movilă de 
cărbuni în tenderul din spate, unul dintre 
acei monştri de fier care mi-au înspăimân- 
tat cu delicii copilăria, când aşteptam pe 
peron, cu inima bătând în mine, să îşi scui- 
pe deodată cu furie aburi fierbinţi. Pân- 
deam momentul cu teamă şi speranţă, căci 
mă teroriza gândul, nutrit totodată cu pof- 
tă, ca acea revărsare ca din gâtul unui ba- 
laur să se petreacă tocmai în fața mea, să 
fiu învăluit, pătruns, rotit, răpit, ridicat în 
aer de vapori. Ceea ce nu s-a petrecut ni- 
ciodată, locomotiva mulţumindu-se să 
treacă făcând să tremure peronul sub pi- 
cioarele mele şi măruntaiele în pântecul 
meu subțire de copil, ca să-şi reverse şu- 
ierând mânios aburii, abia la capătul gol de 
călători al peronului. Mă aflam acum, în 
visul meu, chiar în cabina mecanicului şi 
locomotiva gonea trăgând un lung şir de 
vagoane. Plecat în afară, precum fochiştii 
negri de funingine, le vedeam şerpuind 
până departe în spatele locomotivei. Lângă 
mine, mecanicul azvârlea de zor cu lopata 
cărbunii în cuptorul plin de jăratec. Când 
s-a întors cu faţa la mine, i-am văzut ochii 
lucind prin ochelari. Un mecanic cu oche- 
lari, mă miram eu, şi atunci l-am recunos- 
cut: e Roşca, Alexandru Roşca de la Psi- 
hologic. Rânjea triumfător. „Am pus mâna 
pe tren, eu îl conduc. Toţi veţi muri, toţi. 
Toţi reacţionarii, Goangă, Mărgincanu, 
Blaga al tău...“ Înşira tot mai repede nume 
cunoscute şi necunoscute, un nesfârşit 
pomelnic. Şi deodată, cu un rânjet de satis- 
facţie: „Acum urmezi tu! Ți-au dat ăia dru- 
mul, dar ai să mori. Eu te omor!“ Şi dădea 
să mă lovească cu lopata, să mă împin- 
gă spre gura de foc deschisă a cuptorului. 
Mi-am făcut vânt pe fereastra deschisă a 
locomotivei şi zburam înotând prin aer, mă 
înălţam, planam undeva sus în văzduh, 
vedeam sub mine, în depărtare, ca o jucă- 
rie, vagoanele trenului din care evadasem 

şi locomotiva care gonea cu mecanicul ei 
nebun. 

Intâlnirea cu Roşca mă preocupa. Gân- 
dul la această penibilă revedere cu psiho- 
logul şef al Institutului la care mai credeam 
că lucrez, cu individul a cărui mărturie mă 
apăsase la proces în loc să mă apere, măcar 
din raţiuni colegiale, mă tulburase încă de 
cu seară, mă urmărise în somn. Mă irita 
îndeosebi faptul că — după cum îmi spu- 
seseră ai mei — nici măcar nu voise să stea 
de vorbă cu Tata, când acesta îl cercetase. 
Ca şi în alte împrejurări în care urma să mă 
confrunt cu cineva sau ceva penibil, pre- 

feram să grăbesc confruntarea. De aceea 
pornisem cu noaptea în cap de acasă. Ra- 
rele lampadare de pe străzi se stingeau în 
timp ce coboram spre centru pe „scurtă- 
tură“, cum numeam strada în pantă ce trece 
pe lângă cimitirul evreiesc. Vechile pietre 
funerare cu inscripţii ebraice, aproape toate 
sparte, doborâte, risipite pe vremea demen- 
ţei antisemite, a deportărilor, erau învelite 
acum în mantia groasă, vălurită, de zăpadă, 
ce îmblânzea oarecum locul profanat, pe 
care îl revăzusem cu oroare întorcându-ne 

din refugiu la Cluj, cu patru-cinci ani în 
urmă, ca pe o urmă vizibilă a holocaustului 
ce nu cruţase nici morţii din morminte. 
Alunecând la vale pe strada cotită, întune- 
coasă, de-a lungul bătrânului cimitir, mă 
apropiam prin pâcla dimprejur, ce prindea 
să se destrame, de trupul masiv, tenebros, 
scufundat încă în noapte, al bisericii refor- 
mate din medievala stradă a Lupului. Să 
fi fost gândul la morţii din cimitirul evre- 
iesc ce fuseseră parcă omorâţi încă o dată, 
ori poate contraforturile ca de cetate me- 
dievală cu înalte ferestre gotice scufundate 
încă în întuneric ale bisericii către care mă 
îndreptam împleticindu-mă pe cărarea în- 
tortocheată, croită de paşii celor ce se zo- 
riseră în noapte să „semneze condica“, nu 
ştiu, dar simţeam deodată în mine o ne- 
lămurită apăsare. Ajuns în Avram Iancu, 
strada lungă pe care o străbătusem cu luni 
în urmă condus de agentul Securităţii spre 
Inchisoarea Militară, ieşeam la larg pe tro- 
toarul bătătorit de paşii „oamenilor mun- 
cii“. Tropăiau, mă depăşeau grăbiţi în pu- 
foaicele lor cenuşii, bărbaţi şi femei 
deopotrivă, nu-i deosebeam decât după 
cuşmele şi şepcile lor vătuite cu urechi ori 
barişele lor împletite de lână. Păreau că se 
îndreaptă spre robotul subteran din si- 
nistrul Metrcpolis al lui Fritz Lang, devenit 
realitate în lumea servituții comuniste. Bă- 
trânul meu oraş baroc se zgribulea în noap- 
tea de iarnă rusească. 

Aveam nevoie de un antidot la amarul 
ca de venin ce mi se prelingea greu prin 
vine. Felinarele de stradă fiind stinse cu 
zgârcenie, era negru împrejur ca şi în mine. 
Lăsându-mă parcă dus, ca în transă, am dat 
colţul în strada Universităţii, grăbind pașii 
cât puteam printre nămeţi. Deodată o lu- 
mină în faţa mea mă făcu să-mi ridic pri- 
virile. M-am oprit şi, surprins, de parcă nu 
într-acolo înotasem în neştire prin zăpadă, 
am recunoscut portalul sobru în ancadra- 
mentul său vechi de piatră purtând dea- 
supra frontonul cu basorelieful închinat 
Sfintei Treimi şi inscripţia pe care o silabi- 
seam copil odinioară: Honori Sanctissimae 
Trimitas. Mai înălţându-mi privirea, deslu- 
şeam ferestrele înalte având, de-o parte şi 
de alta, adăpostiţi în nişele lor, nicidecum 
obturate de zăpadă, pe familiarii mei sfinți 
iezuiţi, Ignaţiu şi Francisc-Xaveriu, iar dea- 
supra lor, tot mai sus, tot mai luminoase, 
până la cele două turle, zăream liniile drep- 
te şi curbe ale simplei geometrii sacre în- 
scrise demult în inima mea. Liniştit din- 
tr-odată, ca unul întors în sfârşit acasă după 
un lung drum anevoios, am urcat cele do- 
uă-trei trepte tocite, măturate de zăpadă 
şi am intrat pe uşa mică, modestă, din 
dreapta portalului central, Mângâiam în 
trecere furnirul intarsiat al unui confesional, 
asemenea unui frumos tabernacul sau chiar 
a unui pântecos dulap biedermeier al bu- 
nicilor, ajungeam în dreptul tabloului care 
mă fascina în copilărie, prin gestul miste- 
rios al sfântului loan Nepomuk înălțându- 
se spre gloria cerească şi purtând delicat 
între degete mărturia martiriului său: pro- 
pria sa limbă, a celui torturat şi ucis pentru 
că nu voise să trădeze regelui Wenceslas tai- 
na mărturisirii reginei. Când mic elev, prin- 
tre elevii şcolii, înghesuiți în corul bisericii 
Universităţii la liturghia duminicală, sufo- 
cat de tămâia cădelnițată în nasul nostru, 
gata să leşin, contemplam tabloul acesta 
al unui asasinat politico-religios în Praga 

medievală, fără să-i pricep tâlcul, nu era, 
oare, în fascinația mea intrigată cu care 
nu-mi puteam dezlipi ochii de la sfântul în 
ornate sacerdotale ce plutea senin spre slava 
cerului, deasupra Hradjinului regal ca şi a 
apelor tulburi ale Vltavei în care fusese az- 
vârlit, un soi de inconștientă premoniţie a 
legăturii din destinul meu între istoria, ca 
să nu spun isteria politică a veacului, şi cre- 
dinţa în Cel ce e infinit deasupra apelor tul- 
buri ale vremii. 

Când am ieşit din biserică, afară se lu- 
minase de ziuă. Revedeam oraşul meu, de 
parcă l-aş fi părăsit demult: îmbătrânise. 
Până şi chipul dulce al Fecioarei Maria spre 
care îmi înălțam privirea, protectoarea ora- 
şului de ultimul val al ciumei, cu două sute 
de ani în urmă, de la care aşteptam acum 
ajutor în ciuma comunistă, chipul vechi de 
piatră al statuii de pe coloana ce se înălța 
acolo la colţul Universităţii se mohorâse; 
bătrâna clădire a Universităţii era şi ea de 
o sumbră posomoreală, iar Colegiul piariş- 
tilor din faţă stătea parcă să se surpe. Era, 
oare, de vină dimineaţa aceea tulbure, de 
iarnă îmbufnată, de mi se păreau toate, în 
morocăneala ei, mai vechi, mai ponosite? 
Sau era umoarea mea neagră, prea puţin 
înseninată de rugăciune, ce mă făcea să văd 
totul învăluit în umbre crepusculare? Dar, 
poate, dimpotrivă, în umoarea aceasta sum- 
bră mi se dezvăluia uzura oraşului meu, a 
bătrânelor colegii din strada Kogălniceanu, 
pe care rutina zilelor mele universitare mă 
împiedecase să o remarc înainte de fractura 
puşcăriei. Peste câteva minute, urcam încet 
panta lunecoasă a străzii Regale, devenită a 
Republicii (îmi sărea în ochi pentru întâia 
oară numele pe tăbliţa unei case), ajungeam 
în dreptul primului lăcaş al penitenţei mele, 
treceam prin faţa porţii mari, de fier, ce se 
trântea cu zăngănit asurzitor la intrarea sau 
ieşirea maşinilor Securităţii. Luminile ar- 
deau prin birourile cu geamuri mătuite de 
la etaj unde se aferau anchetatorii, bezna 
era desigur aceeaşi în celulele din beciul 
invizibil. Vila în care îşi instalaseră tainița 
„organele“ Securităţii era singura reînnoită 
printre vilele din jur, opulente altădată, toa- 
te scofâlcite. Era, oare, cu putinţă să se fi 
coşcovit zidurile, scorojit tencuielile în doar 
câteva luni de când nu mai trecusem pe 
aici? Sau, poate, declinul începuse mai 

demult şi eu nu luasem seama. Socoteam 
altădată că bătrâneţea îi şade bine burgului 
meu, dar acum mă izbea delabrarea. În 
curtea Institutului de Psihologie, Vasile „cel 
bun“ împingea cu aplicaţie zăpada de-o 
parte şi de alta a cărării, când a dat ochii cu 
mine. Bucurie mişcătoare a omului. Îşi 
ştergea cu mâneca pufoaicei ochii şi nasul, 
obrajii roşii de pe care şiroiau lacrimile, tot 
întrebându-mă de sănătate şi căinându-mă: 
„Vai de mine şi de mine, Doamne feri, că 
tare v-aţ tras, rău oţ mai slăbit“. Da, se 
schimbaseră multe la Institut de când dom’ 
profesor Goangă a fost dat afară din casă, 
ba şi din oraș, şi silit, sărmanul, să plece. 
Țăranul tare cumsecade din Mociu, vechi 
om de serviciu, vorbeşte ferit, în şoaptă, se 
teme bietul de urechile răuvoitorilor. „Aveţi 
grijă, dom” Balotă, că oamenii-s tare răi...“ 
Vorbeşte în general, nu spune care oameni, 
dar adaugă: „S-or înrăit, că parcă nu erau 
chiar aşa mai demult; ori, bag sama, nu 
i-am cetit noi“. Mai stăteam la taifas cu 
bravul om de serviciu, profitând de lipsa 
celuilalt, Găvrilă „cel rău“, ochii şi urechile 
lui Roşca, dar iată, ieşind î în goană din 
clădire şi trecând peste podeţul suspendat, 
înfofolită într-o imensă maramă croşetată 
de lână, Ileana, secretara-dactilografă, vara 
unui fost coleg al meu de clasă de la Sibiu, 
cea care îmi bătuse la maşină teza de licenţă 
şi începuse, înainte de arestarea mea, să 
mi-o dactilografieze pe cea de doctorat. 
Plângea şi ea îmbrăţişându-mă ca pe unul 
care mort a fost şi, iată, a înviat. Am zo- 
rit-O să se întoarcă înăuntru căci dârdâia, 
dar abia intraţi şi se apuca şi ea să vor- 
bească în şoaptă, privind cu teamă în jur şi 
trăgând cu urechea dacă nu se aude apro- 
piindu-se cineva. 

Nu eram obişnuit cu fereala aceasta în- 
fricoşată. Ştiam, desigur, că Roşca şi soaţa 
lui, Mariana, deveniseră primejdioşi, de 
când, promovat ca om de încredere al 
Partidului, prorector al Universităţii, con- 
ferenţiarul de psihologie se schimbase la 
faţă sau, mai degrabă, dăduse pe faţă ceea 
ce se ascundea sub chipul său clorotic, 
exsanguu, pururi livid, pământiu, ca de 
proaspăt exhumat. De îndată ce se văzuse 
învestit cu autoritate politică, personajul 
pirpiriu, incolor, lipsit de personalitate, de 
o desăvârşită platitudine, bătrânicios, ofilit 


din naștere, temător din fire, lipsit de băr- 
băţie până la lașitate, lepădase pielea sa na- 
turală de târâtoare glacială, la pândă, şi 
insul flasc intrase în erecţie, îşi înălțase ca- 
pul pitit până atunci cu teamă prin bu- 
ruienişte şi, rotindu-şi primprejur ochii ce 
sticleau verzui prin ochelarii săi de caver- 
nicol scurt la vedere, dobândind rigiditatea 
ideologică a „membrului“, puterea redu- 
tabilă a celui ce se ştia susţinut de Partid, 
începuse să adulmece primprejur după 
victime, gata să le devore. Şi le găsise, de 
îndată, printre colegii săi. Cu luni înainte 
de arestarea mea, îl vedeam exersând alura 
directorială în Institutul de Psihologie, 
dând dispoziţii discreţionare, edictând 
reguli noi, în ciuda faptului că fondatorul 
Institutului, Profesorul Goangă, mai ocupa 
încă scaunul directorial. Roşca se pregătea 
însă febril să-i ia locul. Aveam mult mai 
târziu să aflu cum l-a „săpat“ (ca să folosesc 
un cuvânt care începea atunci să fie tot mai 
curent folosit, pe măsură ce uneltirea pe 
ascuns împotriva apropiaților devenea 
pentru mulți o îndeletnicire echivalentă cu 
lupta nemiloasă pentru existenţă), cum a 
reuşit să-l îndepărteze din Universitate, 
să-l gonească din Institut, din locuinţă şi 
din oraş pe cel ce fusese binefăcătorul său. 
Cu doi ani în urmă, îl susținuse încă tactic 
pe Goangă propunând prelungirea sa la ca- 
tedră, căci se temea ca, prin pensionarea 
bătrânului profesor, urmaşul firesc al aces- 
tuia să nu fie numit conferențiarul Nicolae 
Mărgineanu. Dar reuşise să-l anihileze pe 
acesta, cel mai strălucit concurent al său, 
mai redutabil pentru el tocmai pentru că 
nu putea concura pe niciun plan cu el. Au 
trebuit să treacă ani ca să avem dovada 
infamelor sale delațiuni şi să devină evident 
rolul său nefast în arestarea şi condamnarea 
confratelui său. Am aflat-o, în parte, chiar 
din gura delatorului însuşi. Roşca se va 
lăuda mai târziu, în anii comunismului 
dominator, că l-a demascat pe Mărgineanu, 
„spion în solda americanilor“, în cabinetul 
„tov. Ministru de interne Chişinevschi“, al 
sinistrului Liuba. Dar n-a fost nicidecum 
unica sa turnătorie. Săpându-şi galeriile 
subterane, precum sobolii, el preferase 
lucrarea într-ascuns unei confruntări făţişe. 
Nu puţină silă îmi produc acum, după mai 
bine de o jumătate de veac, acele vechi 
hârtii de pâră în care membrii comunişti ai 
corpului didactic de la Universitatea din 
Cluj, şi anume Al. Roşca, M. Kernbach, C. 
Daicoviciu şi Em. Petrovici, cereau con- 
ducerii partidului lor „să intervină... acolo 
unde este necesar, pentru a demasca pe 
agentul provocator N. Mărgineanu... agent 
manist, mincinos şi profund necinstit“. 

Roşca şi acoliţii săi propuneau epurarea 
primejdiosului „agent“ ca şi a altor „reac- 
ţionari notorii“. Ceea ce urmăreau ei nu era 
doar îndepărtarea de la catedră a psiholo- 
gului, ci lichidarea sa. Şi mai adânc ascunse 
în întunericul subsolurilor mucede erau de- 
laţiunile lui Roşca în convorbirile sale 
oculte cu bunul său amic şi marele său „to- 
varăş“, inspectorul general Patriciu Mihai, 
şef al Inspectoratului de Siguranţă din Cluj, 
apoi director al Direcţiei Regionale de Se- 
curitate din același oraş. Acesta va raporta 
superiorilor săi din Direcţia Generală toate 
„informaţiile“ calomnioase primite cu pri- 
vire la Nicolae Mărgineanu, de la Roşca şi 
ceilalți „buni“ colegi universitari ai acestuia, 
până când complotul acestor criminali din 
umbră triumfă. Avem radiotelegrama trans- 


misă generalului Nicolschi de la Direcţia 
Generală a Siguranţei Statului prin care in- 
spectorul Mihai Patriciu din Cluj îi rapor- 
tează la 14 aprilie 1948 șefului său ierarhic 
„Că profesorul Nicolae Mărgineanu din 
Cluj a fost reținut la inspectoratul nostru, 
aşteptând ordine de urmare“. În aceeaşi zi, 
o a doua radiotelegramă „confidențială“ a 
Inspectoratului Regional de Siguranţă Cluj 
semnată de acelaşi Mihai Patriciu, îl anunţa 
pe Nicolschi că, „în referire la ordinul“ său, 
i se înaintează „numitul Mărgineanu Nico- 
lae, profesor universitar din Cluj, împreună 
cu un proces verbal de percheziţie domi- 
ciliară şi corpurile delicte“. 

Era firesc ca a doua zi după ce i-a fost 
astfel satisfăcută pofta ce-a poftit, micul Al. 
Roşca să se repeadă asupra lui Ştefănescu- 
Goangă, cel ce fusese nu doar marele său 
binefăcător, ci aş putea spune chiar mai 
simplu făcătorul său, cel ce îl ajutase să-şi 
facă studiile sale trimiţându-l cu burse în 
străinătate, îl adusese la Institut, îl promo- 
vase în fel şi chip, şi să-l izgonească în mo- 
dul cel mai abject din Institutul pe care 
acesta îl întemeiase, construise şi-l condu- 
cea de la întemeiere, precum şi din locuința 
sa de la Institut. Dacă, în ziua aceea de pri- 
măvară când aflam cu consternare de 
arestarea lui Mărgineanu nu puteam decât 
să bănuiesc infamia lui Roşca, observând 
doar semnele satisfacţii sale, odioase ma- 
nifestări nereprimate ale triumfului, la pu- 
in timp după aceea asistam indeaproape, 
în casă, la izgonirea profesorului Goangă. 
„Domnul Roşca l-a dat afară din Institut şi 
din locuinţă pe dom” Director ca pe un 
câine de pripas. Cu ocări de mi-era rușine 
să aud“, îmi şoptea într-o dimineaţă bravul 
pedel Vasile, povestindu-mi sinistra scenă 
a alungării, ca a unui bătrân Lear, a direc- 
torului. Omenia ţăranului din Mociu era 
rănită de neomenia psihologului din Călata. 

Mă mâhnise dispariţia brutală, printr-un 
act asemenea unui paricid în fapt de seară, 
a celui ce, fără să fie un mare savant, fusese 
nu numai întemeietorul unei şcoli de psi- 
hologie la Universitatea mea de baştină, 
ci şi sprijinitorul inimos al unei pleiade de 
discipoli, de tineri, printre aceştia ingratul 
care i-a făcut seama la bătrâneţe. Fusesem 
ultimul dintre cei aleşi de el; îi datoram 
timpuria mea numire la Universitate. 
Pentru mine, elevul acesta al lui Wundt 
venea de undeva de departe dintr-o zonă 
a ştiinţei care încetase să mă atragă, din- 
tr-o epocă a ei pe care o găseam revolută şi 
compromisă, dar pe care-l respectam pen- 
tru strădaniile sale de a o servi, fie şi numai 
prin eforturile sale administrative. Era un 
fondator de instituţii, un ziditor, cum prea 
puţini se nasc prin lumea românească, şi — 
în ciuda felului său rebarbativ uneori de 
a-şi trata semenii — se dovedea un om plin 
de umanitate, atunci când era vorba de de- 
pistat şi promovat valori. De o rară ge- 
nerozitate în susţinerea tinerilor, obişnuia 
să-i atragă la Institutul său, să le ofere po- 
sibilități de lucru, de formare, de afirmare. 
Spirit liberal, nu căuta doar elemente noi 
pentru pepiniera sa de psihologi, fiind 
foarte dispus să sprijine orice iniţiativă a 
aleşilor săi, chiar dacă aceasta nu se înscria 
în spaţiul psihologiei. Nu se supărase câtuşi 
de puțin atunci când, prin anii '30, tânărul 
Liviu Rusu părăsise psihologia Şi luase calea 
esteticii, îl susţinuse în alegerea sa şi îi 
obținuse bursa doctorală în străinătate. Tot 
astfel, când îl anunţam în toamna lui '47 că 

lucrez, în cadrul Institutului său, la o teză 
de doctorat întitulată provizoriu Fenomeno- 
legia persoanei, observa foarte pertinent că 
nu e€ „tocmai“ o temă din domeniul său, că 
remarcase deja aplecarea mea spre filosofie, 
mai curând decât spre psihologie, dar so- 
cotea, foarte pragmatic, că ar trebui să 
închei teza cât mai curând şi să i-o prezint 
spre susținere, pentru a putea apoi să mă 
trimită în străinătate. „Din păcate, nu în 
Germania, unde ai găsi cei mai buni ma- 
giştri în legătură cu preocupările dumitale, 
dar ţara asta unde am studiat şi eu pe vre- 
muri este azi la pământ. Poate în Franţa sau 
în America... mă rog, unde vei dori sau 
unde se va putea. Dar grăbeşte, pentru că 
timpul poate că ne e măsurat.“ Nici nu ştia, 
când îmi vorbea aşa, cât de zgârcit numă- 
rate ne erau zilele, măcar cele de la Insti- 
tutul de Psihologie. Fără să mă grăbesc, 
lucrasem cu multă râvnă în iarna alungării 
regelui din ţară şi a declanşării atâtor de- 
zastre, astfel încât pe la începutul lunii 
aprilie a anului următor, îi prezentam o 
seamă de capitole ale tezei, ce purta acum 
titlul Introducere la o «gi fenomenolgie, şi 
făceau parte din secțiunile intitulate „Eu şi 
Lumea“, „Eu şi Altul“, „În- sinele Eului“, 

dedicate analizelor fenomenologice ale i 
tuațiilor antropologice“. Mă primise, ca de 
obicei, în biroul său întunecos, cu storuri 
mereu lăsate şi lampa aprinsă pe birou. 
Răsfoise în tăcere, câteva minute, paginile, 
apoi mă întrebase: „Crezi că ai putea să 
MI-O prezinţi terminată până la începutul 
verii?“ Termenul mi se părea mult prea 
apropiat pentru a elabora o lucrare serioasă 
şi i-am spus-o franc. Dar, insistă el cu un 
început de iritare în voce, nu e vorba de 
a-i prezenta „opera vieţii“, nici măcar o 
lucrare încheiată, ci o simplă teză accep- 
tabilă, „pentru a-ţi acorda titlul de doctor, 
pe care cred că îl meriţi pe deplin. Mă 
înţelegi? Apoi, cu titlul ăsta te poţi înscrie 
pentru un nou doctorat la o universitate 
occidentală şi acolo n-ai decât să elaborezi 
în tihnă o lucrare mai amplă pe care să o 
susţii dacă vrei la catedra vreunui profesor 
de filosofie de acolo. Cred că e ultimul meu 
an universitar. Dacă va fi aşa, aş vrea să-mi 
închei cariera cu susţinerea tezei dumitale“. 
Era vocea imperioasă a unui om obişnuit 
să comande şi să fie ascultat. Nu vibra nicio 
emoție în vocea asta, şi ascultându-l sesi- 
zam doar o oarecare enervare pricinuită 
probabil de aparenta mea lentoare în a 
pricepe şi admite imperativul urgenţei. 
Bătrânul profesor nu era, de altfel, sau 
poate tânărului necopt care eram nu mi se 
părea să fie un sentimental. Totuşi cuvintele 
sale din urmă, în amurgul acelei zile de 
primăvară, erau străbătute de presentimente 
ce nu sunt preaadeseori decât împletiri de 
felurite şi adesea contradictorii sentimente. 
Să se rupă de ceea ce considera, pe drept 
cuvânt, opera vieţii sale, să schimbe brusc 
registrul îndeletnicirilor sale, să plece din 
Universitate, din oraşul în care sosise în 
puterea vârstei, toate acestea îl afectau pro- 
fund, fără îndoială, şi undeva în subsolul 
ruminării gândurilor sumbre în legătură cu 
ceea ce prevedea că îi rezervă viitorul se 
aflau şi apropierile pe care presupun că le 
făcea între amintirea luminoasă a doctora- 
tului său berlinez la Wilhelm Wundt, în zo- 
rii vieţii sale universitare, şi amurgul acesta 
ce se lăsa tot mai tenebros peste el, peste 

noi toți. Un amurg din care ar fi vrut să mă 
propulseze undeva spre o zare mai clară, ce 
lui îi era interzisă. Graba sa de a mă vedea 
isprăvind teza ținea tot de acea deschidere 
generoasă de care omul acesta voluntar, 
adeseori violent, uneori despotic, dispunea 
seniorial. 

Nu fusese lăsat să-şi încheie cariera sa 
academică aşa cum s-ar fi cuvenit. Şi, bi- 
nențeles, nici mie prilejul de a-mi susține la 
el teza de doctorat. N-au trecut nici două 
săptămâni după acea ultimă convorbire a 
noastră în biroul său şi era alungat, cu o 
brutalitate inumană, de elevul său setos de 
parvenire, în stare să calce pe cadavre 
pentru a obţine o catedră universitară. Da, 
de atunci se lăsase atmosfera aceea tot mai 
apăsătoare, de suspiciune, de şoapte şi 
țipete, în Institutul până atunci calm. Soții 
Roşca instaurau pe încetul un regim în care 
de la început domnea Secretul suspicios. 
Una dintre primele directive ale noului di- 
rector era să nu lăsăm nimic, nicio hârtie, 
nicio însemnare, nicio carte, pe birourile 
noastre, după ce părăsim Institutul. „Nu 
trebuie să dăm duşmanilor noștri nicio 
informaţie cu privire la lucrările noastre“ — 
explica el ritos. Stupoare. „Care duşmani?“ 
— l-am întrebat, uluit de o asemenea baza- 
conie, ce mi se părea rodul unui delir pa- 
ranoiac. „Se vede, domnule Balotă“ (accen- 
tuează ironic apelaţia domnule), „că nivelul 
dumitale ideologic este nul. E vorba de 
duşmanul de clasă şi nu numai de acesta, 
domnule“ (din nou accentuare, de astă dată 
sarcastică, a cuvântului). Aflam apoi de la 
colegul Pârvu, pe care Roşca îl învrednici- 
se de o mai atentă lămurire, că ordinul 
referitor la măsurile noi de „vigilență“ 
(termen consacrat ce începea să fie tot mai 
des utilizat) provenea de la un consilier 
sovietic atașat conducerii Universităţii. 
Acela dădea exemplul tovarăşului Stalin, pe 
masa căruia de lucru din Kremlin nu se 
poate zări nicio fiţuică, din clipa în care 
se ridică de la ea. Totuşi, în ciuda unor 
asemenea măsuri staliniene ce îşi făceau 
apariţia, nu se putea vorbi încă, în lunile 
dinainte de arestarea mea, de teroare la In- 
stitutul de Psihologie. Nici noi, angajaţii, 
nici studenţii noştri nu ne uitam în jurul 
nostru, pentru a vedea dacă sunt ochi sau 
urechi la pândă. Teama se instalează încet, 
trebuie o adevărată şcoală a ei. Aş putea 
să aplic fricii din comunism una dintre Tt- 
zele lui Marx despre Feuerbach: educatorii 
trebuie să fie mai întâi ei înşişi educați. Tot 
astfel, cred că teroriştii trebuie să deprindă 
teroarea înainte de a o aplica. ŞI, poate, 
înainte de toate, să o experimenteze pe 
propria lor piele, să o trăiască dinăuntru 
înainte de a o exercita în afară. Psihologul 
Roşca şi consoarta lui, Mariana, aveau ne- 
voie de modele, de exerciţiu nu glumă, 
pentru a practica arta conducerii bolşevice. 
Ce e drept, un solid fond de teroare era 
pitit mai demult într-înşii. Frică şi cutremu- 
rare bine tăinuite, necunoscute nouă pe 
vremea aceea. Amândoi refulau cu teribilă 
angoasă într-înşii vechea lor adeziune la 
Garda de Fier, cotizaţiile vărsate Legiunii 
lui Codreanu. Roşca se depărtase prudent 
de aceasta când se înăsprise dictatura re- 
gală, după cum se dezisese şi de Ajutorul 
Roşu pe care-l vărsase un timp în anii '30 
(deh!, ca românul imparţial) ca şi bunul 
său coleg de Institut, Mihai Beniuc. Atunci 
când strânsoarea poliţienească a crescut, 

când Siguranţa a început o urmărire ceva 
mai atentă a extremiştilor, de dreapta ori de 
stânga, tânărul psiholog clujean fu cuprins 
de panică. Îngrozit de urmările pe care le 
poate avea apartenenţa sa la organizaţii ex- 
tremiste, curajosul militant se desolida- 
rizase, se lepădase public de ele, ca de Sa- 
tana. Cât despre Mariana, şi ca avea de ce 
să ascundă vechile ei simpatii legionare, le- 
găturile pe care le avusese în studenţia ei 
furibund naționalistă cu cei din Garda de 
Fier. Cuplul avea într-adevăr motive să se 
teamă. Aceste motive erau întrucâtva di- 
ferite la cei doi, dar spaima lor duhnea la 
fel. Ştiau preabine că Partidul are antene 
lungi, că poate să iscodească cele ascunse, 
dacă nu le va fi iscodit deja. Şi mai ştiau că 
Partidul are răbdare uneori, precum hipo- 
potamul pitit în nămolul de pe fund, că 
aşteaptă pentru a lovi năucitor momentul 
cel mai favorabil pentru el. Pe acel fond de 
teamă ocultată cu grijă îşi va exercita cuplul 
puterea. Din acea frică a lor se va hrăni pof- 
ta lor de a domina, de a se pune la adăpost 
dovedindu-se cât mai obedienţi, mai fideli 
Partidului, mai necruţători faţă de „duşma- 
nii“ acestuia. Cu cât se arătau mai implaca- 
bil partinici, cu atât li se părea că se află mai 
la adăpost de orice ameninţare. Teroarea 
ascunsă a lui Roşca se va dovedi peste câți- 
va ani întemeiată, atunci când la „verifi- 
cările“ membrilor de Partid se va da în vi- 
leag vechea sa laşitate, lepădarea sa de 
Ajutorul Roșu, în realitate de Partidul 
Comunist în ilegalitate. Va fi exclus din 
Partid, dar pentru serviciile sale de slugă 
credincioasă, gata oricând şi de orice tur- 
pitudine pentru a-şi sluji stăpânii, va fi 
cruțat, nu-şi va pierde ca alţii postul, ba 
mai apoi, pe timpurile lui Ceauşescu, în- 
tr-un moment în care vechile culpe sancțio- 
nate sub domnia lui Gheorghiu-Dej erau 
nu numai iertate, ci deveneau în ochii noii 
stăpâniri adevărate merite, a fost reabilitat, 
reintegrat chiar în rândurile Partidului şi 
promovat. 

Soții Roşca erau încă departe de toate 
aceste întorsături perverse ale Istoriei răs- 
frânte în vieţile lor de târâtoare „sub 
vremi“, cum i-ar fi văzut bătrânul Cronicar. 
Erau încă la începuturile lor, ce se anunțau 
pentru ei promițătoare, chiar dacă nu lip- 
site de obscure ameninţări, începuturi cu 

atât mai excitante cu cât Partidul însuşi, 
marea lor cetate de apărare (ce putea de- 
veni oricând, pentru ei ca şi pentru alţii, o 
temniţă de exterminare), se afla încă, şi el, 
în faza efervescentă a primelor mari dis- 
trugeri „revoluționare“. Abia îl dăduse afară 
pe directorul Institutului şi-l vedeam pe 
Roşca, în zilele acelea apăsătoare ale verii 
lui "48, devenit oficial un fel de tartor ex- 
terminator al Universităţii, un „director de 
studii“ însărcinat, ca prorector, adjunct al 
rectorului Petrovici, cu „epurarea“ ei. Nu 
ştiu cum opera în alte oficine de tortură 
morală ale înaltei şcoli, dar îl vedeam ope- 
rând la domiciliu, în incinta Institutului de 
Psihologie, devenit bârlogul acestui mi- 
notaur ideologic. În zilele însorite ale verii, 
ieşea să se încălzească, precum o reptilă 
glacială, şi-şi primea victimele pe o bancă 
din faţa ferestrelor bibliotecii. Locul acesta 
era ales de el nu fără schepsis. Voia ca eu, 
lucrând la biroul meu din bibliotecă, ca şi 
studenţii ce citeau la mesele din acea în- 
căpere, cu ferestrele toate deschise spre gră- 
dină, să-l auzim pe el torturându-şi colegii 
universitari. Căci există, cred, apropiat de 
exhibiţionismul perverşilor ce juisează ex- 
punându-și în public organele sexuale, un 
alt gen de perversiune, acela al exhibării cu 
voluptate a propriei prepotenţe, pe cale de 
a se exercita prin chinuirea semenilor. Ase- 
menea torţionarilor sadici, psihologul Ale- 
xandru Roşca îi supunea pe profesorii di- 
feritelor facultăți, citați să se prezinte la 
el, mai întâi unui umilitor interogatoriu 
inchizitorial şi apoi unui rechizitoriu nu 
numai necruţător, ci cu totul nedrept. Făcea 
uz de bârfe, de informaţii calomnioase pri- 
vind viaţa lor intimă, de supoziţii abjecte 
ale sale, de critici incisive, perfect neînte- 
meiate, cu privire la cursurile lor, la acti- 
vitatea lor ştiinţifică, la intimitatea lor. Voia 
să-i zdrobească, folosind intuitiv procedeul 
pe care aveam să-l văd urmat de ancheta- 
torii Securităţii sau de procurorii justiţiei 
comuniste. 

(Continuare în numărul viitor) 


Poeme de IANCU GRAMA 


calibru inestetic 


precum o întoarcere într-o sumeriană cu reproducerea unui sunet 
care înfioară 
şi se aduc din motivele risipite 


una câte una sunt imprimate pe bucăţi de argilă 
uneori există acea satisfacţie morbidă cu un calibru inestetic 
sau cum fac ei dintr-o cuirasă forma unei opinteli când totul 
se termină 
înăuntru 


blocaţi între alunecări 


se termină brusc şi are proptirea într-o ramă putredă 

uneori există strângerea sau recuperarea improvizată 

alteori un exemplu poate ceda unei neglijenţe sau cum fac ei 
opun simptomelor bucăţi contorsionate şi se alătură unor secvenţe 
care disociază întregul lăuntru 

există un paramforial o dejecţie de suprafaţă iar cei care-ar trebui 
să restituie sunt blocaţi între alunecări 


dispunere care împietreşte orice încercare 


poate-i surâsul sau poate-i scoaterea dintre adeveriri 

este o cicatrice şi un cromatom care se ascunde un fapt înaintea 

zvântării 

iar palmele tale se întâlnesc după ce-au vărsat întregul nisip 

şi există o mare implozie înăuntrul straturilor 

un eveniment readus în atenţia tuturor iar despre răsucire se 
vorbeşte mereu 

cu o forță care neagă depășirea realităţii şi încă se numără cu o 

dispunere care împietreşte orice încercare 


în spatele mersului către umbră 


existenţa norilor cu mult deasupra piramidelor 

o rămânere care priveşte în spatele mersului către umbră 

şi sunt forme aducătoare de timp mohorât iar dintr-o singură 
eventualitate apar contingenţe 

cu deschidere către necunoscutele aşezări o existenţă dură cum 

stau ei 
şi privesc malurile abrupte un răspuns evaziv cu contrazicerile 
într-o neaşteptată înviorare 


stâlp care mijloceşte înţelenirea 


spre exemplu aduce în pumn imaginea unei şarpante şi se retrage 
într-o nevăzută inflorescenţă 
sunt momente când reapare o lumină înăuntrul unde înlăturarea-i 
pe margine 

iar dintr-o confuzie apare un stâlp care mijloceşte înţelenirea 
de mai multe ori o octavă-i aşezată pe-o creastă cu sprijinul unei 
măsuri 

care iese dintre arcadele goale 


descoperitor de amprente 


o străbatere lentă cu aşteptarea pe dosul frunzelor 
un descoperitor de amprente cu detaşarea în subsolul cavernelor 


şi sunt înşiruite pretinsele consecvenţe cu luări care împrumută 
dintre stadiile enumerate iar înspumarea îşi are deosebirile ei 

unghiulare 
la sfârşitul singurei traversări 


diapazon uitat 


dragostea de pana care lasă urme adânci într-o şoaptă 

există o suprafaţă mai mult lungă decât lată şi se desprind forme 

ale îngrozirii deasupra pomostinelor un readus dintr-o străveche 
mântuire 

o redeschidere cu patru etaje şi cu o etajeră ascunsă 

o rectificare cu un adaos smuls dintr-o etichetare simbolică 

iar cei din pamfucia dezleagă apropierea şi rânduiesc îngrădirea 

pe un diapazon uitat 


lângă urmele unei înşeuări 


un fotozilier o terasare are povârnirea pe două laturi şi se măsoară 

întregul ecartament prin linii suprapuse 

se văd extremităţile vreo câteva restanţe iar singurii vizitatori 

sunt aduşi dintr-o răpusă comuniune 

există forma unui anunţ permanent o dislocare are conturul unei 

plecări imediate iar lângă urmele unei înşeuări se resimte 
înlăturarea 

care are destăinuirea pe partea opusă staţiei de epurare 


înverzirea sporadică 


spun adevărul în şoaptă şi tac neîntrerupt încă o dovadă a eligibilei 
distanţări 
şi există peste tot mărunte sunete apropiindu-se cu teamă 
uneori sunt acoperiri strâmte este ca într-o rămânere mută 
se aşteaptă 
o revenire precum ruperea dintr-o înverzire sporadică 
un subterfugiu îşi modifică unghiul vederii iar ultimul anahoret 
are aceeași nelinişte 
= 


* Desen de Tudor Banuş, Abri de fortune 

LEON-IOSIF GRAPINI 
şi Memorialul său 


lrina Petraş 


Di TREI plachete de 
poezie, Leon-Iosif Gra- 
pini semna Cetatea cu ne- 
buni (2000), o carte de proze 
surprinzătoare, argumen- 
tând o neîndoielnică vo- 
cație. In prozele sale, ambi- 
guitatea e exploatată ca 
trăsătură fundamentală a 
lumii vorbite, umorul subtil îşi alătură 
ironia discretă, autoironia e mereu conți- 
nută, iar morala cu iz ardelenesc se înfiripă 
de la sine printre rânduri. Povestitorul lui 
Leon-Iosif Grapini descrie întâmplările cu 
naivitate mimată şi cu sinceritatea albă a 
copilului care vede şi spune că „împăratul 
e gol“. Sfătos şi îndoit, înaintează preca- 
ut, contrazicându-se, avansează ipoteze, 
divaghează, într-o polifonie ameţitoare, 
câteodată încărcată, în stare să relativizeze 
totul şi să extragă confortul certitudinii din 
chiar această relativizare a totului. Cle- 
vetirea subţire conotează delirant locurile 
comune, sparge tabieturi, scoate la iveală 
miezul moravurilor, înțelesurile adânci ale 
suprafeţelor multe şi înşelătoare. Mini- 
parabole cu final neaşteptat şi incitant, pro- 
zele pot fi citite în mai multe registre, cuce- 
ritoare fiind mai ales sintaxa. Stilul, tonul, 
perspectiva ar putea fi apropiate de Nicolae 
Velea, de Sorin Titel, de Marin Preda, atin- 
gerile posibile fiind nenumărate, dar lăsând 
mereu un rest, care e originalitatea indis- 
cutabilă a prozatorului. Răsare în minte, 
inevitabil şi toate proporţiile păstrate, 
numele portughezului Saramago. Ironia 
lirică şi vocaţia fantastică, sintaxa seducă- 
toare, îndrăgostită de propriile performanţe 
şi libertăţi, pledoaria în favoarea imagina- 
rului ca singură și adevărată realitate sunt 
semnalmente şi ale scrisului lui Grapini. 
La capătul lumii (2004) — roman, căci 
conglomerat de timpuri şi spaţii, de auto- 
biografie şi cronică, parabolic, poematic, 
câteodată parodic, ironic şi satiric, dar ne- 
îndoielnic „cu deschidere la mare“ — s-ar 
fi putut numi — spuneam la apariție — şi 
Memorialul de la Șanț. Grapini a învăţat să 
facă pasul deloc neglijabil de la urzeala 
pe spaţii mici, încântată de performanţele 
sale rapide, scânteietoare, la construcția 
amplă şi pretențioasă a unei structuri 
armonioase şi logice, înaintând desfăşurat 
pe mai multe planuri, niciunul uitat pe 
drum ori neglijat, înspre o încheiere cu 
bătaie lungă şi valențe nenumărate, în stare 
să propună şi să impună propria sa lume, 
cu legi şi ritmuri inconfundabile, alături de 
şi complementară lumii „reale“ şi altor lumi 
ficționale. Ținutul grăniceresc din care se 
trage autorul are un Trecut încă descifra- 
bil în unele dintre trăsăturile Prezentului. 

Rememorarea e motivată de o exigenţă 
actuală difuză, de o nevoie vag resimţită, 
dar nicidecum mai puţin presantă, de a face 
paşii următori în cunoştinţă de cauză şi va- 
lorificând însemne ce nu merită uitarea. 
Şanţul-fortificaţie, capăt de lume şi despăr- 
ţitor de lumi în momente succesive ale 
istoriei, poate fi şi trebuie să devină un Joc 
al memoriei, unul cu funcţii întemeietoare, 
dar şi generos faţă în faţă cu interpretările 
diverse. Nu întâmplător, una dintre rami- 
ficaţiile povestirii construieşte, în prelun- 
girea motivului cunoaşterii, uriaşa biblzo- 
tecă. Ascunsă în adâncuri în aşteptarea unor 
vremuri mai puţin potrivnice în care să 
poată lumina din nou drumul oamenilor, 
e, firesc, punct de fugă şi personaj prin- 
cipal. Naratorul (căruia i se păstrează/în- 
treţine o identitate deschisă pentru a putea 
interveni cu comentarii, supoziţii, com- 
pletări de martor avizat indiferent de locul 
şi de timpul întâmplării narate) nu vrea să 
se simtă „străin într-o realitate descoperită 
și înțeleasă de unul singur...“ Intinitiplicarea 
dezarmantă a contururilor, recursul la im- 
preste şi pată de culoare, la detaliul abun- 
dent, cotropitor, multiplu, conferă scriiturii 
un realism de o generozitate magică, pre- 
cum, să zicem, în proza sud-americană, dar 
apelează şi la o fertilă, în ordinea atmos- 
ferei, magie a semitreziei. Minuţia dese- 
nului, adăstarea obiectivului pe gesturi 
mărunte ori „gândirea amănunţită“, cu o 
sfătoşenie mucalită secondând cu umor 
marile teme, asigură interesul cititoru- 
lui/ascultător. O plasticitate vag-agresivă, 
masivă, ardelenească se însoţeşte cu o 
plăcere/ştiinţă remarcabilă de a transcrie 
limbaje şi de a înscena dezlănţuit dialoguri 
ori monologuri chintesenţiind însăși co- 
municarea omenească. 

Memorialul Cetăţii (Cluj-N apoca: Casa 
Cărţii de Ştiinţă, 2010, 350 p.) e, într-un 
fel, continuarea şi rotunjirea Capătului 
lumii. Ca într-o nouă poveste a Meşterului 
Manole, 


lumea era mare şi multe popoare trăiau în 
ea, stăpânul lumii a zis Să se găsească pe tot 
cuprinsul pământului un ţinut binecuvântat, 
pentru o zidire măreaţă, nemaiîntâlnită, ce 
va dăinui cât veacurile, şi s-a găsit... S-a 
înălţat o zidire uriașă, trainică, impunătoare 
şi maiestuoasă, cum alta nu a mai fost, nu 
mai este şi nu va mai fi în veacul veacurilor. 
Şi lucrarea s-a chemat cetate. 


Nicio zidire omenească nu poate dăinui, 
ba, mai mult, nu poate exista decât scrisă. 
Scriitorul e cel care îşi ia în sarcină relatarea 
întemeietoare: 


. mai degrabă aş numi-o monografie 
romanţată sau roman monografic... primă- 
ria, arhiva locală, biserica, şcoala, casa 
preotului şi cea a moşului, rămăşiţele tur- 
nului ce mărturisesc despre existenţa cândva 
a unei mănăstiri, catacombele şi dealul cu 
şanţurile de apărare, oamenii, bătrânul, 
protopopul, tânărul, primarul, apoi sunt 


evenimentele, cele din trecut, invaziile, 
potopul, pârjolul, foametea, cele din pre- 
zent, alegerile, pătrunderile ilegale în camera 
ascunsă a arhivei, drumul până la trecătoare 
şi înapoi, conversațiile cu bătrânul, poveştile 
lui... apoi întâlnirile cu tânărul, absenţa lui 
misterioasă încă îl intrigă, povestea lui de 
dragoste, mărturisirea făcută preotului, 
caleașca şi santinela de alături, din nou 
ţinutul, sătenii ce nu vor să cunoască ce li se 
întâmplă... zidurile uriaşe ale cetăţii, poarta 
şi paznicii ei neclintiţi, casa mică dintre ape 
unde a hotărât comandantul că va locui, 
manuscrisele şi foile goale, chiar, unde or 
fi toate hârtiile şi registrele lui, valiza cu care 
i s-a permis să le aducă, pridvorul, răcoarea 
dimineții şi durerea din ceafă, junghiurile şi 
celula, oare-i aceeaşi zi sau alta, cât să fi stat 
inconştient, unde se găseşte încăperea asta, 
o fi în interiorul fortăreței sau în altă parte, 
într-o altă închisoare, va afla în curând, cheia 
rotindu-se în broască asta îi dă de înţeles, la 
fel uşa împinsă înăuntru şi cătana înarmată 
din cadrul ei... 


Construită, iarăşi, pe mai multe planuri 
spaţio- temporale intersectate uneori pe ne- 
simţite, ca într-o lume cu mai multele 
dimensiuni regăsite, cartea e şi O vastă pa- 
noramă etnografică, o detaliere a arheti- 
purilor. Meserii şi relaţii umane uitate sunt 
reînsufleţite cu o artă a descrierii de tip 
breughelian, aglomerarea de detalii lim- 
pezind în mod straniu tabloul în loc să-l 
încarce. Oamenii gospodari ai lui Creangă 
se ţineau aproape de sonoritatea suficientă 
sieşi a cuvintelor, enumerările alcătuiau un 
poem, o încrengătură sonoră, poematică. 
La Grapini se detaliază şi utilizarea, cu o 
plăcere de a privi molipsitoare, veritabile 
spectacole ale îndemânării. Joagăr, război 
de ţesut, carieră de piatră, cercetare de 
arhive, alegeri la primărie, gătit, făcut dra- 
goste pe furiş ori după lege, obiceiuri de 
sărbătoare, toate sunt îndeletniciri cu rost, 
dichisuri şi ceremonial. Uneltele sunt încă 
prelungiri ale mâinii și minţii omeneşti, nu 
au deprins înstrăinarea erei supertehnolo- 
gizate. Paginile de etnografie şi tehnică 
ţărănească se intersectează cu poveştile 
vieţii cotidiene, cu cele ţinând de cutuma 
etică şi socială, cu mituri şi eresuri. Toate 
împreună construiesc o Cetate de o impor- 
tanţă egală cu Cetatea de piatră construită 
şi reconstituită în Memorial: „azi e ziua de 
naştere a cetăţii şi ziua în care a murit pri- 
mul om, orice moarte e o naştere“. Locul 
memoriei este unul de atmosferă, de apar- 
tenenţă, de ştiinţă de a trăi şi de a muri 
după norme comunitare. 

Povestitor abil, Grapini joacă sforile 
amestecând realităţi şi ficțiuni după regula 
nescrisă a istoriei omeneşti: „Totul nu-l veţi 
afla niciodată, semne de întrebare vor mai 
rămâne şi în mintea domniei voastre, şi în 
carte“. Cu acest al doilea volum dintr-o, 
bănuiesc, trilogie, Grapini reconfirmă vo- 
caţia de prozator, iar cititorul poate aştep- 
ta cu încredere rotunjirea cărţii despre un 
loc, o lume şi o atmosferă cărora li se asi- 
gură, astfel, realitatea şi dreptul la durată. 

EI 


LANOŞI 
despre cultura rusă 


Ştefan Borbely 


E-A LUNGUL anilor, 

Ion lanoşi a scris mai 
multe texte ocazionale 
despre cultura rusă (pre- 
feţe, postfeţe etc.), ele 
adăugându-se scrierilor sa- 
le fundamentale dedicate 
lui Dostoievski şi Tolstoi. 
Relativ recent, el a revăzut 
tot acest material complementar, l-a rescris 
în parte şi l-a întregit sau corectat pe alo- 
curi, publicând în cele din urmă un masiv 
volum sintetic (Autori și cpere, T. Cultura 
rusă, Bucureşti: Ed. EuroPress, 2010), care 
se citeşte cu folos şi cu plăcere şi din care 
toată lumea iese în câştig, dacă-l parcur- 
ge. Limpezimea frazei şi a demonstraţiei, 
contextualizarea foarte scrupuloasă a fiecă- 
rui scriitor în parte şi nu în ultimul rând 
situarea tuturor scriitorilor în mediul socio- 
cultural în care şi-au elaborat opera fac din 
volum o operă de referinţă, cu atât mai 
mult cu cât nu prea găseşti, în cultura 
română recentă, om care să cunoască mai 
bine domeniul decât Ianoși. 

Cartea — înainte de a-i reproduce su- 
marul — mai are două calități aparte, care se 
cuvin a fi apreciate. În primul rând, nu are 
nimic din revanşismul stilistic specific al 
multelor volume care abordează cu reti- 
cenţă cultura sovietică, socotind-o legic 
inferioară, viciată prin definiţie de parti- 
pris-urile inerente cu care o împovărează 
presiunea ideologicului dominant şi cen- 
zura. Dimpotrivă, chiar dacă trece dincolo 
de 1917, scriind, de pildă, despre Gorki, 
Şolohov, Paustovski sau Evtuşenko, Ianoși 
include cărțile în linia organică a culturii 
ruse, ceea ce justifică, în cele din urmă, şi 
subtitlul implicit al cărții, în care — corecţi 
să fim... — este vorba atât de cultura rusă, 
cât şi de cea sovietică. In al doilea rând, 
cartea privilegiază ceva ce am putea numi 
ideocritică: tie că scrie despre autori ruşi, fie 
că se opreşte la cei sovietici, Ianoși e inte- 
resat de determinismul socio-politic şi cul- 
tural al ideilor acestora, metodă prin care 
liniile de continuitate se văd mai bine, 
obturând pe alocuri ruptura brutală din 
1917, pe care alți exegeţi o consideră fatală. 

Chiar şi în exegeza occidentală social- 
politică referitoare la Revoluţia Rusă şi la 
fenomenele care i-au urmat se observă, pe 
moment, două tendinţe pe mapamond: 
unii — mai ales martorii sau victimele — 
absolutizează ruptura, elogiind binele de 
dinainte de 1917 şi vituperând violent îm- 
potriva grotescului de după, pe când alții — 
cei din şcoala americanului Richard Pipes, 
de pildă — sunt interesaţi cu precădere de 
continuitatea fracturată pe care o reprezin- 
tă anul 1917, revenind cu obstinaţie la 
ideile de dinainte de revoluţie, pentru a 
înţelege ce anume s-a întâmplat cu adevă- 
rat, ca mentalitate, acolo. Trecând în dome- 
niul specific al literaturii, devine, sub acest 
aspect, foarte incitant să vedem care sunt 
liniile de corespondenţă dintre tolstois- 
mul „creştinismului fără Hristos“ (incrimi- 
nat de Soloviov) şi programul construirii 
„societăţii frumoase a oamenilor frumoşi“ 
pe care o anunţă Proletcultul (prin doi 


corifei obsedaţi de Nietzsche și de progra- 
mul resurecţiei dionisiace: doctorul Bogda- 
nov, într-o mai mare măsură, şi Luneacears- 
ki, într-una mai mică), deşi, în aparenţă, 
liantul nu există, asocierea fiind socotită, de 
către purişti, ca de-a dreptul scandaloasă. 
In cartea lui Ianoși, legăturile sunt impli- 
cite, nu declarate, însă ele există, partea 
foarte rezistentă a volumului constituind-o 
nu critica literară ca atare, ci ideocritica din 
spatele ei, interesul lui Ianoși pentru idei- 
le ruse ale celei de-a doua jumătăţi a se- 
colului al XIX-lea (panslavism, nihilism, 
interesul obsesiv pentru binomul Hristos — 
Antichrist [sau Diavol], „naturalism“, prin 
care scriitorii ruşi înțeleg realismul etc.) 
fiind precumpănitoare. 

Inainte de a releva câteva cristalizări, să 
trecem în revistă sumarul. Tolstoi şi Dos- 
toievski deschid şi închid volumul, cel 
dintâi printr-un text dedicat romanului 
Război şi pace şi prin substanțialul eseu 
Tolstoi și tolstoismul, cel de-al doilea prin- 
tr-o subtilă analiză a sindromului „subtera- 

i“ (din Însemnări. .), căreia i se asociază 
piete din casa morților. Între ei, Şcedrin, 
cu Domnii Golovliov, scriitor foarte bun, 
trăind neşansa de a-şi consuma viaţa printre 
genii. Secţiunea a doua a volumului e cea 
mai substanţială sub aspectul ideocriticii, 
prin texte dedicate lui Ceaadaev (Scrisori 
filoscfice, vm, unele fiind recuperate pos- 
tum), Soloviov şi Şestov (admirat, printre 
alții, de Camus şi de Fundoianu...), cărora 


li se adaugă Herzen — Bielinski — Cernâ- 
şevski (nu cu Ce-i de făcut...) — Dobroliu- 


bov şi Pisarev (coautorii volumului, tradus 
la noi, Despre estetică, artă, literatură), res- 
pectiv Plehanov. Secţiunea a treia îi reţine 
pe Merejkovski, Tânianov, Nabokov (cu 
primele cărţi, scrise acasă), [vetaeva şi 
Paustovski, pentru ca secțiunea a IV-a să se 
oprească la Maxim Gorki (Klim Samghin), 
Şolohov, Platonov (Cevengur), Şalamov 
(cu poveştile Ko/âmei), Grossman şi 
Evtuşenko (două romane: Dulce ținut 
al poamelor şi Să nu mori...). 

Ca tranziţie, cel dintâi aspect pe care-l 
remarcă oricine este transferul de la ideatic 
la estetic sau literar în saltul din perioada 
de dinainte de stalinism în cea de după, ce- 
ea ce explică, în ultimul rând, un fenomen 
pe care îl întâlnim şi la noi în perioada 
de după 1965: literatura îşi accentuează 
funcţia esopică, şi-l „asociază“ pe cititor, 
din dorinţa de a stipula un dublu palier de 
receptare, cel „conspirativ“, „consensual“ 
fiind dominant. Conţinutul ideologic al 
textelor de după stalinism este mai estom- 
pat — excepţie fac doar romanele care de- 
conspiră atrocitățile gulagului (al lui 
Şalamov, în primul rând...) —, însă con- 
ştiinţa literarităţii este mai accentuată — se 
observă şi la Bulgakov, analizat doar în 
trecere de Ion Ianoși —, pe considerentul că 
literatura — uneori: doar literatura... — poa- 
te fi opusă dictaturii şi samavolniciilor 
comuniste, fiind nu numai o formă de 
rezistenţă, Ci ŞI O armă. 

Analiza celei de a doua jumătăţi a seco- 
lului al XIX-lea este excelentă, cu observaţii 
nu o dată frapante. Sub aspect cultural, 
epoca se împarte între radicalism (Şcedrin, 
Nekrasov) şi conservatorism moderat 
(Dostoievski, Tolstoi, Goncearov), celei 
de-a doua tendinţe adăugându-i-se şi aris- 
tocratul Turgheniev, faţă de care mulţi 
strâmbă din nas — dar îi recunosc calitățile 
de excelenţă... —, ceea ce nu exclude per- 


plexitatea dihotomică cu care a fost primit 
romanul Părinți şi copii, al cărui prota- 
gonist, Bazarov, propovăduieşte în premieră 
nihilismul. E o epocă, pe de altă parte, în 
care nu se trăieşte mult: „Bielinski a murit 
de tuberculoză la 37 de ani, Dobroliubov 
[...] la 25, Pisarev [-. .] a suferit o depre- 
siune adâncă şi s-a înecat înainte de 35 de 
ani“ (p. 110), lista putând fi continuată cu 
alții: Soloviov moare la 47 de ani, în 1900, 
având în spate o operă prodigioasă, Bul- 
gakov dispare şi el înainte de 50. Pe de altă 
parte, ne aflăm într-o vreme în care se tre- 
ce, colectiv, uşor din viață în moarte, poeții 
şi literaţii ştiind că „pot fi ucişi“ oricând: 
decembriştii sunt pedepsiţi în 1825, ţarul 
Alexandru al II-lea e ucis la 1 martie 1881, 
la 9 ianuarie 1905 are loc măcelul de la Pe- 
trograd, în 1917 Revoluţia, apoi războiul 
civil: peste tot nu avem decât insecuritate 
existenţială, frică şi exasperare, şocul psihic 
pe care-l suferă Dostoievski — condus la eşa- 
fod, pentru a fi grațiat — fiind reprezentativ 
pentru tot ceea ce se întâmplă. Să nu-i 
uităm, în acest context, pe anarhiști, prin 
legătura pe care o stabilesc cu nihilismul: 
„modernismul negru“, cum i-am putea 
spune, domină scena, Ianoși îi înregistrea- 
ză, scrupulos, toate meandrele, deşi — sin- 
ceri să fim — nu coboară până la radicalis- 
mul la care se putea cobori, lectura uşor 
antinihilistă a lui Şestov — oarecum la anti- 
podul a ceea ce admirau în el Camus sau 
Fundoianu - fiind semnificativă în acest 
sens. 

Terifianţa perioadei este însă foarte bine 
redată, ea explicând, în cele din urmă, 
recursul la soluţia spiritualistă pe care îl în- 
cearcă mulţi intelectuali, cei mai pregnanţi 
fiind, în această privinţă, Soloviov şi Tol- 
stoi. Primul prin „mitosofia totalităţilor 
ontologice“ (aici lectura lui Ianoși mi s-a 
părut a fi niţel prea prooccidentală, ceea ce 
obturează sensurile fundamentale ale pan- 
slavismului, fiindcă nu atât „atotunitatea“ 
legământului spiritualist dintre Est şi Vest 
o căuta Soloviov, ci „izbăvirea“ Occidentu- 
lui prin înglobarea sa în revirimentul spiri- 
tualist răsăritean, ceea ce înseamnă un ac- 
cent uşor schimbat înspre preeminenţa 
Estului), cel de-al doilea prin organicismul 
„creştinismului fără Hristos“, conceput ca 
filantropie universală şi ca instaurare a 
Binelui prin altruism organic, prefigurat, 
într-o oarecare măsură, dar cu un sens dai- 
monic, schimbat, de Dostoievski în Frații 
Karamazov, în viziunea Marelui Inchizitor. 

Însă e frapant interesul obsesiv al peri- 
oadei pentru Diavol ca Antichrist, locote- 
nent al Sfârşitului: apare, fireşte, la Dosto- 
ievski, în romanul şahist Apărarea Lujin, al 
lui V. Sirin (Nabokov), în textele lui Şestov 
(desigur...) sau la Bulgakov, Merejkovski 
(în trilogia Hristos şi Antichrist) sau chiar 
Gogol (în Si încă despre Diavol), ca să nu 
mai vorbim de percepţia difuză, populară, 
potrivit căreia anarhismul e „demonic“, la 
fel fiind şi răsturnarea vechii ordini şi so- 
sirea, coercitivă uman şi ideologic, a Revo- 
luţiei purpurii. Sugestia că, în Rusia celei 
de-a doua jumătăţi a secolului XIX-lea şi în 
prima jumătate a celui care vine, se trăia un 
foarte real sentiment escatologic reiese 
tulburător din demonstrațiile lui Ion 
Ianoși, făcând ca volumul său să fie şi mai 
incitant, un bun instrument de lucru pen- 
tru dezvoltări exegetice ulterioare. 

= 

Proză 


Ach, du lieber Augustine 


DH? MAI tot timpul beat, Markus Au- 
gustine e singurul care iese acum fără 
teamă din casă. Roro trebuie să se fereas- 
că de blestemele care răsună de peste tot, 
spre alungarea monştrilor şi a necuratului 
care au adus, peste cutremur, această altă 
năpastă, a ciumei, iar Otto se simte tot mai 
împuţinat de forță şi voință şi de abia mai 
poate să amestece în terciul de mazăre. Din 
cuvintele pe care le bâlbâie Markus, cei doi 
au înţeles că molima s-a răspândit, prinzând 
chiar şi locurile cele mai ascunse ŞI mai feri- 
te ale Vienei. Străzile sunt stăpânite acum 
de şobolani care trec peste încălțări sau ce- 
lor cu picioarele goale, cum se întâmplă de 
multe ori vara, le muşcă fără vreo urmă de 
şovăială degetele. Tot mai multe case îşi au 
bolnavii lor, au fost spălați, unşi, tămâiaţi, 
îngrijiţi ŞI vegheaţi, dar mai apoi plânşi şi 
îngropaţi, căci bubele negre le-au plesnit şi 
în adâncul inimii, aducând sfârşitul. Dar 
aceştia au fost fericiţii primelor zile, căci 
febra şi puroiul au trecut prea repede de 
la unul la altul, iar mâinile care au udat 
buzele muribunzilor stau şi ele acum încru- 
cişate peste piept şi pe ele nimeni nu le-a 
mai ajutat. Castroanele cu lipitori aduse de 
prin bălți spre uşurarea sângelui bolnav 
s-au uscat de mult de la soare, fiindcă cei 
încă sănătoşi au luat-o la fugă, lăsându-și 
muribunzii singuri, porţile deschise şi avu- 
tul în voia prădătorilor. Numai că nimeni 
nu vrea să atingă nimic, dincolo de gar- 
duri stau întinse leşuri, caii, porcii, găinile, 
câinii şi pisicile s-au lăsat cele mai multe, şi 
ele, pe o parte şi din trupurile lor umflate 
se revarsă acum duhoarea. Pungile cu bani, 
dacă există, stau dosite de obicei sub sal- 
tea sau ascunse sub perne, iar astea sunt 
năclăite de sudori şi cheaguri negre. 

Viena e acum un oraș al spaimei şi cu- 
vintelor puţine, prăvăliile au obloanele lăsa- 
te şi uşile hanurilor s-au închis, femeile 
nu-şi mai flutură fustele şi li s-a stins şi 
cheful de vorbă, gurile lor s-au acoperit cu 
batiste. Markus Augustine însă iese, iar 
fluierul şi lăuta lui se aud de departe pentru 
că în rest stăpâneşte tăcerea. Timpul ți- 
petelor şi hohotelor a trecut, cine încă nu 
e atins nu-şi mai trimite gândul spre morți, 
ci numai spre propria viaţă, puţină, care 
atârnă de un fir şi care trebuie apărată. 
Fiecare după cum îl călăuzesc simţurile 
rătăcite, în singurătate cei mai mulți, sau 
în febra unor patimi izbucnite brusc şi la fel 
de puternic și devorator ca molima. Atinge- 
rile sunt scurte, suspinul de plăcere şi uitare 
prelung, trupul numai o sudoare, iar buzele 
o frenezie, dar aceste clipe, chiar dacă sunt 
primejduite şi vor trece, sunt ale vieții. 
Markus se întoarce adesea cu paloarea ne- 
somnului şi a beţiei, cu chipul inundat însă 
de lumină, apoi cade în somn, iar când se 
trezeşte, după ce-şi mănâncă în fugă tocana 
de legume, îşi ia lăuta sau fluierul şi cântă. 

Nici la palat lucrurile nu stau mai bine, 
a adus el veste într-o zi, mulți au căzut 
răpuşi de febra bubelor negre sau secerați 
de propria spaimă. Împăratul nu mai pri- 
meşte pe nimeni, porțile s-au închis, doar 
doctorii au voie să iasă şi numai îmbrăcați 

în robe negre, cu chipul acoperit de măşti. 
Arată ca nişte păsări cu cioc, spune Markus, 
eu am văzut câţiva, şi nu ating nimic, doar 
trec în tăcere şi lasă la uşile însemnate alifii, 
dar cine să le întindă pe piele, când toţi au 
fugit?, Dar principesa, întreabă Roro, ai 
aflat ceva despre ea?, Ea e sănătoasă şi se 
pregăteşte de plecare, stă însă până atunci, 
ca mai toţi, cu ferestrele acoperite şi uşile 
ferecate, iar medicul regal trece de două ori 
pe zi să-i ia febra şi să-i cerceteze înche- 
ieturile, dar, spre fericire, nu găseşte nimic, 
Bine, spune Roro. 

Otto ar întreba şi el, poate, ceva, dar de 
câteva zile trupul i-a scăzut în puteri şi o 
ameţeală la fel ca beţia îi însoţeşte greața 
continuă care-i urcă din stomac. Nu mai 
doreşte să mănânce şi nici să se dea jos din 
pat, doar să doarmă în timp ce Markus va 
cânta. A doua zi semnele bolii nu se mai ţin 
însă ascunse, subțiorile hangiului s-au um- 
flat şi au devenit dureroase, mirosul greu 
al sângelui şi puroaielor invadând apoi 
întreg corpul. Ar trebui să plecaţi, geme el, 
ceasurile mele sunt de acum numărate, dar 
Roro, deşi nu răspunde nimic, nu se dez- 
lipeşte de pat, schimbând întruna compre- 
sele cu flori de muşeţel cu care încearcă să 
oprească măcar năvala duhorii, fiindcă îm- 
potriva durerii şi a fierbinţelii nu găseşte un 
leac. Markus e din nou prea beat ca să poată 
face vreo altă mişcare, afară de aceea de a se 
târî până într-un colț al odăii şi a se prăbuşi 
pentru un somn lung pe podea. Gemetele 
muribundului şi suspinele de plăcere din 
visele muzicantului se ating şi se adună în- 
tr-un singur nod întunecat, într-un ghem 
încâlcit, ţesut din fire vii şi altele stinse deja. 
După a treia zi trupul umflat al lui Otto 
începe să se zbuciume sub convulsii şi 
spasme de tot felul, iar din gura lui ţâşnesc, 
odată cu un sânge fierbinte şi negru, 
bolboroseli fără şir. Şi în toate vorbele lui se 
reiau şi se repetă aceleași furişări ale unei 
pelerine negre care vine, pleacă şi poartă 
în cufărul său prea multe, poate şi suflete, 
chiar şi al lui e deja închis acolo, căci, o!, 
sub câte alambicuri s-a aprins focul în acest 
han de lângă garnizoana Am Hof şi cum 
s-au încins pulberile şi s-au topit, schimbân- 
du-se în aur, într-o nesfârşită lumină, în 
această imensă şi de nesuportat strălucire 
care se apropie acum şi de el. Buzele lui 
Otto se strâng, ca sub greață, inundate de 
spuma roşiatică a unul sânge învins, apoi 
brusc, după un ultim spasm sau fulgerare, 
se destind într-un surâs, iar după asta ră- 
suflarea i se opreşte. Roro nu se îndepăr- 
tează şi nu face niciun alt gest, fascinat de 
ceea ce încă vede în privirea lui, puterea şi 
porunca unui cristal în care arde parcă un 
soare. Cel care va închide ochii lui Otto şi 
îi va încrucişa mâinile pe piept e Markus, 
muzicantul s-a trezit dintr-odată şi are şi 
minţile limpezi şi mâinile sigure, nu tremu- 
ră şi nici nu suspină, întreabă doar De unde 
vom face rost de lumânări, căci astea sunt 
mai scumpe acum decât mâncarea sau 
aurul., Vei cânta, spune Roro, apoi întreabă 
cu voce tare, deşi doar pentru el Unde or fi 
oare cearceafurile, să căutăm unul curat, 


să-l învelim. Rugăciuni nu ştiu nici unul, 
nici altul, numai un Doamne, odihneşte-l! 
va însoţi de aceea sufletul celui dus. 

Markus Augustine se întoarce abia spre 
seară, aducând cu el trofeul atât de preţios, o 
lumânare subțire şi galbenă. O aprind, flacăra 
arde aplecându-se într-o parte şi topind 
repede ceara. Atât a fost, spune muzicantul, 
după care trage de cearceaf, încercând greu- 
tatea celui înfăşurat în el. E greu, până la 
poartă ai să mă ajuţi şi tu, îl vom lăsa apoi 
acolo, singur nu pot să-l duc, îl vor ridica 
groparii. Bine, răspunde Roro, dar nu-l mai 
aşteaptă pe Markus Augustine, apucă de 
marginile cearceafului, pe care le înnoadă, 
obligând trupul înţepenit deja al bangiului 
să se strângă cu picioarele spre gură, într-o 
mişcare nefirească, la care oasele răspund 
pârâind. Apoi, ridicând pe umeri încărcătura, 
fără prea multe opintiri, se porneşte singur, 
deschide poarta şi abandonează trupul ne- 
însuflețit ca pe o boccea prea greu încărcată 
de taine. Iar după asta, în noaptea aceea, vrea 
să bea şi el din vinul pe care l-a adus mu- 
zicantul împreună cu lumânarea. 

Ce se va întâmpla de aici sunt lucruri de 
care cei vii au ajuns să nu se mai teamă, căci 
gropile în care se aruncă de-a valma cada- 
vrele cu miros înțepător de sudoare şi puroi 
s-au întins dinspre marginile oraşului până 
dincoace de garnizoană, aşa că pe Otto 
n-a trebuit să-l care nimeni prea mult. Di- 
mineaţa trupul lui a fost aruncat într-o că- 
ruţă, iar apoi direct peste altele, între mâini, 
picioare şi braţe deschise ca pentru o îm- 
brăţişare, în groapa comună săpată din 
întâmplare, ori fiindcă sorții au hotărât aşa, 
nu departe de casă. Un strat subțire de 
tr il a acoperit după aceea totul, nu şi 
oiala şobolanilor, tot mai mulți şi mari ca 
pisicile. Mai mic e în schimb numărul oa- 
menilor, casele toate îşi au morţii lor, cei 
rămaşi se ascund prin împrejurimi, hrănin- 
du-se cu se găsesc, fructe de pădure şi ier- 
buri, ori se adună în grupuri mici, luând cu 
asalt pivnițele cu vinuri. Căci, după ce au 
încercat cu altele, alifii, lipitori şi descântece, 
fără ca molima să dea vreun semn de 
îngăduinţă, alegând tot mai nestăpânit şi 
fără socoteală pe cei cărora le va lăsa pentru 
ultimele lor patru zile doar umflăturile, 
miasma şi delirul, unii cred că au găsit un 
leac în băutura păstrată la locuri ferite de 
soare pentru ospeţe, nunţi sau botezuri. 
Chiar şi vinul ţinut pentru înmormântări 
e bun, căci, dacă tot le va fi scris să moară, 
să aibă măcar şi ei parte de pomană. În ase- 
menea locuri umblă cu împleticiri ale 
picioarelor, glasul rămânându-i însă curat, 
şi Markus Augustine. Nu mai dă prea des 
pe la han, iar Roro trebuie să se descurce 
din puţinul pe care îl găseşte în cămară, dar 
făină încă mai este şi din ea frământă şi coa- 
ce biscuiţi şi turte cu chimin. De apa fân- 
tânii nu se teme, deşi sub dogoarea soarelui 
şi aerul încărcat de miasme, a prins un gust 
sălciu, o fierbe şi adaugă câteva frunze de 
mentă. Nu se nelinişteşte deci atunci când 
muzicantul nu se întoarce, chiar dacă au 
trecut deja patru zile şi nopți încheiate. Du- 
pă o săptămână însă fără vreun semn, de 


paşi sau sunete de fluier ori lăută, în sufletul 
lui Roro se strecoară întrebările şi teama. 
Trebuie să aştepte ceasul nopţii, să se în- 
velească bine în manta și să-şi acopere încă 
şi cu mai mare grijă chipul, ca lumea să nu-l 
vadă şi să strige cumva Necuratul!, iar apoi, 
cu fereală, să iasă pe străzi, luându-se după 
mirosul vinului, şi să-l caute. E prima dată 
că părăseşte casa de toamna trecută, când 
frigul şi bruma i-au alungat din podgorii, se 
simte buimăcit şi nu știe prea bine încotro 
să se îndrepte. Duhoarea cadavrelor aban- 
donate pe străzi e mai puternică decât toate 
şi nările lui nu prind de aceea nicio altă 
urmă, de sudori vii sau acreală de vin. 
Rărăceşte la întâmplare, cercetând, atât cât 
poate la lumina lunii, şi feţele celor î întinşi 
pe pământ, ar fi bine să se grăbească totuşi, 
fiindcă e ora la care apar groparii, ceea ce 
i-ar face mai încâlcite şi furişate căutările. 
Roro se uită cu atenţie în jur, cu grijă să 
nu se împiedice de trupurile încremenite 
în fel de fel de poziţii, după cum i-a prins 
spasmul ultimei suflări, și care, aşa cum stau 
rezemate de zidurile crăpate sau întinse 
de-a curmezișul în drum, năclăite de sângele 
scurs din bubele negre, par ale unor păpuşi 
desfigurate. Viena e un teatru abandonat, 
cutreierat doar de siluete întunecate, cu 
măşti, care strâng recuzita şi păpuşile sfâr- 
tecate de şobolani în mormane, iar apoi le 
aruncă în gropi. Gata cu fala, ca şi cu is- 
toveala, clipa s-a dus. 

Între toate astea se învârte acum Roro, 
cu gluga coborâtă peste ochi şi cu o batistă 
apăsată pe nas, dar nu pentru a se apăra de 
mirosul greu şi pătrunzător pe care nu-l 
poate nicicum stăvili o cârpă, ci de privirile 
cioclilor se ascunde el. E o grijă fără rost 
însă, fiindcă oamenii în negru nu vorbesc 
şi nici nu văd altceva decât cele pe care 
trebuie să le facă dispărute şi să le şteargă 
de pe faţa pământului ca şi când toate aces- 
te mâini, picioare, trunchiuri şi capete mur- 
dare de cheaguri şi puroiuri n-ar fi existat 
niciodată, par mai mult nişte umbre care 
mânuie lopeţi şi cazmale, adună, sapă şi 
aruncă, acoperind la urmă totul, în grabă, 
lehamite şi scârbă, doar cu câteva găleți cu 
nisip. Roro le urmăreşte mişcările dintr-un 
colț al străzii care duce spre catedrală, aş- 
teptând î în linişte ca totul să treacă. Dar Chiar 
în clipa în care vrea să-şi întoarcă ochii 
pentru a nu vedea cum zboară prin aer 
păpuşile umflate, Roro prinde şi umbra 
unui obiect cu gâtul lung şi curbat care pare, 
care este, iată, O lăută ce saltă și ea dintr-o 
lopată direct în căruţa deja încărcată. Un 
sunet dezacordat sfâşie tăcerea, ca şi cum 
cerul ar fi din nou fulgerat. Staţi!, ar vrea 
să strige el, dar e prea târziu, căci o altă 
imagine se aşază peste asta, iar ea e a unui 
tânăr cu păr castaniu care ţine în mâinile 
crispate un fluier şi care zboară şi el prin aer, 
aruncat cu o lopată. E de ajuns, e prea mule! 
Roro nu mai are timp şi nici putere pentru 
vreun cuvânt sau mişcare, nici măcar pentru 
un țipăt, gura i se îneacă în salivă, iar în piept 
i se strânge un cârcel, cât timp un junghi 
fierbinte îl taie în pântec şi tot trupul lui se 
frânge în două. Se va ridica cu greu din locul 
unde a căzut, mult timp după ce căruţa cu 
gropari se va îndepărta, iar el, nemaiavând 
de acum ce să caute, se întoarce acasă. E sfîr- 
şitul lui august, dar "nopţile î încă încărcate de 
zăpuşeală şi vaporii unui soare otrăvitor. 

Dimineaţa îl prinde aşa, cu trupul din 
nou chircit şi gândurile golite, căci nu mai 
are ochi şi urechi pentru altceva, vede doar 
o Lăută înaripată care scoate un țipăt. Seara 
la fel, iar zorii ce vin nu schimbă cu nimic 
crisparea cărnii și pustiul din inimă. Şi iar 
aude sunetul, acum însă ca al unui fluier care 


nu e dezacordat, ci melodios şi trist, ca pe 
vremuri. Roro se ridică, simțind că îi vor da 
lacrimile, poate de emoție, poate doar de 
durerea picioarelor amorţite. Iar în timp ce 
se întinde şi se scutură, ca să-și alunge 
înţepeneala, uşa hanului se dă brusc de o 
parte şi în prag, desfigurat, palid, murdar, 
dar zâmbitor ca întotdeauna și cu ochii inun- 
daţi de lumină, îşi face apariția muzicantul. 
Roro încremeneşte şi o clipă îl seceră gândul 
că în casa asta sunt prea multe năluci, vin 
după cum le taie capul şi pleacă la fel. Numai 
că da, împotriva a ceea ce el a văzut în 
noaptea aceea, silueta din ușă e chiar Markus 
Augustine, care se mişcă, înaintează, e vie şi, 
în plus, târăşte după ea, imprăştiindu- | în 
toată încăperea, un miros greu şi amestecat 
de dospeli. Sânge, puroaie, cărnuri descom- 
puse, dar mai cu seamă o acreală stătută de 
vin. Doamne!, geme Roro şi se dă un pas în 
spate, dar muzicantul râde uşor, fiindcă mai 
tare nu-l ţin puterile, deşi de un hohot pre- 
lung ar avea el acum nevoie. Ei, da, iată-mă, 
dintr-o groapă cu morți am ieşit, dintre hoi- 
turi putrezite, de aia miros aşa, m-au crezut 
învins de ciumă şi m-au aruncat împreună 
cu leşurile, dar eu eram doar beat şi căzut la 
pământ. Noroc că s-au grăbit şi n-au mai 
acoperit locul, aşa că atunci când m-am trezit 
cu fluierul ăsta în mână, am văzut soarele 
care mi-a dat semn că sunt viu și, deşi cam 
greu, căci eram strâns de peste tot de mâini 
şi picioare şi guri multe s-au căscat spre 
mine, am reuşit să le înlătur povara şi să mă 
strecor afară. Şi iată-mă, repetă el. Roro încă 
tot nu poate spune nimic, decât să geamă 
iarăşi, prelung, ca în faţa unei minuni ori 
poate a unei farse pe care beţia a jucat-o 
destinului. După care izbucnește şi el în râs. 
Ai băut cât pentru o viaţă, Augustine, Mai 
mult chiar, cât şi pentru o moarte. Dar 
acum, dă-mi ceva să mănânc şi ajută-mă 
să dau jos de pe mine toate putorile astea. 
Zilele care urmează, muzicantul va avea 
nevoie de odihnă, va dormi mult, dar, chiar 
şi aşa, îl va chinui şi în somn setea de vin. 
Roro caută printre cele rămase după moar- 
tea lui Otto, găsind uşor, printre sacii cu 
făină, ceea ce cer bolboroselile lui Markus, 
două butoaie cu mireasma însufleţitoare. 
Căci abia ce apropie de buzele adormitului 
cana cu vin, muzicantul se şi trezeşte, soar- 
be şi râde, mestecă un biscuit şi iarăşi 
adoarme. Aşa trece luna august, soarele se 
mai potoleşte şi, odată cu zăpuşeala, şi foş- 
găiala şobolanilor şi numărul morţilor. De 
altfel, n-au rămas prea mulți cei vii şi mo- 
lima nu prea mai are în cine să lovească. 
Apoi se face septembrie, nopţile se deschid 
cu răcoare şi pe străzile Vienei se aude din 
nou, întâi ca o întrebare, apoi ca o făgă- 
duinţă, trapul cailor şi roţile trăsurilor. Şi 
tot atunci reapar fustele femeilor, iar cu ele 
vorbele, zvonurile şi veştile. Ciuma a trecut. 
Dar nimeni nu vrea să vorbească acum 
despre suferințe şi dolii, mai curând despre 
ospeţe ş şi nunţi, iar una dintre ele, chiar da- 
că nu se va petrece aici, e cea a principesei 
de Austria. Despre care se spune, aşa prinde 
cu urechea Markus şi îi povesteşte şi lui Ro- 
ro, că e sănătoasă, ferestrele ei nu mai au 
draperiile trase, trusoul i-a fost cu de-a amă- 
nuntul pregătit, la fel şi escorta şi darurile 
cu care va lua, nu mai departe de o săptă- 
mână, drumul spre Spania, unde o așteaptă 
regele Filip, viitorul e1 soț. Să o ajute Dum- 
nezeu pe prinţesă să străbată cu bine şi cu 
sufletul uşor după atâta împovărare şi spai- 
mă toate pământurile apărate de alianța 
celor două puteri. Fiindcă ea, aşa povestesc 
femeile şi cine să nu le creadă?, se va îndrep- 
ta întâi spre Flandra, unde o va întâmpina 
Fernando Alvarez de Toledo, ducele de 


Alba, trimis acolo special pentru asta, poate 
însă, în secret şi cu altă misiune, pentru a 
infrâge vreo răscoală a răsculaților, de chiar 
regele Spaniei. Iar de acolo nu mai ştim, 
putem doar să ghicim că, ajunsă la Ant- 
werp, Elisabeta I a Angliei î însăşi îi va oferi 
ajutorul unui escadron de opt corăbii, care 
s-o apere de watergeuzen, piraţii mărilor, 
dar Anna de Austria va găsi vorbele potri- 
vite pentru a îndepărta de la ea, fără să su- 
pere pe nimeni, această mână întinsă din- 
spre o altă putere, şi va găsi singură calea 
peste marea largă până spre Santander, pe 
coasta de nord a viitorului ei regat. După 
care va călători spre Burgos, se va opri 
câteva zile la Valladolid, pentru a se odihni 
şi a-şi aminti că aici s-a născut, iar apoi va 
face şi ultimii paşi, spre Segovia, unde o 
aşteaptă nobili îmbrăcați în haine cenușii cu 
argint, care o vor trece cu mare fast, pompă 
şi alaiuri sub porţile şi arcurile oraşului 
înfrumusețat anume şi înmiresmat cu de 
toate, dar mai cu seamă de darul celor 
400000 de ducați dăruiţi de rege pentru 
această plimbare. Cum va fi îmbrăcată, oa- 
re, prinţesa?, se zbuciumă femeile, repe- 
zindu-şi din nou fustele dintr-o prăvălie în 
alta. O, eu cred că va purta o rochie de 
mătase şi o pălărie cu pene, Or fi şi de păuni, 
Poate, Şi va călări un cal cu capă stracojie, 
Apoi va intra în biserică, unde o va aştepta 
regele, care îi va lua mâna şi o va uni cu a 
lui, Da, Şi după aia vor merge împreună la 
Madrid, iar ea va vedea cu ochii ei minunăţia 
promisă, lacul cu galeoane, Şi după aceea?, 
După asta se vor închide pentru câteva zile 
şi nopţi într-una dintre încăperile marelui 
palat numit Escorial, cu doar o aripă locuită, 
unde se vor împlini cele obişnuite şi cuvenite, 
Şi după aia?, Oh, nu mai ştim, dar mai e 
timp, doar să ni-l dea Dumnezeu, şi vom afla. 

Aşa zboară vorbele, prefăcând câteoda- 
tă culorile, fiindcă rochia prinţesei poate că 
nu a fost cenuşie, ci purpurie sau violet, 
ca glicinele, e prea departe să desfăşurăm 
de toate şi cu atâta precizie. Însă un lucru 
e sigur, iar pe acesta nu-l ştie nimeni decât 
Anna, principesa care pleacă, căutând din 
ochi ceva sau pe cineva în mulţimea ce o 
aclamă: şiragul de perle pe care îl poartă 
la gât e din zahăr. 

Mai este apoi încă o poveste, mai 
aproape de noi, la fel de neasemuită în- 
să, deşi într-un fel mai greu de crezut: 
despre un muzicant care a fost aruncat de 
ciocli în groapa comună, laolaltă cu leşurile, 
numai că el nu era mort, ci doar beat. Şi 
când s-a trezit, şi-a săpat drum afară și a 
început să cânte şi, fiindcă n-a mai avut 
casă încă de la cutremur, tot asta spunea: 
Augustine ce-ai făcut? Ai pierdut tot ce-ai 
avut. Dar nu despre un adăpost vorbea, se 
ridică o voce, în timp ce o altă fustă se în- 
foaie în dantelele noi, Dar despre ce?, O, 
dar nu e greu de înțeles, numai despre vin, 
căci el l-a salvat şi l-a întors la viață, Atunci 
să petrecem şi noi, Prea bine, cum se chea- 
mă cântecul?, După numele pe care îl purta 
muzicantul, Lieber An gustine, ÎL ştii?, Păi 
cum?, doar ili îngână toată Viena. Ach, du 
lieber Augustine, Augustine, Augustine... 

Roro nu aude toate astea, dar ştie des- 
pre ele, pelerina neagră care s-a arătat de 
câteva zile din nou la ferestrele hanului i-a 
dat semnul pe care l-a aşteptat. Principesa 
cu alaiul ei fastuos tocmai s-a îndepărtat, 
e timpul deci să plece şi el din Viena. La fel 
ca altădată, fără a-şi lua rămas-bun, fără a 
mai întoarce capul. 

E 
Fragment din romanul 
Dulcea poveste a tristului elefant 

Comunicate ale USR 


* Joi, 23 septembrie, a avut loc, la sediul Uniunii Scriitorilor din 
România, şedinţa Comitetului Director al Uniunii, condusă de 
preşedintele acesteia, domnul Nicolae Manolescu. Preşedintele a 
informat Comitetul asupra situaţiei curente a fondului imobiliar 
al Uniunii. Vicepreşedintele USR, dl Gabriel Chifu, a prezentat 
iniţiativele principale ale USR şi stadiul realizării acestora. 
Comitetul a revăzut lista publicaţiilor aflate în patrimoniul USR 
şi a celor care au primit egida USR, ca o recunoaştere a valorii lor. 
Comitetul a hotărît să propună acordarea unor indemnizaţii de 
merit din locurile ce revin USR. Au fost aprobate unele cheltuie- 
li neprevăzute ale revistelor şi filialelor şi s-a redimensiont pro- 
gramul de lecturi publice. S-a cerut filialelor o atenţie specială 
pentru ca lecturile să aibă un ecou cît mai mare şi o valoare lite- 
rară ridicată. Au fost analizate unele acțiuni de parteneriat cu aso- 
ciaţii de creatori din străinătate şi s-a aprobat de principiu reali- 
zarea în 2011 a Festivalului Zile şi Nopți de Literatură, ediția a 
X-a. S-a hotărît modalitatea de evidenţiere a calităţii de mem- 
bru stagiar pentru nou-primiţii în USR şi s-a analizat situația 
proiectului Mediateca USR. Comitetul a luat în discuţie cererile 
curente adresate direct de membrii USR. 


Vineri, 24 septembrie, a avut loc, la sediul Uniunii Scriitorilor 
din România, şedinţa Consiliului Uniunii, condusă de preşedin- 
tele acesteia, domnul Nicolae Manolescu. Preşedintele a informat 
Consiliul asupra situaţiei curente a Uniunii, precum şi asupra 
hotăririlor luate de Comitetul Director. Consiliul a discutat 
răspunsurile trimise de CNSAS la solicitarea Uniunii Scriitorilor 
cu privire la situaţia membrilor Consiliului în raport cu fosta 
Securitate. Consiliul USR a validat noii membri ai USR, titulari 
şi stagiari, primiţi în anul 2010, în urma propunerilor Comisiei 
de validare. 


e În şedinţa din 24 septembrie 2010 a Consiliului USR au fost con- 
firmaţi ca membri stagiari ai filialei clujene EUGEN CUCERZAN, 
VALER CHIOREAN şi [OANA SASU-BOLBA, iar ca membru plin 
ANDREI MARGA. Filiala numără acum 280 de membri. 

E 


* Au trecut pe la noi, pe la redacțiune, dna Mihaela Ursa, cu moda 
de toamnă, dna Ruxandra Cesereanu, însoțită de Angelus, dna 
Ruxandra Croitoru, cu ştiri din lumea dramatică, dl Cornel Țăranu, 
cu ştiri bune, dl Ovidiu Pecican, cu o carte nouă, dl prof. Octavian 
Şchiau, cu promisiunea că data viitoare aduce şi-un text, dl Nicolae 
Mocanu, pur şi simplu, dna Raveca Constantina Buleu, după cărți, 
dl Ştefan Borbely, cu cărţi, dl Lucăcel, care a pus temeliile viitoarei 
colecţii de pictură a Apostr fuli. Şi alţii. Toţi proaspeţi, binedispuşi, 
bucuroşi şi că mai existăm, şi că avem sediul pe-o stradă centrală. 
E 

Toamna culturală la Cluj... 


* a început în 20 septembrie, la Conservatorul „Gheorghe 
Dima“, în sala de concerte. Şi anume, formaţia „Ars Nova“, 
condusă de compozitorul Cornel Țăranu, a dat un concert de 
muzică extrem-contemporană. Au fost interpretate lucrări de 
Cristian Marina, Violeta Dinescu, Tiberiu Olah, António de 
Sousa Dias, Cornel 'Țăranu, Iannis Xenakis. Au interpretat Aurel 
Marc, loan Goilă, Codruța Ghencean, Grigore Pop, Albert 
Mărkos, Grigore Botar şi Gyula Ortenszky. A dirijat, inimitabil, 
Cornel 'Țăranu, care a fost şi ingeniosul prezentator al lucrărilor 
şi compozitorilor din program. Excepţional prin selecţia luc- 
rărilor, prin măiestria interpretării şi prin claritatea jucăuşă a 
prezentărilor, concertul formaţiei „Ars Nova“ a fost o repetiţie 
generală pentru participarea ei la festivalul de muzică contem- 
porană „Muzica Viva“ din Portugalia. Unde, aşa cum ştim din 
cronica lui Virgil Mihaiu (vezi România literară din 15 oct. a.c.), 
formaţia a fost aplaudată cu admiraţie şi a avut un succes pe cit 
de real, pe atit de mare. 


* Apoi au început spectacolele şi premierele de teatru. Teatrul 
Naţional din Cluj şi-a deschis stagiunea cu spectacolul Ultimul 
mesaj al cosmonautului către femeia pe care a iubit-o cindva în fosta 
Uniune Sovietică, după piesa lui David Grige, în regia lui Radu 
Afrim. Piesa pare medie. Traducerea, foarte bună, făcută de dna 
Laura Poantă, a fost prelucrată de regizor şi de trupă şi împănată 
cu trivialităţi după părerea mea deloc necesare. Radu Afrim, un 
produs al şcolii clujene de regie, a făcut un spectacol ce se dis- 
tinge prin lungime. Momentele poetice şi cele realmente intens 
teatrale nu lipsesc. Nu lipsesc nici inutilele momente triviale. 
Fără niciun fel de pudibonderie, căci nu m-au deranjat nici 
nuditatea, nici sexualitatea făţişă din inubliabilul spectacol al lui 
Şerban, Pur: ficare, după Sarah Kane, cred că în spectacolul lui 
Radu Afrim şi goliciunea, şi scenele sexuale, sînt supranumerare 
— şi, dacă or fi plăcînd tinerilor spectatori care se duc acum pen- 
tru prima oară la teatru, nu îmi plac şi mie: sînt nu numai fu- 
mate, ci de prisos. Folosirea — în exces — a proiecţiilor, ca relativă 
noutate în teatrul clujean, ascunde lipsa de tensiune de pe scenă. 
Trupa lucrează însă bine, într-un spectacol care totuşi nu trece 
de nivelul mediu. Miriam Cuibus este o foarte bună recitatoare. 


* Următoarea premieră a Naţionalului clujean, din 8 octombrie, 
Bosch, grădina plăcerilor lumești, scenariul, regia şi coregrafia 
lui Marc Bogaerts, a fost cu mult mai bună. Un spectacol strins, 
de factură suprarealistă, cu foarte intense momente poetice, cu 
excepţionala recitare a dnei Miriam Cuibus. Mie mi-a plăcut 
Ruslan Bârlea cîntînd. Mi-a plăcut şi prezenţa Marinei Constan- 
tinescu, venită de la Bucureşti să vadă premiera. 


° La Teatrul Maghiar din Cluj, care de asemenea a avut două 
premiere, spre regretul meu, nu am ajuns. Îmi rămîn pentru 
următoarea vizită în ţară. 

E 


SUSANA BOGORIN 


e Andrei Şerban la Opera Garnier din Paris, unde montează Italianca în Alger, 
de Gioachino Rossini. Foto: Eugenia Sarvari 


Bilanţul României 
în tranziţie 


Cristian Vasile 
AX L 2009 a fost un prilej 
de 


bilanţ şi de analiză 

a celor două decenii scurse 
de la prăbuşirea comunis- EMi 
mului, care s-a vădit prin a 
organizarea de numeroase ` 7 h 
manifestări culturale şi aca- Ș.A 
demice. Un astfel de eveni- € x 4 
ment a găzduit şi Centrul d 
de Analiză Politică al Universităţii „Babeş- 
Bolyai“ între 29 şi 31 octombrie 2009, iar 
o parte a comunicărilor susținute cu ocazia 
acestui colocviu internaţional au fost tipă- 
rite într-un volum apărut la mijlocul anu- 
lui 2010 şi intitulat România după douăzeci 
de ani (laşi: Institutul European). 

Profesorul Vasile Boari, în Cuvântul- 
înainte, zugrăveşte un tablou sumbru al 
României în tranziţie, în mare parte real, 
dar exprimat cu patetism. Vasile Boari 
apreciază că justiţia este „una dintre cele 
mai penibile instituţii“ (p- 15) şi că Româ- 
nia este „o ţară bântuită încă de fantomele 
trecutului, incapabilă să-şi asume trecutul 
în mod responsabil“ (p. 15). Este o prefaţă 
pesimistă care, în mod deliberat, surprinde 
mai degrabă jumătatea goală a paharului 
(p. 16), din dorinţa ca adevărul spus brutal 
să contribuie la o trezire. În studiul de 
deschidere al volumului — România după 
douăzeci de ani (1989-2005) —, profesorul 
Andrei Marga face o radiografie extinsă 
a României în tranziţie şi abordează in- 
clusiv problema crizei societăţii, o criză cu 
mai multe dimensiuni (economică, admi- 
nistrativă, morală şi intelectuală), care are 
numeroase cauze: de la producţia internă 
redusă, administraţia ineficientă şi nefunc- 
ţională, partidele politice neserioase, până 
la resursele culturale precare (p. 21-22). 

Alte studii publicate în carte, mai ales 
cele datorate lui Vladimir Tismăneanu (De- 
mocraţie şi memorie: România își confruntă 
trecutul comunist) şi Laviniei Stan (Memo- 
rie, dreptate, uitare: o vadigra fie a decomu- 
nizării româneşti), nuanţează cumva afirma- 
țiile tari din prefaţă privitoare la istoria 
recentă, surprinzând inclusiv paşii — po- 
ticniţi, dar sesizabili — făcuţi în sensul 
asumării trecutului. Administraţia prezi- 
denţială, începând din 2003, a iniţiat şi 
comandat redactarea a două rapoarte fina- 
le privind Holocaustul şi regimul comu- 
nist, acte prin care s-au stabilit responsa- 
bilităţile statului român în agitatul secol XX 


şi care au consfințit delimitarea de anti- 
semitism şi trecutul fascist, de dictatura lui 
Antonescu şi de crimele şi abuzurile dic- 
taturii comuniste. Dincolo de tribulaţiile ei, 
recenta Lege nr. 221/2009 se dovedeşte un 
act normativ important, de reparaţie, 
inclusiv materială, în cazul victimelor to- 
talitarismului comunist. Nu trebuie mi- 
nimalizat nici discursul din 18 decembrie 
2006 adresat de preşedinte Parlamentului, 
prin care se condamna regimul comunist 
din România; acest mesaj a fost publicat în 
Monitorul cficial şi a devenit act oficial al 
statului român. Tipărirea sa are deja efecte 
juridice, deoarece câteva instanţe, sesizate 
de avocaţii victimelor comunismului, au 
emis verdicte favorabile atât de restituire 
(recunoaștere) a unor proprietăţi aflate în 
litigiu (disputate între cetăţeni şi autorități 
locale sau guvernamentale), cât şi de anu- 
lare a unor sentinţe abuzive de condam- 
nare pronunţate înainte de 1989. Discursul 
prezidenţial din 18 decembrie 2006 a fost 
argumentul juridic pentru restituirea (re- 
cunoaşterea) unor proprietăţi în judeţul 
Maramureş. Acum doi ani, Judecătoria din 
Sighet a dat dreptate avocaţilor care au ple- 
dat cauza a doi cetăţeni din Ocna-Şugatag 
ce revendicau (re)dobândirea proprietăţilor 
prin uzucapiune; Juriştii au invocat şi de- 
claraţia preşedintelui din Parlament, prin 
care sistemul comunist era etichetat ile- 
gitim şi criminal (devenită act oficial al 
statului român). Merită adăugat că, până în 
decembrie 2006, toate instanțele au respins 
cererile cetăţenilor în aceste speţe, pe motiv 
că uzucapiunea nu funcţionează î în cazul în 
care terenul se află în proprietatea statului, 
deoarece se considera că acest stat — indi- 
ferent de natura regimului politic — este 
legitim. Or, regimul comunist — adică Ro- 
mânia anilor 1945-1989 — tocmai fusese 
declarat ilegitim printr-un act oficial. Chiar 
dacă aceste recunoaşteri vin foarte târziu, 
merită subliniată puterea precedentului 
juridic. Şi mai recent, un alt judecător a 
acceptat mesajul din 18 decembrie 2006, 
prin care regimul comunist era declarat ile- 
gitim şi criminal, ca probă şi a dat dreptate 
victimelor. În acest caz, invocând acelaşi 
mesaj şi Raportul Comisiei Tismăneanu, 
avocatul Kincses Előd a solicitat şi a obți- 
nut în instanţă anularea sentinţei din 1958, 
pronunţată de Tribunalul Militar Cluj, 
prin care inculpaţii din lotul Aladár Szo- 
boszlay primeau teribile condamnări, mulți 
dintre ei fiind chiar executaţi. 

Pornind de la autori precum Titu 
Maiorescu, Constantin Dobrogeanu-Ghe- 
rea şi chiar I. L. Caragiale, profesorul 
Michael Shafir insistă — în studiul intitulat 
Schimbarea simulată: rădăcini și efecte — 
asupra modului cum funcţionează schim- 
barea simulată în perioada modernă şi 
contemporană românească, fără să neglijeze 
demersul comparatist, cu accent mai ales 
asupra cazului sovietic. Michael Shafir 
combate cu argumente teza potrivit căreia 
sistemul comunist este cel care a generat 
schimbarea simulată şi susţine că efectele 
schimbării simulate se vădesc şi în postco- 
munismul românesc (p. 156). Pe lângă 
reflecţiile sale pline de sens, având o con- 
tribuţie importantă în fixarea mai multor 
concepte privitoare la istoria recentă, care 
scot în evidenţă un politolog bine do- 
cumentat, Michael Shafir se lansează în 
afirmaţii polemice, pamfletare, uşor in- 


adecvate pentru un volum altminteri ana- 
litic, vădind o perspectivă calmă. În final, 
politologul face o comparaţie deplasată 
între competiţia pentru moştenirea spiri- 
tuală a cuplului Monica Lovinescu — Virgil 
Ierunca şi lupta pentru succesiunea lui V. I. 
Lenin. Michael Shafir trage şi câteva con- 
fuzii, citând o postare de pe blogul per- 
sonal al lui Vladimir Tismăneanu: „tot 
profesorul american [V. T.], folosind o 
ciudată sintagmă, cheamă la o «solidaritate 
de oţel» cu protestatarii din Republica 
Moldova, în luna aprilie 2009 (Tismăneanu 
2009). Sintagma devine comprehensibilă 
numai dacă reuşeşti să-i trasezi originea: 
stalinskayia solidarnost“ (p. 167). În primul 
rând, în limba rusă de oțel s-ar traduce prin 
„stalnoi“ (masc.) sau „stalnaia“ (fem.); 
Stalinskii (stalinskaia) se referă exclusiv la 
Stalin. În al doilea rând, sintagma folo- 
sită în acea postare era „solidaritate in- 
oxidabilă“, nu solidaritate de oțel. Impresia 
că aceste fragmente polemice par lipite, în 
mod nepotrivit, de corpul unui text care 
altminteri ar fi fost pe de-a-ntregul coerent 
şi plin de miez este dată şi de faptul că acea 
referință — Tismăneanu 2009 — se regăseşte 
ultima la bibliografia de final, şi nu în or- 
dinea alfabetică firească, acolo unde i-ar fi 
fost locul. În aceeaşi bibliografie, profe- 
sorul Shafir îmi atribuie în mod eronat 
paternitatea importantei lucrări Religie și 
naționalism: Ideol gia Bisericii Ortodoxe Ro- 
mâne sub regimul comunist (Bucureşti: Ed. 
Compania, 2001), volum scris de cer- 
cetătorul belgian Olivier Gillet. 

Timpul foarte scurt dintre momentul 
colocviului şi apariţia volumului nu a per- 
mis editorilor o necesară relectură şi o mai 
atentă corectură, care ar fi eliminat unele 
exprimări pleonastice („năravurile rele“ — 
p- 15), transcrieri inadecvate („Latvia“, în 
loc de „Letonia“ — p. 7) şi anglicisme 
precum „legislaţie suportivă“ (p. 23), „de- 
pictare“ (p. 167). În locul noţiunii de 
„regim totalitar comunist“, mai adecvată, 
editorii au preferat „regim comunist to- 
talitar“ (p. 13), un concept cumva discu- 
tabil, din moment ce sistemele comuniste 
au fost formule politice totalitare (sau 
autoritare dominate de un etos totalitar). 

Dincolo de aceste observaţii minore, 
România după 20 de ani este o carte con- 
sistentă despre bilanţul tranziţiei româneşti 
postdecembriste, care acoperă domenii 
variate — stadiul democratizării, justiţia de 
tranziţie, reforma şi construcţia institu- 
ţională, starea presei, situaţia agriculturii 
— şi care îndeamnă la reflecţie datorită unor 
reputați politologi, filosofi, istorici, socio- 
logi, istorici şi economişti. 

Peregrin la 
universităţile Europei 


Eugen Beltechi 


ACĂ E să fie corectă, PESTI ear 
remarca profesorului a Jahn 
Alexandru Niculescu, după | Mmm 


care „detaliile biografice, ; 
atunci când atingi un grand 7 
áge, nu mai au importan- 

tă“, vom constata, cu bucu- il 
rie, că Domnia Sa e cel din- 

tâi care o contrazice. Căci, 

chiar dacă vrea să dea impresia de „a-şi 
pregăti retragerea“ („Vine — sau a venit? — 
momentul retragerii. Treptat, pe furiş sau 
în văzul tuturor“) printr-o activitate didac- 
tică firesc mai restrânsă, printr-un sintetic 
„autoportret științific“ (apărut în 2008 în 
revista Dacoromamia), prin volume omagia- 
le etc., profesorul se dovedeşte a fi acelaşi: 
activ, dinamic, optimist, dar şi critic, pre- 
zenţă obişnuită şi căutată în revistele de 
cultură şi de specialitate, având încă mul- 
te de împărtăşit semenilor, plinind neobo- 
sit rotundul unei opere de excepţie. 

O confirmă şi această recentă carte a 
sa (Perigrinări universitare eurcpene — și nu 
numai, Bucureşti: Editura Logos, 2010, 
397 p.), în care prevalează totuşi biografi- 
cul şi narativul, „consideraţiile şi ideile din 
contribuţiile lingvistice“ trecând în plan 
secund; unde, de asemenea, în memorii şi 
„amintiri despre oameni, fapte, evenimen- 
te, sentimente şi gânduri — dar mai ales 
gânduri post actum“ (p. 374), regăsim neal- 
terată şi plăcerea confesiunii. 

Cartea e mărturia, adeseori tulburătoa- 
re, a „unui lung drum, sinuos şi accidentat, 
al vieţii şi activităţii“ sale (p. 9), petrecu- 
te, în cea mai mare parte a lor, în univer- 
sităţi europene: Berlin-Est („RDG“) — mar- 
tie-iulie 1955, Viena — 1963-1965, Padova 
— 1965-1971, Sorbonne — Paris IV — 1980- 
1993, Udine — 1986-2002. Cele cinci ora- 
şe, ale căror nume sunt şi titlurile capito- 
lelor mari ale cărții, marchează momente 
ale formaţiei profesorului în lumea univer- 
sitară a Europei, fiecare dintre ele consti- 
tuindu-se într-o experiență deosebită. 

Nu încape nicio îndoială: „viaţa rătă- 
citoare“ a memorialistului merită a fi cu- 
noscută, nu „măcar ca o poveste“ (p. 37), 
ci tocmai — pentru adevărul, complexitatea, 
uneori dramatismul realităţii trăite pe me- 
leaguri străine şi în vremuri nesigure — „ca 
să se ştie!“ (ibidem), cu atât mai semnifica- 
tive cu cât vin de la o personalitate de sea- 
mă a ştiinţei şi culturii româneşti. Dincolo 
de destinul individual al autorului şi al celor 
apropiaţi lui, se conturează un tablou, fră- 
mântat şi incert, al României şi al Europei 
ultimei jumătăţi de secol al mileniului al 
doilea: „am parcurs, şi în România, şi în 
Europa, ani grei: anii comunismului opre- 
siv, anii cortinei de fier, anii întemniţării 
oamenilor care formau elitele țării, anii dis- 
trugerii valorilor noastre naționale“ (p. 12). 
Asemenea împrejurări — generale, politice 
— trebuie ştiute şi înţelese, căci explică ges- 
turi, fapte, atitudini, au consecinţe diferi- 
te, pe planuri multiple. 

In Est, permanenta imixtiune a politi- 
cului în toate straturile societăţii e ceva 
obişnuit, mai ales prin Securitate, instru- 

mentul său de temut. A o înfrunta e un act 
de temeritate, cu urmări previzibile. Reti- 
cenţa, suspiciunea sunt posturi comune, 
normalitatea e starea pierdută, după care se 
tânjeşte. Intr-o incursiune în Berlinul de 
Vest al anilor '50, tânărul lector român tră- 
ieşte acut acest sentiment: „Nu belșugul, 
nu eleganța mă atrăgea, cât mai ales at- 
mosfera normală, liberă, multicoloră, fără 
crispări şi temeri ascunse m-a impresionat 
cel mai mult“ (p. 50). 

În timp, Securitatea nu pierde niciun 
prilej în încercarea de a-l face să-i devină 
colaborator; profesorul evocă în repetate 
rânduri refuzul ferm de a-i da curs. Dosa- 
rele CNSAS, pe care are posibilitatea să le 
examineze după 1989, îi atestă şi-i clarifică 
acţiuni, întâmplări, secvenţe rămase ne- 
desluşite. In iunie 1985 intervine ruptura: 
prin presiuni, securiştii din Ambasada Ro- 
mână din Paris l-au determinat să solicite 
statutul de refugiat politic. Nu o face, aşa- 
dar, „ca o opţiune sau ca un act dorit şi 
împlinit. Ci ca o necesitate. O consecinţă a 
unor circumstanţe câtuşi de puţin ferici- 
te“ (p. 34-35), în care îi e implicată şi fami- 
lia (soţia, eminenta profesoară de la Uni- 
versitatea bucureşteană Florica Dimitrescu, 
şi fiul, tânărul şi energicul istoric Adrian 
Niculescu). Campania pentru „reîntregi- 
rea“ acesteia are ecou şi, în final, succesul 
scontat. 

Al. Niculescu se încadrează în exilul ro- 
mânesc militant cu convingerea că adevă- 
rul despre regimul Ceauşescu, cu lipsa de 
libertăţi, cu teroarea exercitată de poliția 
politică, trebuie clamat la o catedră uni- 
Versitară. 

In astfel de împrejurări (istorice), cu 
oprelişti şi dificultăţi nenumărate pentru 
omul de rând, e de apreciat ca o şansă idea- 
lă posibilitatea de a desfăşura, pe parcursul 
unei treimi de veac, în câteva oraşe europe- 
ne, o importantă activitate didactică uni- 
versitară şi, pe de altă parte, mat ales, de a 
beneficia de facilităţile oferite de o instituţie 
de învățământ superior celebră, de o biblio- 
tecă aşijderea, depozitara unor lucrări fun- 
damentale, a unor colecţii de carte şi publi- 
caţii, de a profita din plin de cursurile şi 
seminariile unor maeştri, creatori sau con- 
ducători de şcoală. Intr-un sistem social 
care ştie să-şi preţuiască valorile, au avut de 
câştigat atât formaţia de dascăl, cea de om 
al cetăţii, cât şi cea de om de ştiinţă. Mai 
ales prin calitatea din urmă a peregrinu- 
lui, prin opera sa, câştigul cel mare e şi al 
lingvisticii româneşti. 

Strădaniile şi prestigiul profesorului 
Al. Niculescu vor fi contribuit, desigur, la 
cunoaşterea limbii şi literaturii române 
peste hotarele ţării. 

Deşi pasageră, experienţa berlineză 
(Berlin-Est „RDG“: martie-iulie 1955) îl 
înscrie între primii lectori de limba română 
în străinătate: pe lângă cursurile (evident: 
de română!) ce le face cu unii membri ai 
Ambasadei, citeşte reviste de specialitate, 
copiază de mână articole ce-l interesau; cu- 
noaşte câţiva lingvişti germani, dar e foar- 
te uşor să constate că Romanisches Institut 
al vestitei Humboldt-Universităt e mai 
mult o instituţie politică decât una ştiinţi- 
fică normală. 

Postul de Gasıpre fessor la Universitatea 
din Viena îl datorează, în 1963, profeso- 
rilor Iorgu Iordan şi Carl Theodor Gossen 
(„Ei m-au adus în Europa universitară“; p. 


59) şi îl poate ocupa doar după ce reuşeşte 
să învingă intrigile Securităţii şi birocrația. 
Lectorul român se dovedeşte învățăcel la- 
borios într-ale romanisticii pe lângă C. Th. 
Gossen, care „îi dă prilejul primei prestații 
profesorale cu adevărat occidentale“ (p. 
78). Familiarizarea cu lumea occidentală 
se produce firesc în cosmopolita Vienă, 
„această magnifică metropolă aflată la fron- 
tiera dintre Occident şi Orient, dintre ger- 
manitate şi slavitate, dintre romanitate şi 
balcanitate, dintre naționalism obtuz şi 
toleranţă multinațională, plurilingvă, plu- 
riculturală“ (p. 112). Işi face, între colegi 
cu specialităţi diferite, numeroşi prieteni; 
între ei Lorenzo Renzi, a cărui amiciţie va 
dura o viaţă. Pe alţii îi va reîntâlni ulte- 
rior, la alte universităţi. Între primii stu- 
denţi vienezi ce-i vor frecventa cursurile se 
numără austriacul cu (îndepărtată) origi- 
ne macedo-română, viitorul balcanist Max- 
Demeter Peyfuss, „primul meu student în 
lumea liberă occidentală“ (p. 76). E însă 
sever-critic faţă de nivelul ştiinţific medi- 
ocru — „slab, învechi, sclerozat — refractar 
la inovaţii“ (p. 88) din domeniile uma- 
nistice. 

Face cunoştinţă sau revede o mulțime 
de personalităţi şi nu o dată — se va întâm- 
pla şi în alte oraşe şi universităţi — schiţea- 
ză, în doar câteva tuşe verbale, chipuri şi 
portrete. In 1964 îl cunoaşte pe „marele 
Coşeriu“ venit la Viena pentru conferinţe: 
„om afabil, fără prejudecăţi politice, cu o 
voce blândă, uşor moldo-basarabeană“ (p. 
89). 

Aşadar, Padova! Ocupă un loc aparte 
între oraşele periplului european al profe- 
sorului: „Padova mea“ se cheamă capitolul. 
E „cea mai frumoasă și mai rodnică peri- 
oadă a vieţii mele universitare (din 1965 
până în 1971)“ (p. 71). 

Adevărată cetate universitară, provincia- 
lul oraş italian este preferat Vienei „pline 
de splendoare“ datorită nivelului ridicat şi 
seriozităţii studiilor ce se fac aici, la a doua 
universitate din Europa (1222), datorită 
orizonturilor de specialitate noi (filologie 
romanică, istoria culturii latino-romanice 
etc.), datorită lipsei de complexe şi preju- 
decăţi. „Pentru studii!“ (p. 116), declară 
ritos Al. Niculescu. Din galeria marilor 
profesori al căror nume se leagă de Padova 
se desprind: Carlo Tagliavini, Gianfranco 
Folena, G. B. Pellegrini, Lorenzo Renzi — 
„eminent romanist şi românist italian“ — 
(p. 129); alături de ei, numeroşi asistenţi 
şi cercetători, viitori lingvişti de primă 
însemnătate. 

Pentru profesorul român, cel cu adevă- 
rat mare este G. Folena: „face parte dintre 
marile personalităţi care au avut forţa, pa- 
siunca şi entuziasmul de a crea valori uma- 
ne şi ştiinţifice în lingvistica şi filologia 
Italiei“, e creator de şcoală, profesor gene- 
ros, spirit constructiv, animator al vieţii aca- 
demice (p. 126); şi: „pe G. Folena îl con- 
sider, după Al. Rosetti şi Iorgu Iordan, 
unul dintre maeştrii formaţiei mele de ro- 
manist“ (p. 122). Are bucuria să-i urmeze 
la catedră. „Şi astăzi cred că Gianfranco 
Folena a fost cel mai important filolog şi 
lingvist pe care am avut şansa de a-l cu- 
noaşte şi de a-l frecventa în Europa Oc- 
cidentală“ (p. 126). 

Aria de preocupări şi interes a profeso- 
rului se lărgeşte prin participarea la reuniu- 
nile Atlasului lingvistic mediteranean, pri- 


lej de întâlniri şi discuţii cu un mare număr 
de lingviști de frunte ai Europei: G. Folena, 
E. Coşeriu, A. Martinet, C. Tagliavini, G. 
Bonfante, H. Lüdtke, Al. Roseti; români 
din exil: E. Lozovan, V. Buescu şi alții. 

La 300 de ani de la trecerea (1369) prin 
Padova a stolnicului Constantin Cantacu- 
zino, ia inițiativa organizării UNUI Convegno, 
care reunește pe românii din exilul din 
Italia cu cei din țară. În diverse împreju- 
rări, între cei dintâi se iscau conflicte absur- 
de. Al. Niculescu reţine, cu simpatie şi une- 
ori cu compasiune, figuri şi destine ale 
unora: pictorii E. Drăguțescu, Octav Gri- 
gorescu, graficianul Marcel Chirnoagă, pro- 
fesorii Gh. Caragaţă. Th. Onciulescu, Petru 
Jroaie etc. 

Prin biblioteca seminarială de limbă şi 
literatură română află, alături de cărțile epu- 
rate şi cenzurate de comunişti în bibliote- 
cile din ţară, cărţi şi reviste româneşti din 
exil (din Spania, Germania, Franța), desco- 
peră adevăruri tragice din trecutul apropiat, 
despre intelectualii români refugiați politic 
în Occident. Învață să gândească liber, să ia 
atitudine neşovăitoare faţă de cele două Ro- 
mânii în cultură, faţă de străinii care nu în- 
ţelegeau şi nu luau în seamă rezistenţa 
românească; biblioteca i-a fost o „adevă- 
rată şcoală în care mi-am format şi recti- 
ficat cunoştinţele politice culturale româ- 
neşti“ (p. 119). 

Profesorul se integrează în atmosfera şi 
în viaţa padovană, are mulți prieteni apro- 
piaţi şi preţuiţi. Aici i se întâmplă şi în- 
tâlniri memorabile, cum e cea cu Roman 


Jakobson: 


Mi-a apărut atunci acest om de geniu (îmi 
cumpănesc bine cuvintele!) [...], un legendar 
patriarh oriental, un rus în exil, un mare 
evreu rătăcitor într-o lume străină, indife- 
rentă, care nu-i percepea penialitatea. ÎI ase- 
muiam Albatrosului lui Baudelaire. Eram 
deosebit de onorat că îl apăram pe acest uriaş 
al lingvisticii contemporane, pe cel ce reunea 
în personalitatea sa valorile Orientului și ale 
Occidentului. L-am considerat întotdeauna 
pe Roman Jakobson un geniu — singurul 
geniu pe care l-am cunoscut în viaţă. Poate 
şi cel mai chinuit interior de vâlvătăile exis- 
tenţei sale în exil, dincolo de spaţiu şi timp. 
Precum un legendar Ahasverus, contempo- 
ran cu noi, printre noi. (p. 177) 


Venită pe neaşteptate, despărţirea de Pa- 
dova e tristă, îl afectează. Dar vin 10 ani 
(1971-1980), prolifici ştiinţific, când e pro- 
fesor titular de lingvistică şi filologie ro- 
manică la Universitatea din Bucureşti şi, la 
capătul cărora, îşi reia pelerinajul univer- 
sitar: Sorbona, „adevărată culme a învă- 
ământului universitar“, pentru români cel 
puțin: „Universitatea cu cel mai mare pres- 
tigiu european“ (p. 173). O conjunctură 
favorabilă îl aduce pe postul de prefesseur 
associé la Departamentul de italiană-româ- 
nă de la Universitatea Sorbonne — Paris IV. 

Dar perioada pariziană, întinsă ca du- 
rată (mai 1980-iunie 1993), nu e răstimp 
de linişte şi pace: „Franța, Parisul, Sorbo- 
na au schimbat rosturile vieții mele — şi 
ale familie mele“ (p. 174). 

Am evocat deja, mai sus, împrejurările 
în care s-a produs, în iunie 1985, expatrie- 
rea profesorului. Familia Niculescu se ală- 
tura numeroşilor intelectuali români care 
s-au stabilit, mai demult sau mai recent, la 
Paris, împărtăşind cu ei năzuinţe şi idea- 


luri. Unii dintre aceştia erau personalități 
recunoscute ale ştiinţei româneşti (Emil 
Turdeanu, Mihnea Berindei), alţii, figuri de 
înaltă moralitate, se afirmaseră ca militanţi 
activi în lupta pentru libertăţi, pentru ade- 
văr şi echitate în România (Monica Lovi- 
nescu, Virgil Ierunca, Antonia Constan- 
tinescu). 

Din păcate însă, nu întotdeauna româ- 
nii din exil se arată uniţi, între ei făcân- 
du-şi loc, nu o dată, discordia, suspiciunea, 
chiar ostilitatea. Profesorul relatează cu 
regret astfel de situaţii de lipsă de cola- 
borare. 

Nu-şi ascunde dezamăgirea nici când 
constată că rezultatul eforturilor sale este 
„aproape nul“ (p. 244). Explicaţia ar fi ri- 
giditatea relaţiilor profesor-student, ba 
chiar inexistenţa unor asemenea relații (p 
244). 

Cercul românilor de la Paris se lărgeşte 
şi prin prezenţa lectorilor de limba română 
trimişi din ţară: cu Paul Miclău (Bucureşti) 
raporturile se menţin corecte, în limitele 
colegialităţii, cu Ligia Florea (Cluj), cu 
Smaranda Vultur (Timişoara), prietenoa- 
se, cordiale. 

În 1986 devine, în urma unui concurs, 
profesor titular „extraordinar“ de laba 
şi literatura română la Universitatea din 
Udine, păstrând însă şi calitatea de visiting 
la Paris. Obositoare desigur, drumurile 
dintre cele două oraşe sunt parcurse cu 
regularitate. În mai 1993, nu fără regret 
(„Sorbona rămâne pentru mine punctul 
culminant“; p. 376), îşi termină misiunea 
la Sorbona. 

Trăieşte cu frenezie şi încredere eve- 
nimentele din 1989: „Suntem liberi! Am 
învins!“ 

Pentru a face cunoscute valori cultura- 
le şi artistice româneşti, pentru a-i apropia 
pe românii ce aparținuseră exilului de cei 
din ţară, profesorul organizează manifes- 
tări, reuniuni, colocvii ce stârnesc interes: 
vizita Anei Blandiana („suferinţa sub teroa- 
rea comunistă este darul pe care ţările Eu- 
ropei de Est îl aduc Occidentului, contri- 
buţia lor la o nouă Europă a «viitorului 
nostru comun»“, p. 299), colocviile Basil 
Munteanu şi Ion Caraion. 

Udine — o universitate tânără — oferea 
un câmp generos de acţiune; legăturile 
cu cei de acasă — îndeosebi cu Timişoara, 
unde este primit cu entuziasm şi afecțiu- 
ne — sunt deosebit de fecunde, descoperă 
posibilităţi multiple şi variate de colabora- 
re: schimburi interuniversitare, burse de 
studii, programe de cercetare comune 
(Tempus, iniţiat de profesoara Liliana 
Tasmowski-De Rijk, de la Universitatea din 
Anvers, împreună cu E. Coşeriu, Sorin 
Alexandrescu), reuniuni ştiinţifice, vizite 
reciproce (V. Frăţilă, Coman Lupu, Nicolae 
Mocanu, Smaranda Vultur, Ileana Oancea 
ş.a.). O deschidere extraordinară, cu bene- 
ficii de ambele părți. 

În 1997 are loc colocviul Romania — 
Italia e la cultura dell Eurcpa Centrale, care 
reuneşte numeroşi oameni de cultură ti- 
mişoreni (profesorii Cornel Ungureanu, 
Adriana Babeţi, Livius Ciorcârlie), dar şi 
bucureşteni (Ion Bulei, Rodica Zafiu, 
Adrian Niculescu etc.), toţi profesorii ita- 
lieni de limba română; e cu adevărat un 
eveniment cultural. 


Profesorul Al. Niculescu se bucură de 
numeroase şi înalte onoruri; ca semn de 
recunoaştere a meritelor sale excepţionale 
ştiinţifice şi culturale, în 1998 i se acordă 
titlul de doctor honoris causa şi, apoi, ce- 
tăţenia de onoare a orașului Timişoara. 

La Udine, ca rezultat al colocviului 
din 1997, se creează o Associazione Italiana 
dei Romenisti (AIR), al cărei preşedinte este 
profesorul Alexandru Niculescu, asociaţie 
care îşi propune să studieze Gera fia e sto- 
ria della civiltà romena. Profesorului i se 
acordă încă doi ani de profesorat după vâr- 
sta pensionării (până în 2000), pentru 
îndeplinirea proiectului. Senatul Univer- 
sității din Udine îl propune pentru titlul de 
prufessore emerito. Îi primeşte în 2001, iar în 
2002-2003 i se conferă medalia de onoa- 
re a Universității din Udine. 

Cu nostalgie, evocă figuri de colegi şi 
prieteni, consemnând, cu mulțumire, că 
„în 1986 a luat naştere, la Udine, în Uni- 
versitate, prima catedră de limba şi litera- 
tura română din regiunea Friuli-Venezia 
Giulia“. Alexandru Niculescu e ctitorul ei. 


„Pai PEREGRINULUI € scrisă cu 
dăruire şi artă. 

K rol eso nu-şi uită o clipă menirea: a 
învăţat de la alţii și i-a învăţat pe alții. A 
devenit şi este unul dintre marii profesori- 
maeştri ai universităţilor europene. A colin- 
dat pe la uşa câtorva. 

Aci ni s-a arătat ca simplu om, om de 
rând; ni i-a arătat şi pe alţii — iluştri, mari — 
ca oameni printre oameni. 

E dezamăgit că nu i-au ieşit toate, dar 
ştie că omeneşte e așa. Li se întâmplă şi 
altora... 

Într-adevăr: între două epoci, între do- 
uă lumi. 

De ce nu Ausonia felice? 

„Italia este, în ultimă instanţă, zor ceea 
ce îmi rămâne: Padova, Sant Antonio, 
Udine şi prietenii fideli“ (p. 369). 

„lubeam, am iubit şi iubesc Italia — așa 
cum este, aşa cum poate să fie“ (p. 112). 

Şi de ce nu La douce France? 

„Datorez mult Franţei şi, în special, 
permanenţei mele în Paris. 

[...] în Franţa lui Descartes am învăţat 
să regåndesc lumea cu o luciditate gravă, 
permanent + critică“ (p. 373). 

. Şi, până la urmă, peregrinul...? 


Sunt, de bună seamă, acelaşi. Şi totuşi, după 
acest periplu european am adunat valori care 
mă fac să mă gândesc dacă nu-s totuşi altul, 
cu repere şi criterii occidentale. Ceea ce — 
îmi permit să cred — nu poate fi decât o exte- 
nuantă restructurare interioară. Definitivă. 
(ibidem) 

E 

Proză 


Su MEREU despre alţii, evoc, narez, 
poate domnul cititor/cârtitor sastisit şi 
capricios (are multe televiziuni la înde- 
mână!) se-ntreabă (dacă se mai întreabă...): 
„Bine, bine, dar despre el când va scrie 
Ucutta ăsta?! Să se mărturisească şi el, 
domnule, că-i plin de păcate ca lâna oii de 
scaieţi; îi vin întruna mesaje prin cutia 
poştală extravagantă (a sincerităţii totale 
din faţa morţii!) montată pe crucea profe- 
sorului Gusta din cimitirul «Sf. Lazăr»... pe 
unele le-a reprodus şi comentat. Primeşte 
informații şi prin alte surse, uite, Ionel, un 
amic, poet, i-a spus cum a murit, în con- 
diţii pe ARSĂ Cornel, «rapsodul», şaizeci 
şi unu de ani“. 


U AMICUL meu, Cornel, „rapsodul“, 

mă întâlnisem cu mai mult timp în 
urmă în oraşul lui, evocam un grandauto- 
re născut în partea locului; alături, lângă 
mormântul scriitorului, Cornel m-a între- 
bat, supraveghindu-mă pieziş cu ochiul: 
„Cum de am rămas eu, Ucutta, în acest 
oraş, care, atunci când intri în el cu trenul, 
te întâmpină cu un... cimitir?!“ 


Eveniment 


Urletul 


Apostol Gurău 


În ajun, îmi trimisese acasă o cărţulie 
cuprinzând un poem erotic, scris în ati- 
tudine rapsodică (de aceea îi zic “Rapso- 
dul“), de 1247 de versuri, preamărind pe 
frumoasa lui iubită într-un stil preţios şi 
redundant, îmbelşugat în metafore, enu- 
meraţii, clauzule etc., ca al poeţilor me- 
dievali: „Cele istorisite aici s-au întâmplat 
aievea, stihuitorul însă, răstălmăcindu-le, 
mai adevărate ca adevărul le-a făcut“, nota 
Cornel pe pagina de gardă a cărţuliei. Tex- 
tul poemului are un aer arhaizant, de aceea 
cred că autorul şi-a fixat un public-ţintă 
specializat, format mai ales din filologi, 
scriitori, altminteri cine mai străbate astăzi 
hăţişul himeric al atâtor construcții lexicale 
ieşite din uz, ori regionalismele, pentru a 
descoperi versuri pătimaşe şi frumoase ca 
acestea: „Şi, vai, frumoaso/ te vedeam 
depărtată de plânsu-ţi şi atât de senină/ în 
altă făptură trecând [...] Ceţoşându-se lin, 
numai plânsul/ fugea ruşinat dintr-un gest 
într-o vorbă/ Plânsul tău gâlgâi şi plesni- 
tu-mi-a fruntea/ şi ochii spălatu-mi-a.../ Ce 
aripi m-au furat.../ lepădasem coroana de 
gesturi/ acolo-n oglinda crăpată de sete/ 
sugând ca un iaz adormitele stele.../ — Nu 
mânca, mi-a şoptit — ci petrece-mă/ ia-mi 
suflarea şi auzul/ şi trece-mă crunt printre 


bicele dorului tău/ Să mergem — am zis — 
n-oi privi îndărăt/ peste râul de care-mi 
vorbeşti, ca să-l spăl/ de îndoita mea, crudă 
privire./ Nu pentru noi s-a făcut tânguire, 
ci loru-şi o gem; tu demult/ doar trecu- 
seşi de acestea, la ce.../ Întuneric svâcni în 
făptura-ţi. Gemeai/ o chemare. Ci calm, 
iubita-şi închegă,/ şerpuitoarele braţe 
întinzând,/ şi gingaş luminau răcoroşii ei 
umeri/ murgea peste sânii ei plini cu viaţă 
şi moarte la fel“. 

Cornel, după ce absolvise Universitatea 
„Cuza“, a nimerit în urbea cu cimitirul de 
lângă gară, s-a însurat cu o colegă şi a fost 
profesor secundar. Demonul poetic nu-i 
dădea pace însă. A optat pentru „organizări 
culturale“ şi a plecat de la catedră, spre re- 
gretul soţiei. 

Scriu despre Cornel în limba standard, 
uneori specializată, pentru că mă raportez 
tot timpul la finalul istorisirii, aproape in- 
credibil şi iremediabil trist, poate relatarea 
vieţii obişnuite a lui Cornel să-l facă mai 
acceptabil, mai convingător, încerc, poate... 

O fostă elevă frumoasă, absolventă, 
crescută bine, întotdeauna cresc (mai ales 
echipamentele genetice pentru reproducere 

Cei 16 an 


Universities and Prisons (Amfiteatre şi 
închisori), DvD video, Ager Film, 2010, 
comentariu: MARTA PETREU, VOCI: ANGELA 
JANE ACHIM şi MATTHEW JOHN KENDRICK, 
editare: NirA CnivuLescu, sunet: NICOLAE 
MĂRGINEANU JR., muzică: PETRU 
MĂRGINEANU, scenariu: CRISTINA ANISESCU, 
regizor: NICOLAE MĂRGINEANU. 


OCUMENTIARUL REA- 

LIZAT de regizorul 
Nicolae Mărgineanu recon- 
stituie suferinţele îndurate 
de tatăl său, psihologul 
Nicolae Mărgineanu, în în- E- 
chisorile comuniste din pe- ARI LATRE 
rioada marilor epurări ce și 
au zguduit istoria Româ- a 
nici între anii 1948 şi 1964. Bazată pe sce- 
nariul Cristinei Anisescu şi comentariul 
Martei Petreu, naraţiunea documentarului 
este redată de vocea inconfundabilă şi tul- 
burătoare a Mariei Ploaie. Arestat în 14 
aprilie 1948, psihologul Nicolae Mărgi- 


neanu este anchetat luni în şir, perioadă 

Francisc Baja 


în care este bătut cu bestialitate de anche- 
tatori, nevoit să dea declaraţii peste decla- 
raţii, una dintre ele ajungând la impresio- 
nantul număr de 100 de file. La finalul 
procesului, psihologul Nicolae Mărginea- 
nu este condamnat la 25 de ani de închi- 
soare pentru înaltă trădare, din care va 
petrece în interiorul penitenciarelor 16 ani, 
ani care vor ajunge în forul său interior pri- 
lejul unei revanşe asupra timpului, căci la 
eliberarea sa Nicolae Mărgineanu îşi va 
propune să trăiască 16 ani, adică exact tim- 
pul pe care l-a petrecut în închisori. 
Filmul documentarului ne dezvăluie şi 
tragedia familiei Mărgineanu, divorțul for- 
mal al soţiei psihologului, prin care aceasta 
spera să-şi protejeze copiii de urgia auto- 
rităţilor, care efectiv îi vânau pe descen- 
denţii deţinuţilor politici, exmatriculân- 
du-i din şcoli şi facultăţi, lucru care se va 
petrece până la urmă şi cu copiii lui Nicolae 
Mărgineanu. Tragedia lor este adâncită şi 
de imposibilitatea familiei de a-şi vedea 
soțul şi tatăl pe parcursul acelor 16 ani, cu 
o singură excepţie, la proces, unde Nicolae 


Mărgineanu şi familia sa s-au zărit pentru 
câteva clipe sfâşietoare. Procesul în sine 
s-a dovedit a fi o simplă înscenare, o mas- 
caradă stalinistă. 

La realizarea documentarului partici- 
pă şi personalităţi contemporane precum 
Nicolae Balotă, Adrian Neculau, Mircea 
Miclea, medicul N. Boieriu, cu mărturii ce 
reîntregesc biografia psihologului Nicolae 
Mărgineanu şi ni-l prezintă în lumina unei 
excelenţe profesionale şi a unui umanism 
rar întâlnit. 

Avem astfel configurat în finalul docu- 
mentarului şi în comentariul Martei Petreu 
o imagine terifiantă a unui destin creator 
frânt de regimul de inspiraţie stalinistă, 
destin care va renaşte odată cu eliberarea sa 
târzie, deşi niciodată profesorul nu va mai 
fi reprimit în circuitul universitar românesc. 

Putem spune că prin acest film Nicolae 
Mărgineanu fiul îşi aduce omagiul tatălui 
său, răscolind o rană ce poate nu se va 
vindeca nicicând. 

E 

devin cu adevărat tulburătoare), se rotea 
în jurul lui Cornel ca ispita din pildele 
biblice, îi făcea curte, iar Cornel s-a înamo- 
rat de ea, dar într-un fel profund şi pătimaş 
cum numai poeţii o fac, „trece-mă crunt 
prin bicele dorului tău“. 

I-a lăsat soţiei apartamentul, pe care 
tocmai îl dobândise de la stat, şi mânat de 
amor a umblat prin gazde sărăcăcioase îm- 
preună cu frumoasa lui iubită, căreia-i 
găsise şi post, tot în domeniul „organizării 
culturale“. Iubire mare, a apărut şi un 
copil, o fetiţă, Sabina, în fine, Cornel s-a 
însurat cu mama copilaşului, deşi era mult 
mai în vârstă ca ea, priviţi cu îndrăzneală 
spre cifra 20 (douăzeci) şi mai mult decât 
atât; după nașterea fetiţei au dobândit de 
la acelaşi stat, mult înjurat, o garsonieră 
într-un loc central, unde s-au şi mutat. 
Soţia lui Cornel nu numai că era frumoa- 
să, dar reuşea să fie şi agreabilă în relații- 
le culturale ale soţului. Agreabilă, dar 
şi ispititoare. Naiv şi nepăsător ca orice 
bărbat profund înamorat de soţia lui, 
Cornel o expunea şi o implica în „acţiuni- 
le“ lui, o plimba prin localităţi, judeţe, îi 
făcea mare plăcere s-o privească îmbrăca- 
tă în „zorzoanele“ modei timpului, în timp 
ce „detaliile“ fizice ale corpului ei tulburau 
pe mulţi — sânii, ochii, buzele, fesele, coap- 
sele; unii se uitau lung şi insistent la 
„detalii“, însă Cornel se simţea puternic. 
Femeia îl urma pe el, sedusă de personali- 
tatea lui generoasă, veselă, sociabilă, în- 
tr-un singur cuvânt — Cornel!, pe care-l 
rostea cu simpatie multă lume în urbea lor, 
dar şi dincolo de limitele ei; şi ce ingenios 
era Cornel, fericirea dă bărbatului forță 
psihică, puteri sexuale, sclipiri de inte- 
ligenţă, orgoliu, dar şi multă orbire. Cornel 
lansa deseori apoftegme, ce „hoinăreau“, în 
împrejurări asemănătoare, prin urbe, judeţ, 
judeţe, cu întreaga lor coloratură ironică: 
„Niciodată omul de familie bună nu va res- 
pinge vinul de soi“ (Rabelais). Este ade- 
vărat, în zona lor se găseau vinuri exce- 
lente; sau cita oportun din Grigore Ureche: 
„De nu mă vor, eu îi voi pre ei, şi de nu mă 
iubesc, eu îi iubesc pre dânşii şi tot voi 
merge, ori cu voie, ori fără voie“. 

Cornel era cu adevărat fericit, atunci 
când se afla pe stradă ori la petreceri şi 
ceremonii împreună cu fetiţa şi soţia lui, 
acolo unde lumea îl cunoştea şi îl preţuia. 

Inevitabilul, cum ziceau unii, putea fi 
evitat, însă Cornel nu a avut noroc: un 
june, frumos ce-i drept, cu ochii verzi şi 
sprâncenele codate, înalt, atletic, s-a îna- 
morat de soţia lui. Sigur, putea să se mul- 
ţumească numai cu splendidul ei corp, 
vechiul scenariu — masculul tânăr înlătu- 
ră pe cel bătrân. Tânărul veninos a simţit 
însă c-o poate infiltra sufleteşte pe femeie, 
disprețul era arma lui! Imaginea „organi- 
zatorului cultural“ ingenios, rapid şi ge- 
neros, Cornel însuşi, a fost înlocuită de 
abilul tânăr intrigant şi toxic cu aceea a 
fonfăitului, ştirbului, urâtului, Cornel 
nu-şi mai îngrijea dantura de la o vreme... 

A venit şi clipa sfidării, cum susţinea 
ionul greu, poetul, amicul lui Cornel, 
atunci când femeia i-a condiţionat soţului 
să-l admită în garsoniera lor pe tânăr, iar 
promiscuitatea, care colcăia în preajmă, 
s-a realizat, în fine. Cornel a admis să-l 
găzduiască, făcea, bietul băiat, o navetă 


obositoare spre un orăşel limitrof. Sabinei 
i s-a micşorat însă spaţiul pentru pregătirea 
lecţiilor. Uneori, mult după miezul nopții, 
Cornel auzea oftaturile și bolboroselile 
stupide ale amorului lor fizic... 

In loc să-i alunge printr-un proces, gar- 
soniera, în fond, era pe numele lui, Cornel 
a preferat varianta stilului stoic — în decă- 
derea fizică şi psihică, nu apelul la social ori 
supranatural era soluţia, cum fac slabii 
creştini, ci, profund dezgustat (starea aceas- 
ta, se pare, prin „wu li dancing masters“, 
din lumea subatomică, a modificat coar- 
dele vocale ale înamoraţilor, cum se va 
vedea în finalul povestirii), Cornel a ales 
calea virilă a sinuciderii. Lua betadonna, 
otrava, mai întâi în doze mici, apoi a în- 
ghiţit doza fatală, a fost găsit întins pe pat, 
rigid. 

După ceremoniile creştine ale înhumă- 
rii, destul de grăbite, cuplul triumfător a 
decis, anul şcolar tocmai se încheiase, s-o 
ducă definitiv pe Sabina la ţară, în satul ta- 
tălui său. Timpul, care şi aici, datorită 
curgerii rapide, dă iluzia inflaţiei, a tre- 
cut, s-a petrecut şi a vindecat rănile, cât a 
putut, nu şi inima încăpăţânată a ionului 
greu, poetul, amicul lui Cornel. Câteva luni 
la rând, ionul greu a trecut, la ore diferite, 
pe lângă casa lui Cornel, la care se uita 
lung, altădată ar fi intrat. 

Intr-o duminică, dimineaţa, când io- 
nul greu rătăcea prin preajma garsonierei 
de la parter „a lui Cornel“, spre care se uita 
iarăşi lung, din obişnuinţă, a auzit vuietul, 
apoi răcnetul acela. S-a oprit mai întâi, apoi 
s-a apropiat de uşa de la intrarea casei: din 
interior venea urletul acela sinistru... 

O vecină, o băbuţă, ionul greu o ştia 
din vedere, a deschis uşa casei sale şi a ve- 
nit spre poet uşoară ca o balerină: 

- Domnule, nu merita domnul Cornel 
urletul ăsta, fusese un om atât de plăcut, 
de cult şi sociabil, a murmurat vecina. 

— Cresc câini?! a întrebat intrigat io- 
nul greu. 

— Nu, domnule, nici vorbă, noi credem 
că ei urlă. 

— Este urletul sinistru, a pustiu, al lupu- 
lui pădurean, eu îl cunosc, am fost vânător, 
îl asigură în şoaptă pe vizitator un bătrân, 
apărut şi el dintr-o garsonieră, pe hol. 

— Ei urlă, domnule, a reluat vecina, am 
verificat, se aude numai când ei sunt acasă, 
am chemat şi poliţia şi alte organe, au au- 
zit şi ele, dar sunt neputincioase... 

In timp ce conversau, urletul continuu 
a fost întrerupt de câteva ori de un lătrat 
mai subțire, dar înrăit şi maidanez. 

— Ştiţi, cum este femeia, ca femeia, a 
completat concesiv vecina. 

Bonjour tristesse! a răbufnit ionul greu 
şi a plecat grăbit; nu a mai trecut nicioda- 
tă pe la casa fostului său amic. 

[ij 
Din romanul €-Anonimii (l), 
în curs de apariţie 


Avangarda rusă 


Noapte albă 


Maria Moravskaia 


(1889-1947) 


Cele mai apropiate clădiri 

Au devenit ceţos-îndepărtate, 
Cele mai clare turnuri 

Au devenit noros-fragile. 

Şi pietrei celei mai negre 

I-i dată o mare milostivenie — 
De-a fi sinilie-străluminată, 
Uşor spre-a se contopi cu cerul. 


Acolo, pe celălalt mal, 

Ar fi case, catedrale, uzine 

Sau un lanţ de munți violeți? 
Într-adevăr? — munţi liliachii 

Cu nuanţe vineţii-zmeurii, 

Cu creste straniu ştirbite 

Verdeaţa tărâmurilor necunoscute. 


Neva, lărgită de întuneric, 
Deveni o uriaşă mare. 

Marea mare a Nevei 

Extra limite şi state. 

Marea zmeuriu-vineţie, 
Fumurie, pală, somnoroasă, 
Ce apăru ca o fugitivă minune 
În noaptea albă. 


Aerienele turnulețe subțiri 
Ale minunatului locaş oriental 
Şi îngustele turnuri-moschee 
Şi înstelatele bolți. 

Tainicul, nordicul palat 

Şi vechea cetate 

Şi vârful conic al Amiralității 
Zburând spre roza săgeată. 


Pe treptele gri ale cheiului 

Veşnic, veşnic umede 

Tandri sfincşi severi 

Din depărtatul pustiu secetos. 

Lor, bătrânilor, deja 

Nu le e trist a se afla pe pământ străin, 
Pe ei, bătrânii, îi leagănă atent 
Vineţiu-curcubeica ceață. 


(1916) 


Descărcarea albastră 


Arseni Nesmelov 


(1889-1945) 


Clopoţel de argint în clinchet, — 
Peste o steblă subţire — viespea, 
Şi în creierul împovărat de visare 
Minuni se târăsc, câteva. 
Işi desfăcură pumnişorii 
Neuroni în prag de hibernare 
Şi dulce se pupă cu spălătoreasa, 
Iar acoperişul sărută arcuşuri lunare. 
Şi un paznic slăbănog şi gri 
(Leoarcă de-a-ngândurării sudoare) 
De la ușa sferei subconştiinţei 
Descuie şi aruncă lacătul mare. 

E 

Librăriile HUMANITAS 


Revista APOSTROF se poate cumpăra 
în următoarele puncte de difuzare: 


Reţeaua STANDARD PRESS DISTRIBUTION din Cluj 


e ALBA IULIA, Librăria Humanitas, Bd. 1 Decembrie 1918, * str. Regele Ferdinand (lingă magazinul Central). 
e Calea Moților (vizavi de Primărie). 

e BUCUREŞTI, Librăria Humanitas Kretzulescu, Calea Vic- e° Piaţa Unirii, nr. 17 (lîngă Diesel). 

e Piaţa Unirii, nr. 1 (lingă Continental). 


bl. M8-M10. 


toriei, nr. 45. 


CLUJ-NAPOCA, Librăria Humanitas, str. Universităţii, * str. Napoca, nr. 19. 


nr. 4. e Piaţa Grigorescu (lingă magazinul Profi). 
e GALAŢI, Librăria Humanitas, str. Domnească, nr. 45. e Piaţa Mărăşti (staţia de autobuz). 
* IAŞI, Librăria Humanitas 1, Piaţa Unirii, nr. 6. e str. Fabricii, nr. 1. 


publicii, nr. 5. 


147, bloc D2, parter. 


ORADEA, Librăria Humanitas „Mircea Eliade“, Bd. Re- ° str. Memorandumului, nr. 12. 


e str. Plopilor (lîngă Hotelul „Babeş-Bolyai“). 

* PIATRA-NEAMŢ, Librăria Humanitas, str. Ştefan cel Mare, œ str. Republicii, nr. 109 (Sigma Shopping Center). 
nr. 15, Galeriile „Viorel Lascăr“. 

e RIMNICU-VILCEA, Librăria Humanitas, Calea lui Traian, nr. 


Librăria de Artă GAUDEAMUS 


Cluj-Napoca, str. Iuliu Maniu, nr. 3. 


e SIBIU, Librăria Humanitas, str. Nicolae Bălcescu, nr. 16. 


e TIMIŞOARA, Librăria Humanitas „Emil Cioran“, str. Flori- 


mund Mercy, nr. 1. 


Librăria MUZEULUI LITERATURII ROMÂNE 


sc Orfeu Ed sRL, Bucureşti, bd. Dacia, nr. 12. 


e TIMIŞOARA, Librăria Humanitas „Joc Secund“, str. Lucian 


Blaga, nr. 2. 


Circulara Uniunii 
Scriitorilor din România 


Conform prevederilor Statu- 
tului, Uniunea Scriitorilor din Ro- 
mânia nu este responsabilă pentru 
politica editorială a publicaţiei şi 
nici pentru conţinutul materialelor 
publicate. 


Comitetul Director 
al Uniunii Scriitorilor 
5 iunie 2003 


Către cititorii revistei Apostrof 


Vă puteţi abona la revista Apostrof direct la redacţie. 
Pentru aceasta, vă rugăm să plătiţi contravaloarea 
abonamentului, prin: 


1. mandat poştal, pe adresa: 
Toroczkay-Lukăcs losif 
Fundaţia Culturală Apostrof 


Cluj-Napoca, ce 1095, oP 1 Cluj, cod poştal 400750. 


2. virament bancar, pe adresa: 
Fundaţia Culturală Apostrof 
Sediul: Cluj-Napoca, Str. I. C. Brătianu, nr. 22 
Cod fiscal: 4868907 
Cont bancar: RO68BRDE130SV07853701300 (lei) 
Deschis la BRD-Groupe Société Générale, Sucursala 
Cluj. 
Preţul abonamentului, pentru persoane fizice şi biblio- 
teci din România, este de: 
e 15 lei pentru 3 luni, 
* 30 lei pentru 6 luni, 
* 60 lei pentru un an. 


Preţul abonamentului include taxele poştale de expediere. 
Preţul abonamentului pentru cititorii din străinătate este de: 
e 12 euro sau 15 usp pentru 3 luni, 
e 24 euro sau 30 usp pentru 6 luni, 
e 48 euro sau 60 usp pentru un an. 
Preţul abonamentului include taxele poştale de expediere 
par avion. 


Datele necesare pentru viramentul acestui abonament: 


Fundaţia Culturală Apostrof 

Sediul: Cluj-Napoca, Str. I. C. Brătianu, nr. 22 

Cod fiscal: 4868907 

Conturi bancare: 

RO68BRDE130SV07853701300 (lei) 
RO73BRDE130SV06534401 300 (euro) 
RO58BRDE1:30$5V06674381300 (usp), 

deschise la BRo-Groupe Société Générale, Sucursala 
Cluj, Bd. 21 Decembrie 1989, nr. 81-83, 

SWIFT: BRDEROBU 

Cuvîntul rectorului 


Laudatio pentru doamna dr. Angela Merkel 


Discursul cancelarului federal 


(în româneşte de Raluca Dinică şi Silviu Regman) 


Cuvânt de încheiere al rectorului 

Curajos şi impresionant, despre naştere... 


e UN AUTOR ÎN DEZBATERE 
Goetheanism şi excelenţă 

Seducţia trecutului 

Andrei Marga despre Joseph Ratzinger 
Creştinism şi iudaism 


e EVENIMENT 


Conferinţele Monica Lovinescu 
Cei 16 ani 


e DOSAR: NICOLAE BALOTĂ 


In laboratorul minotaurului ideologic 


e POEME 

Cuprins 
* CRONICA LITERARĂ 
Andrei Marga 2 Leon-losif Grapini şi Memorialul său Irina Petraş 20 
Ladislau Gyémánt 4 | lanoşi despre cultura rusă Ştefan Borbely 21 
dr. Angela Merkel 6 e PROZĂ 
Andrei Marga 8 Ach, du lieber Augustine Diana Adamek 22 
Urletul Apostol Gurău 28 
* CAFE APOSTROF 
lon Bogdan Lefter 9 
24 
- * CU OCHIUL LIBER 
Ovidiu Pecican 10 : PERIE — TE il 
lulian Boldea 11 Bilanțul Romaniei ini tranzitie i Cristian Vasi a 25 
Constantina Ravecă Buleu 12 Peregrin la universităţile Europei Eugen Beltechi 26 
Alexander Baumgarten 13 | * AVANGARDA RUSĂ 
Noapte albă Maria Moravskaia 29 
14 Descărcarea albastră Arseni Nesmelov 29 
Francisc Baja 28 (traducere şi antologie de Leo Butnaru) 
Nicolae Balotă 15 
lancu Grama 19 


Editura Biblioteca Apostrof vă oferă următoarele cărţi: 


Colecţia „Filosofie contemporană“ 


GABRIEL MARCEL, A fi şi a avea 


traducere de CIPRIAN MIHALI, 1997, 192 p. 3 lei 
Colecţia „Filosofie modernă“ 
e FRIEDRICH NIETZSCHE, Antichristul 

traducere de VASILE Muscă, 2003, 128 p. 10 lei 


Colecţia „Filosofie extrem-contemporană“ 


JOSEPH RATZINGER, Europa în criza 
culturilor, traducere de DeLa MARGA, 


prefaţă de ANDREI MARGA, 2008, 92 p. 15 lei 
Colecţia „Filosofie medievală“ 
e SF, ANSELM DIN CANTERBURY, 
Monologion despre esenţa divinității 
traducere de ALEXANDER BAUMGARTEN, 1998, 162 p. 3,50 lei 


Colecţia „Filosofia religiei“ 


HENRY CORBIN, Paradoxul monoteismului 
traducere de JANINA IANOŞI, 1997, 216 p. 4 lei 


Colecţia „Filosofie românească“ 


VASILE Muscă, Spusul şi de nespusul, 
2003, 146 p. 


N. STEINHARDT, 
Cartea împărtăşirii, ediţie gîndită şi alcătuită 
de ION VARTIC, ed. a IV-a, 2004, 140 p. 

D. D. ROŞCA, 

Introducere la „Viaţa lui Isus“. Mitul utilului 
traducere de DUMITRU ŢEPENEAG, ediţie şi postfață 
de MARTA PETREU, 1999, 138 p. 


BUCUR ŢINCU, Apărarea civilizaţiei 
ediţie îngrijită şi prefaţă de MARTA PETREU, 
2000, 132 p. 

LAURA PAMFIL, Noica necunoscut, 
2007, 288 p. 


10 lei 


8 lei 


3,50 lei 


5 lei 


8,75 lei 


Colecţia „lanus“ 


OviDiu Pecican, Trasee culturale 


Nord-Sud, 2006, 228 p. 15 lei 


CĂLIN TEUTIŞAN, Textul în oglindă: 
Reflexii ale imaginarului eminescian, 


2006, 202 p. 15 lei 
PETRU POANTĂ, Efectul „Echinox“ sau 
despre echilibru, 2003, 176 p. 10 lei 
Doru BLAGA, Tatăl meu, Lucian Blaga, 

2004, 380 p. 20 lei 
GEORGE BANU, Uitarea, 2003, 80 p. 5 lei 
NORMAN MANEA, Despre clovni 

eseuri, 1997, 230 p. 4 lei 
NORMAN MANEA, Octombrie, ora opt 

proză, 1997, 186 p. 4 lei 


PHiLiP ROTH, Animal pe moarte 
roman, traducere de IRINA PETRAŞ, 2001, 132 p. 9,90 lei 


SANDA CORDOŞ, Literatura între revoluţie 
şi reacțiune, ediţia a Il-a, adăugită, 2002, 284 p. 15 lei 


Lev TOLSTOI, Moartea lui Ivan Ilici 
traducere de JANINA IANOŞI, prefaţă de ION VARTIC, 
2003, 9% p. 7,50 lei 


Lukács JOZSEF, Povestea „oraşului-comoară“: 
Scurtă istorie a Clujului 
şi a monumentelor sale, volum ilustrat 


cu fotografii de VÂRDAI LEVENTE, 2005, 146 p. 20 lei 
GEORGETA HORODINCĂ, Duminică seara, 

2006, 231 p. 20 lei 
ALEXANDRU VONA, Să mai fiu o dată 
îndrăgostit, carte gîndită şi alcătuită 

de MARTA PETREU, 2005, 188 p. 20 lei 
ŞTEFAN BORBELY, Despre Thomas Mann 

şi alte eseuri, 2005, 172 p. 20 lei 
MARTA PETREU, Conversaţii cu..., vol. Il, 

2006, 132 p. 20 lei 


e RUXANDRA CESEREANU, MARTA PETREU, 
CORIN BRAGA, VIRGIL MIHAIU, 
Ovipiu PECICAN, ION VARTIC, 


Sadovaia 302 bis, 2006, 204 p. 20 lei 
* EUGEN PAvEL, Între filologie 

şi bibliofilie, 2007, 170 p. 20 lei 
* IRINA PETRAŞ, Teoria literaturii: 

Dicţionar-antologie, 2002, 288 p. 20 lei 
e ŞTEFAN BORBELY, Proza fantastică a lui 

Mircea Eliade, 2003, 224 p. 20 lei 
° Scriitorul şi trupul său, carte gîndită 

şi alcătuită de MARTA PETREU, 2007, 264 p. 8,75 lei 
e Cele 10 porunci, carte gîndită 

şi alcătuită de MARTA PETREU, 2007, 276 p. 8,75 lei 
* NICOLAE BÂRNA, Dumitru Țepeneag, 

2007, 304 p. 7 lei 
Colecţia „Scrinul negru“ 
* ZAHARIA BOILĂ, Amintiri şi consideraţii 

asupra mişcării legionare 

prefaţă de Livia TITiENI BOILĂ, ediţie îngrijită de 

MARTA PETREU şi ANA CORNEA, notă asupra ediţiei 

de MARTA PETREU, 2002, 160 p. 10 lei 
e ZAHARIA BOILĂ, Memorii, 2003, 256 p. 12 lei 


* Procesul „tovarăşului Camil“, ediţie îngrijită 
de ION VARTIC, prefaţă de MIRCEA ZAcIL, 1998, 9% p. 2 lei 


* |. D. SÎRBU, Scrisori către bunul Dumnezeu 
ediţie îngrijită de ION VARTIC, 1998, 244 p. 5 lei 


e LUDOVICA REBREANU, 
Adio pînă la a doua Venire: 
Epistolar matern, ediţie îngrijită, prefață şi note 
de Liviu MALiŢA, 1998, 288 p. 5 lei 


e ARTHUR DAN, Mituri căzute (Din jurnalul 
unui psihiatru): Aforisme, prefețe de 
[. NEGOIŢESCU, LON VIANU, ALEXANDRU PALEOLOGU; ediţie 
şi notă asupra ediţiei de MARTA PETREU, 1999, 96 p. 


e DUMITRU ŢEPENEAG, Destin cu popeşti. 
Şotroane (în colaborare cu Editura Dacia), 
2001, 144 p. 


e ALEXANDRU VONA, Esmeralda, fişă de dicţionar 
de FLORIN MANOLESCU, desene de GABRIELA MELINESCU, 
2003, 112 p. 7,50 lei 


e KONSTANTINOS ARVANITIS, Jurnal (1893-1899), 
traducere din neogreacă de CLAUDIU TURCITU, cuvînt- 
înainte de MARTA PETREU, epilog de NICOLAE MĂRGINEANU 
(în colaborare cu Editura Polirom) 

2009, 83 p. + ilustraţii 


3 lei 


6,30 lei 


Colecţia „Istoria filosofiei“ 


* CONSTANTIN RĂDULESCU-MOTRU, 
E W. Nietzsche: Viaţa şi filosofia sa 


2003, 128 p. 10 lei 

Colecţia „Poeme“ 

* TRISTAN JANCO, Memoriile Şoahului, 

2006, 84 p. 15 lei 

Cărţi în coeditare cu Ed. Polirom 

(le puteţi comanda la www.polirom.ro): 

* ION VARTIC, Bulgakov şi secretul lui 
Koroviev: Interpretare figurală la 
Maestrul şi Margareta, 
ed. a Il-a, adăugită, 2006, 160 p. 17,95 lei 

e MATEI CĂLINESCU, Mateiu I. Caragiale: 
recitiri, ed. a Il-a, 2007, 168 p. 19,95 lei 

* ION VIANU, Blestem şi Binecuvântare, 

2007, 182 p. 19,95 lei 

* ION VIANU, Investigaţii mateine, 

2008, 112 p. 19,50 lei 

e MARTA PETREU, Despre bolile filosofilor. 
Cioran, 2008, 128 p. 19,90 lei 

